
VASILE CONTA 


Din galeria scriitorilor români, vechi şi mo- 
derni, pe cari „Biblioteca pentru toţi“ şi-a făcut o 
datorie din a-i pune la îndemâna marelui public 
în ediţii îngrijite şi eftine, nu putea lipsi Vasile 
Conta, această glorie a cugetărei româneşti, 

Născut la 15 Noembrie 1845 în satul Ghidăoani 
din judeţul Neamţ, sat învecinat de Humuleşitii 
lui Creangă, Vasile Conta a murit la 21 Aprilie 
1882, prin urmare în vârstă abia de 37 de ani, 
Intro viaţă atât de scurtă însă, Conta a produs 
relativ destul de mult, şi sistemul lui de filoso- 
fie, despre care s'a vorbit toarte mult pe vremuri 
în publicaţiile speciale din străinătate, își va ave 
locul său în istoria cugetărei filozofice, 

Viaţa lui Conta a fost destul de zbuciumată, 
După ce urmă cursurile primare în Târgu-Neam- 
tului, obţinu o bursă la Academia Mihăileană, 
dar o pierdu în curând, Câtva timp, renunțând 
la şcoală, trăi ca actor, dar mai apoi revine şi-şi 
trece examenele, După bacalaureat e trimis de 
o societate filantropică la Anvers unde face 
institutul superior de comerţ, In acelaşi timp ia 
şi doctoratul în drept, 





www.dacoromanica.ro 


VI 


Întors în ţară, ocupă prin concurs catedra de 
drept civil la Universitatea din Iași, şi începe să 
colaboreze la Convorbiri Literare. 

In anul 1879 intră în mișcarea politică şi se 
alege deputat la Iaşi, pe baza unui program în 
care locul întâiu îl ocupă lupta contra dărei 
drepturilor la evrei, In anul 1880 îl vedem mi- 
nistru al instrucţiunei publice, dar după câteva 
luni se retrage din cauza opoziţiei pe care o 
paei proectul său de lege asupra învăță- 
mântului. 

Bolnav de ftizie, Conta nu mai trăeşte mult, 
boala răpunându-l la 21 Aprilie 1882. 

Sctierile filosofice ale lui Conta sunt: Teoria 
ondulaţiunii uhiversale (Conv. lit. 1876-1878), 
Teoria fatalismului (Conv. lit. 1817-79), Incer- 
câri de metafisică materialistă (Conv. lit. 
1879-80). 

De la el au mai rămas și două lucrări pos- 
tume, Premiers principes composant le monde, 
şi Bazele metafisicei publicată în franţuzeşte în 
editura Alcan, tradusă de d. Rosetti Tescanu. 
Conta a mai lăsat şi câteva versuri cum și nu- 
meroase şi foarte adânci cugetări. 

Moartea la răpit prea de timpuriu şi nu ia 
dat vremea să-şi desăvârşească opera. Bazele 
metafisicei a rămas neterminată: din această 
lucrare, se vede planul grandios de lucru 
pe careși-l propusese și pe care nula realizat 
decât în parte, Atât cât a scris însă, a fost de 
ajuns pentru a-limpune admiraţiei noastre și a 
străinătăţei, 

INTRODUCERE ISTORICĂ 


Inainte de a expune sistemul meu de 
metafisică, voiu arătă în trăsături mari 
calea ce au urmat ideile metafisice de Ja 
începutul omenirii până în zilele noastre; 
şi voiu dovedi că cele mai adânci sisteme 
metafisice ale filosoflor de astăzi derivă, 
prin evoluțiune înceată și continuă, din 
cele întâi și cele mai grosolane credințe 
ale omului primitiv, 

Sub nume de idei și credințe metafisice 
înțeleg: pe acele cari răspund la întrebările 
cele mai înalte și mai adânci pe cari şi 
le pune omul, atât în privinţa lui însuși, 
cât şi în privința lumii, Se înțelege că în- 
trebările și răspunsurile metafisice nu au 
fost în toate timpurile deopotrivă înalte și 
adânci: omul primitiv având o minte foarte 

mărginită, nu se puteă întinde cu gândirea 
decât într'o sferă foarte mică ; însă cu tim- 
pul, puterea de cugetare a omului a cres- 
cut din ce în ce mai mult, și sfera ideilor 
sale metafisice a devenit asemenea din ce 
în ce mai largă. 

La început, şi multă vreme mai târziu, 
ideile metafisice au format cu sentimentul 
religios un singur corp, sub numire de cre- 
dințe religioase. De aceea prin expunerea 
sistemelor metafisice primitive voiu face în 
același timp istoria religiunilor. Dar mai 
înainte de a păşi la aceasta, să vedem ce 
este sentimentul religios, și pentru ce se 
uneşte el la început numai decât cu ideile 
metafisice, 

S'a zis că sentimentul religios caracte- 
rizează numai pe om. Însă, după cum vom 
vede, el există în germene și la animalele 
superioare. Fără îndoeală că acest senti- 
ment în evoluțiunea sa se modifică și se 
complică, cu cât ne suim pe scara vieții 
organice; așa fel că el nu mai este acelaşi 
nici chiar la om, dacă comparăm de-o parte 
omul primitiv, şi de alta omul civilizat de 
astăzi; dar această transformare în cursul 
timpului se aplică la toate facultăţile sufle- 
teşti; şi precum, de exemplu, ideile omului 
civilizat de astăzi sunt o urmare şi un re- 
zultat al evoluţiunii ideilor rudimentare 

formate încă de pe când omul era animal 
inferior, tot așa sentimentul său religios 
de astăzi este o urmare a sentimentului 
corespunzător tot din timpul acela. 
Instinctul conservator dă naştere și di- 
recțiune la toate emoţiunile animalului și 
la toate mișcările trupului determinate de 
dânsele. Insă, emoţiunea cea mai eficace 
pentru conservarea animalului este frica, 
aceasta silind pe animal a face tot ce-i stă 
prin putință pentru a scăpă de primejdiile 
ce ameninţă buna stare și existenţa sa. A- 
ceastă emoție este mult mai frequentă la 
animalele și la oamenii sălbateci decât la 
oamenii civilizaţi, pentru cuvântul că şi pri- 
mejdiile sunt pentru dânşii mult mai nume- 
roase decât pentru aceștia. Pentru anima- 
lele de tot inferioare frica este calitativ aă 
ceeași în fața tuturor primejdiilor; fiindc- 
toate aceste le sunt deopotrivă necunos- 
cute. Dar animalele superioare, în urma 
experiențelor acumulate, încep dejă a face 
deosebire între primejdiile, a cărora întin- 
dere le este cunoscută și acele, a cărora 
întindere nu o pot de loc apreciă. Frica 
ce simţesc în faţa celor întâi este deose- 
bită de aceea pe care o simţesc în fața 
celor al doilea. Așa de ex. un lup ştie că 
poate fi omorât de câinii de la stână şi 
Geaceea are frică de ei; dar când întâl= 

nește unul sau mai mulți din aceștia, el, 
deși cuprins de oare-care frică, știe, cu a- 
jutorul experienţei trecute, să aprecieze 
întinderea puterii lor după numărul și talia 
lor; şi dacă se bizue căii va birui, se re- 
pede la ei, fără a încetă de a aveă oare- 
care frică, potrivită cu mica primejdie la 
care se expune ;jiară dacă nu se bizue, 
atunci fuge de-o putere, pe care a măsu- 
rat-o și pe care știe cum s'o eviteze. Dar 
acest lup, care are curagiul să întrunte pu- 
terea mai multor câni, se sperie cumplit 
de un singur chibrit ce i sar aprinde 
noaptea înainte, şi fuge plin de-o frică co- 
virşitoare, fiindcă nu știe din experiență 
până unde se poate întinde puterea flacă- 
rii ce i s'arată, Inaintea cânilor lupul sim- 
te frica de cunoscut, iar înaintea chibri- 
tului frica de necunoscut. Această din urmă 
frică este simțită de cânele care latră la 
umbrele ce se mișcă noaptea pe lună înain- 
tea lui, de boii cari mugesc cu spaimă în 
momentul unui mare cutremur de pământ, 
etc, Această frică este adevăratul senti- 
ment religios ; iar acțiunile determinate 
de ea, precum lătratul cânilor la umbre, 
mugetul și fuga boilor, etc., sunt cele în- 
tâi forme ale cultului religios, 

Dintru început omul nu se deosebeşte 
de apimalele superigare, Dar după cum 

vom vedeă, în întâia perioadă a ideilor me- 
tafisice, omul ajunge să creadă, nu numai 
că oamenii au suflete, dar că sufletele ce- 
lor morți hălăduesc în toate lucrurile și 
prin toate locurile din lume, făcând fel de 
fel de isprăvi; așa că tot ce el nu poate 
să-şi esplice altfel, este atribuit voinţei a- 
cestor suflete. Dar omul primitiv nu poate 
să-și explice aproape nimic în mod natural ; 
deaceea el atribue voinței sufletelor mai 
toate fenomenele naturei, și în special mai 
toate relele câte i se întâmplă. Sufletele 
acestea sunt chiar considerate ca esenţial 
răutăcioase, stând numai la pândă în toate 
locurile, ca să întâmpine pe oameni cu tot 
felul de nenorociri. Fiind că la fie-care pas 
omul primitiv este expus la rele de acele 
pe cari el le atribue sufletelor de morţi, 
deaceea, pe de o parte, el este aproape 
necontenit cuprins de frica de suflete; iar 
pe de altă parte, în mintea lui niciodată 
nu se înfăţişează ideia de suflet de mort, 
fără să fie intovărăşită de sentimentul fri- 
cei de necunoscut. Această idee însă este 
cea mai înaltă idee metafisică a omului 
primitiv, şi după cum vedem, ea este de 
la început nedespărțită de frica de necu- 
noscut, care nu e altă ceva decât senti- 
mentul religios în întâia fază a desvoltării 
sale. Este de observat că sufletele morților 

nu Sunt considerate în această perioadă cu 
mult mai puternice decât omul; de aceea 
acesta tot îndrăznește a luptă contra lor 
cu ajutorul diferitelor vicleșugeuri, 

In a doua perioadă a ideilor metafisice, când 
sufletele eroilor deveniți regi sunt prefăcute 
în zei, omul crede că acești zei sunt ne- 
măsurat mai puternici decât sufletele ce- 
lorlalţi oameni morţi. Acești zei inspiră o~ 
mului o adevărată groază: căci pe lângă 
că sunt răutăcioși şi răsbunători ca şi su- 
fletele ordinare ale morţilor, apoi sunt 
absolut invincibili de oameni; așa că, pentru 
a îmblânzi mânia lor, se simte trebuință de 
a le dă să mănânce ca jertfe mii și zeci 
de mii de oameni; și de multe ori nici 
aceste jertfe nu-i îmblânzesc, și nu-i opresc 
de a chinui pe oameni cu boale, cu foamete, 
cu inundaţii, cu prăbușituri de pământ, etc, 
Temerea religioasă ce se unește aici cu 
ideea metafisică de zei este mai mare în 
această perioadă decât în toate celelalte ; 
și cu toate aceste, chiar în această perioadă 
temerea de necunoscut începe a se com- 
plică cu alte sentimente accesorii mai dulci, 
Și în adevăr, eroul devenit rege pe cât 
timp se află încă în viaţă, este teribil pentru 
supușii săi, asupra cărora are o putere ne- 
mărginită pe care o întrebuințează cu multă 
cruzime ; dar în același timp el este apă- 

rătorul său contra popoarelor străine, și 
totodată este generos cu acei a cărora de- 
votament și supunere către dânsul sunt 
absolute. De aceea el inspiră supușilor săi 
groază în cel mai mare grad și totodată o 
oarecare iubire amestecată cu recunoștință 
şi devotament. Sentimentul barbarului ce 
se află în fața unui astfel de rege este deci 
o amestecătură de groază, de iubire și de 
admiraţiune, ceea ce în altă ordine de idei 
se numește impresia sublimului. Când eroul 
moare, sufletul său devine și mai teribil, 
fiindcă sufletul, despărțindu se de trup, de- 
vine totdeodată mai puternic; dar într'a- 
celași timp el devine un zeu protector al 
poporului său, pe care îl ajută în răsboaele 
ce acesta are cu popoarele străine, luptând 
el însuși contra zeilor protectori ai acestor 
popoare. De aici urmează că zeul inspiră 
aceleași sentimente, însă amplificate, pe cari 
le inspiră eroul devenit rege în viaţă fiind. 
Regii scoborâtori ai celui întâiu erou de- 
venit rege, chiar dacă nu sunt așa de va- 
loroși ca strămoșul lor, sunt consideraţi că 
cu ajutorul acestuia pot dispune de toate 
puterile lumii nevăzute ; după aceea pentru 
puterea lor sunt zeificați după moartea lor 
și astfel numărul zeilor teribili creşte ne- 
contenit. 

In a treia perioadă a ideilor metafisice, 

când se fixează un număr hotărât de ze! 


stabili și când societăţile încep a fi câr? 
muite după legi elaborate, legislatorii, car! 
sunt regi sau preoți, și prin urmare în co- 
municare directă cu zeii, de la cari se 
inspiră, pretind a spune poporului voința 
zeilor ; astfel că păzirea regulelor stabilite 
pentru purtarea în societate se confundă 
cu păzirea voinței zeilor. Din acest moment 
practicarea religioasă face un singur corp 
cu morala, în sensul cel mai larg al cuvân- 
tului morală, despre care omul nici n'avu- 
sese încă până atunci idee, Dar tot din 
acest moment începe a se mai slăbi temerea 
de necunoscut: căci omul, cunoscând acum 
care anume sunt poruncile zeilor, el ştie cel 
puţin ce să facă pentru a evită cu oare 
care siguranță mânia acestora. 

In perioada monoteismului omul crede că 
peste toată lumea este un singur stăpân, 
D-zeu, atât de puternic, încât lumea în- 
treagă nu i-ar puteă sta împotrivă; deaceea 
omul nici nu poate să se gândească la D-zeu 
fără a simţi o temere adâncă întovărășită 
de sentimentul și de convicțiunea celei mai 
complecte nimicnicii a sale în comparaţie 
cu puterea nemărginită a lui D-zeu, Cu toate 
aceste, fiindcă în această perioadă societă- 
țile ajung prin desvoltarea instinctului con- 
servator a-și da legi și instituțiuni, după 

cari omul este ţinut a face numai bine, și 
fiindcă acest bine este considerat a îi po- 
runcit chiar de D-zeu; de aceea, pe de-o 
parte omul începe a consideră pe D-zeu ca 
bun și generos, iar pe de altă parte, în- 
cepe a aveă mai puţină temere de dânsul, 
fiindcă, din nenumăratele legi sociale și 
precepte morale, el cunoaște mai cu dea- 
mănuntul voinţa lui, pe care o poate urmă 
cu mai multă ușurință, și fiindcă el știe că 
are a face cu o fiinţă generoasă. De aceea 
ideea de D-zeu începe a inspiră, afară de 
temere care tot rămâne fundamentul sen- 
timentului religios, un fel de supunere plă- 
cută, de respect, de admiraţiune şi de iubire 
filială amestecată cu o dulce speranţă la o 
răsplătire părintească, fie în lumea aceasta, 
fie în alta. Temerea de necunoscut se gă- 
sește deci modificată întru câtva de alte 
sentimente lăturalnice, născute însă tot 
dintr'însa. Aceste sentimente sunt apoi a- 
jutate în desvălirea lor şi susținute de cre- 
dința în nemurirea sufletului şi în raiu, 
credință care satisface aşa de bine aspi- 
raţiunile, ce se nasc din instinctul conser- 
vator. Temerea de necunoscut, modificată 
în câtva prin sentimentele de mai sus, este 
numită chiar de către teologi frica de D-zeu, 
conform sfintelor scripturi care spun că 
pirica de D-zeu este începutul înțelepciu- 

nei.“ Frica de D-zeu este deci sentimentul 
religios mărturisit de credincioșii cei mai 
civilizaţi de astăzi; şi acest sentiment este 
nedespărţit la monoteiști de ideea de D-zeu, 
care pentru dânșii este cea mai înaltă idee 
metafisică, D-zeu fiind cauza cauzelor. 

In perioada panteismului temerea de ne- 
cunoscut se slăbește încă și mai tare pentru 
rațiuni analoage celor de mai sus. 

Am zis că sentimentul religios este în 
esența sa temerea de necunoscut. Mi se 
va obiectă poate, că omul având în toate 
perioadele desvoltării sale religioase o idee 
foarte lămurită, deși poate greșită, despre 
spiritele, cari sunt cauza tuturor lucrurilor, 
el nu se teme de necunoscut, ci de ființe 
foarte cunoscute, La aceasta voiu răspunde 
că toate spiritele, de la sufletele ordinare 
și până la D-zeu, sunt considerate a fi nu 
numai foarte puternice și aplecate a face 
rău omului, dar şi înzestrate cu voinţă li- 
beră; așa că necunoscutul, de care se 
teme omul, nu este propriu vorbind ființa 
de la care poate proveni răul, ci efectuarea 
răului şi întinderea lui, lucruri cari nu se 
pot de loc prevedeă, fiindcă atârnă de 
capriciul spiritelor. Tot într'o astfel de po- 
zițiune se află, de exemplu, şi lupul care 
vede noaptea un chibrit aprins înaintea lui; 
el are o idee lămurită, ce] puțin despre 


www.dacoromanica.ro 


Încercări de metafisică materialistă 17 


forma şi coloarea flacărei ce vede, și ştie 
că din partea acestei flacări și nu de aiurea 
poate să vie răul de care se teme; dar el 
fuge fiindcă nu știe nici dacă flacăra îl va 
cruţă sau nu, nici până unde se va întinde 
riul ce i-l va face. Așa dar temerea de 
necunoscut este în esenţă, aceiași, de la à- 
ninale până la omul civilizat. 

Si se observe că temerea de necunoscut 
creşte la început în proporție cu puterea 
ce se atribue spiritelor, până în perioda a 
doua, ande ajunge la maximul intensității 
sale ; fiiadcă atunci, pe de-o parte, zeii sunt 
foarte puternici; iară, pe de altă parte, 
voința lo. nu are nici un frâu, sau cel pu- 
țin este cu totul necunoscută. De aici în 
colo, voința spiritelor superioare fiind din 
ce în ce mai cunoscută și, pentru a zice 
astfel, mai reguulamentată, temerea de ne- 
cunoscut descește din ce în ce mai mult, 
La această decreșştere contribue și pro- 
gresul cunoștințelor experimentale, cari pe 
zi ce merge răpesc de la atot puternicia 
spiritelor câte un fenomen natural recu- 
noscut ca i lu totdeauna după 
legi fixe. 

Cu progresul științelor positive omul a- 
junge în timpurile dn urmă la convinge- 
rea că toate fenomenele se produc con- 
form unor legi fixe și necesare, De aici în 

colo omul nu mai are nimic de temut sau 
de așteptat de la voinţa liberă a nici unei 
fiinţe închipuite, posibile. Cu toate acestea 
se observă că sentimentul religios existi 
încă, deși întrun grad foarte slab, chiar k, 
învățați de acei care se cred cu totul 
emancipaţi de credinţele religioase. Aceasta 
se întâmplă prin lipsa unei convingeri com- 
plecte și prin efectul eredității. Căci acea 
parte a cre€rului care serveşte ca srgan 
al sentimentului religios a ajuns de sigur 
la o foarte mare desvoltare şi a câștigat o 
mare consistenţă, în urma unui lurg exer- 
cițiu de funcționare, urmat în multe mii de 
ani; astfel că, deși acest organ se află de 
mult în decadenţă, totuși generațiile actu- 
ale au moștenit cu dânsul o șredispoziție 
organică pentru sentimentul eligios, care 
nu va dispărea pe deplin decât când or- 
ganul respectiv va fi cu tctul atrofiat în 
urma unei lungi neîntrehainţări, Pe cât 
timp această predispoziție există încă, o- 
mul e dispus a admite cu ușurință existen- 
ţa lui Dumnezeu, fără nisi o trebuinţă me- 
talisică, ci numai pentu a da un obiect 
inteligibil temerii ereditare pe care o simte. 
Pe cât timp el nu dăun obiect determinat 
sentimentului religios, acesta se manifestă 
ca o vagă şi slabă temere de necunoscut, 

Aceasţă țemere inspiră la unii învățați 

pretinșie mancipaţi de credinţele religioase, 
raționamentul următor, care nu e nici o- 
dată mărturisit: „Lumea este, pe cât o cu- 
noaştem noi, cârmuită de legi fixe și tre- 
buitoare; dar cunoştinţele noastre nu se 
întind mai departe de oare-cari margini; 
şi dincolo de aceste margini este un ne- 
curoscut nesfârșit, în care poate foarte bine 
intră posibilitatea existenţei unui D-zeu 
răzbunător, Dacă din întâmplare'acest D-zeu 
există, atunci pentru că nu l-am cunoscut, 
el ar putea să mă pedepsească, fie pe lu- 
mea aceasta, fie pe altă lume, a căreia 
existenţă iarăși este posibilă în nestârșitul 
necunoscut De aceea, pentru toate even- 
tualităţile, e prudent ca să admit existența 
lui D-zeu. Acest raționament, pe care eu 
însu-mi mi-l ceam cu câţi-va ani în urmă, 
este făcut de acei cari nu sunt încă con- 
vioşi adânc de :devărul că, nimic în lume 
nu atârnă de liberul arbitru al nimărui, şi 
că totul se face conform unor legi absolut 
fixe şi necesare, Inst acest adevăr câștigă 
din ce în ce mai mut teren, pu cât știin- 
țele pozitive fac progres ; și va veni o zi, 
când toată lumea va fi pe deplin convinsă 
de el. Din acea zi temerea de necunoscut, 
precum și ori ce alte urme ale sentimen- 
tului religios, vor fi dispărute cu totul şi 
pentru totdeauna, 

Dacă punem de-o parte sentimentul re- 
ligios care, după cum am văzut, este des- 
tinat a dispăreă cu totul, și sentimentele 
morale cari au început de multa se eman- 
cipă de voința divină, atunci nu mai rë- 
mân din toate religiunile decât nişte idei 
metafisice ; și în acest înțeles se poate zce 
că religiunile sunt sistemele metafisice ale 
omului în primele perioade ale desvoltărijsale; 
precum cele mai înalte generalizări siste- 
matizate ale științelor pozitive conscituesc, 
sau vor constitui, sistemele metafisice pen- 
tru timpurile ulterioare. De aici rezultă că 
este falsă opiniunea d-lui H. Speacer, după 
care religiunea și știința ar avea pentru 
căuiarea adevărului, domenii ! distincte şi 
coezistente, cea dintâi ocupându-se cu in- 
cognoscibilul şi cea de-a doua cu cognos- 
cibilul. A zice că religiiunea poate coexistă 
și, prin urmare, poate fi conciliată cu ști- 
ința, este tot așa de absard ca și a zice că 
pot coexistă două forme succesive ale ace- 
luiași lucru; ca și a ace, de exemplu, că 
se poate conciliă astronomia veche, care 
ziceă că soarele se învârtește împrejurul 
pământului, cu astronomia modernă, care 
zice că pământul se învârtește împrejurul 
soarelui, Metafisica religioasă este destinată 
a pieri și nu a coexistă cu metafisica știin- 
ţifică, pentru motivul că: ea se transformă 

pentru a da naștere acesteia din urmă. Este 
învederat că în timpul de tranzițiune, me- 
tafisica ştințifică crescând, coexistă cu me- 
tafisica religioasă descrescândă ; dar ceea ce 
voesc să afirm este că aceste două forme 
de cugetare nu pot să se desvolte și să 
meargă paralel într'aceeași direcțiune sui- 
toare sau scoborâtoare. 

Aceste fiind zise, pășim la istoria ideilor 
metafisice, 

Din cercetările științifice făcute în tim- 
purile din urmă, rezultă că noi am trecut, 
în privinţa ideilor, ca și în celelalte privinţi, 
prin toate gradele intermediare cari se află 
între noi şi popoarele cele mai sălbatice, 
Rămășițe din toate credințele strămoșilor 
noștri se află cu îmbelșugare în limbile, 
poveştile, baladele, superstiţiunile, obiceiu- 
rile popoarelor civilizate de astăzi; și din 
aceste rămășițe se constată că noi am 
avut odinioară aproape intocmai aceleaşi 
credințe pe cari le au astăzi popoarele săl- 
batece și cele barbare. De aceea, cu cre- 
dințele popoarelor sălbatece de astăzi şi cu 
rămășițele ce conservăm încă din vechile 
noastre credinţe, putem reconstitui ideile 
metafisice pe cari le-am avut succesiv, de 
la începutul omenirii până acuma, | 

Transformarea ideilor metafisice de la în- 
ceputul omenirii până acuma s'a făcut încet, 

pe nesimţite și neîntrerupt; așa încât e cu 
neputinţă a găsi o deosebire radicală între 
ideile corespunzătoare la două epoce des- 
părţite prin un interval, nu numai de câţiva 
ani, dar chiar de câteva veacuri. Cu toate 
aceste, fiindcă deosebirea este foate mare 
între credințele cari corespund la epoce 
foarte îndepărtate una de alta, și totodată 
pentru a fi mai metodic în expunere, voiu 
împărți istoria ideilor metafisice în mai multe 
perioade mari, mai mult sau mai puţin arti- 
ficiale, caracterizate prin sisteme metafisice 
destul de deosebite. 

SECŢIUNEA I. 
PERIOADA FETIȘISMULUI 


Puterea intelectuală și sfera de gândire 
cresc treptat, cu cât ne suim pe scara care 
se întinde între animalele cele mai inferi- 
oare și oamenii cei mai civilisați. Dacă ne 
oprim la animalele nemijlocit inferioare o- 
mului, precum sunt cânii, elefanții, maimu- 
tele, vedem că, deși ele gândesc, totuși atenți- 
unea lor nu este atrasă decât de un foarte mic 
număr de obiecte, cari se află relativ foarte 
aproape de dânsele, şi amintirile precum și 
previziunile lor nu se rapoartă decât la un 
foarte mic spațiu de timp. Cu alte cuvinte, 
gândirea acestor animale se învârtește în- 
tro foarte mică sferă de spaţiu, timp și 
materie. Aceste animale primesc impresi- 
unea phieçtelọr ce se află în apropiere de 

dânsele, dar gândirea lor încă nu este îm- 
pinsă spre cauza acestor obiecte, Obiectele 
îndepărtate, precum sunt soarele, stelele, 
nourii, cerul, sunt percepute de aceste a- 
nimale ca obiecte apropiate, și de multe 
ori nu sunt percepute de loc, 

Când animalul devine om, el mai lărgește 
sfera sa de gândire; dar pe la început el 
tot nu cugetă la causa lucrurilor ce-l în- 
conjură. Sunt și astăzi oameni sălbateci 
foarte stupizi cari, fiind întrebaţi asupra 
causei lucrurilor celor mai simple, ei rămân 
uimiţi și nu înțeleg întrebarea, fiindcă ea 
nu le-a trecut nici odată prin minte, Sunt 
alţi sălbaceci, desigur mai superiori, cari 
fiind întrebaţi cine face ca buruiana să 
crească, ca râul să curgă, ca vântul să bată, 
ei răspund că nimeni, şi că toate aceste 
vin așa de la sine. Acești oameni nu au 
încă nici o religiune, nici o idee metafisică 
propriu zisă, 

Dar de aici în colo omul începe a-şi face o 
idee despre cauza lucrurilor celor mai a- 
propiate de dânsul, şi apoi treptat despre 
cauza lucrurilor din ce în ce mai depărtate 
de dânsul. Fată cum ajunge el la aceasta. 

Omul compară în mintea sa, chiar fără 
să vrea, imaginile obiectelor simţite, şi con- 
cepe, prin urmare, un raport de asemănare 
sau de measemănare între dânsele. Insă 

omul primitiv, având creerul foarte puţin 
diferențiat, percepe foarte puține : imagini 
cari să fie deosebite unele de altele; ceea 
ce însemnează că multe obiecte deosebite 
pentru un creer mai diferențiat produc a- 
ceeași impresiune într'un creer rudimentar, 
cum este acel al omului primitiv. Ceea ce 
se întâmplă, cu imaginile lccrurilor exteri- 
oare, se întâmplă, pentru acelaş motiv, și 
cu elementele imaginilor, adică cu ideile 
abstracte, generale sau particulare, cari 
reprezintă proprietățile și calităţile lucruri- 
lor exterioare. De aceea omul primitiv are 
puține idei, şi fie-care din aceste represintă 
la un loc mai multe feluri de calităţi pe 
cari omul primitiv nu le poate încă distinge ; 
însă pe o treaptă mai înaltă a civilizaţiei, 
omul recunoaște că fie-care din ideile cre- 
zute odată simple se poate analiza și des- 
compune în alte idei mai elementare, re- 
presentând subdiviziuni de ale calității cre- 
zute odată ireductibilă. Din toate aceste 
resultă că omul primitiv consideră ca egale 
sau ca asemănătoare lucruri de acele, pe 
cari, în urma diferenţierii creerului și a a- 
nalizării din ce în ce mai adânci a lucru- 
rilor în decursul veacurilor, omul mai înain- 
tat le găsește că sunt neegale sau chiar 
cu totul doosebite. Dacă pe lângă aceste 
vom mai adăogă că, după o lege funda- 

mentală a cugetării, omul este totdeauna 
împins a conchide, prin inducţiune și ana- 
logie, la asemănarea lucrurilor necunoscute 
sau puţin cunoscute cu acele despre cari 
el are cunoștința cea mai lămurită ; și dacă 
vom mai adăoga că sunt foarte puţine lu- 
crurile lămurit cunoscute din cari omul 
primitiv are a trage concluziunile sale: 
atunci vom înţelege ușor, pentru ce omul 
primitiv confundă și pune pe aceeași linie 
lucruri din cari, pentru noi, unele sunt 
reale și altele închipuite, sau, unele posibile 
şi altele imposibile. De altmintere, distinc- 
iunile acestea atârnă cu totul de gradul de 
diferențiare al creerului; și e probabil că 
deacum peste câteva mii de ani coborâtorii 
noștri vor găsi că și noi am făcut confuzie 
între lucruri deosebite, precum găsim noi 
astăzi că au făcut oamenii primitivi. 

Findcă omul conchide în mod trebuincios, 
prin inducţiune și analogie, de la lucrurile 
cunoscute la cele necunoscute sau puţin 
cunoscute, deaceea e interesant a se ști 
cari sunt cele întâi și cele mai lămurite 
cunoştinți pe cari le-a căpătat omul pri- 
mitiv și cari i-au servit ca punct de plecare 
a meditaţiilor sale. 

Atențiunea omului primitiv fiind atrasă a- 
proape exclusiv de trebuințele trupului său 
şi de mișcările ce el face pentru satisfacerea 

acelor trebuinţe, cele întâi cunoștințe vagi 
ce el capătă se rapoartă la persoana sa; 
şi aceste cunoștințe devin apoi din ce înce 
mai lămurite, și sunt în tot timpul viitor 
cele mai lămurite din toate, fiindcă rezultă 
totdeauna din cea mai mare sumă de ex- 
perienţă ce face omul vr'odată, Cunoştinţa 
de sine fiind cea dintâi formată și cea mai 
lămurită în urmă, devine baza de compa- 
rațiune şi punctul de plecare pentru toate 
celelalte cunoștinţi ; de aceea omul atribue, 
prin analogie şi inducţiune, caracterele sale, 
mai întâi celorlalți oameni, apoi animalelor 
și însfârşit tuturor lucrurilor din lume. A- 
ceastă tendință a omului de a împrumuta 
tuturor lucrurilor chipul și asemănarea sa, 
se numeşte antropomorfism și sa manifestat 
necontenit și pretutindeni de la începutul 
omenirii și până astăzi, 

Să vedem acum, conform acestor prin- 
cipii, ce idei metafisice au putut să se for- 
meze în capul oamenilor primitivi. 

Voiu împărţi aceste idei în două categorii, 
din cari una se rapoartă la prevestiri și 
alta la spirite, 


§. 1. Prevestirile 


Cea mai îndepărtată origine a ideei de 
cauză o găsim în asociaţiunea necesară a 
imaginilor corespunzătoare obiectelor cari 


www.dacoromanica.ro 


28 Vasile Conta 


au fost percepute nemijlocit unul după altul. 
Așa, de exemplu, când omul primitiv per- 
cepe pe rând, mai întâi apunerea soarelui 
şi după aceea noaptea, și mai Cu seamă 
când aceasta sa repetat mai de multe ori, 
atunci, ori de câte ori vede soarele apuind, 
imaginea nopţii se înfățișează în mintea lui 
și se așteaptă a o vedeă în realitate. Această 
așteptare există și în mintea animalelor su- 
perioare, şi dacă ea nu dă încă naștere la 
ceea ce numim noi, propriu vorbind, idee 
de cauză, ea produce însă ceva analog, care 
Sar puteă numi o idee vagă de succesiune 
necesară, 

Dar iată cum ideea de cauză este ajutată 
în formarea ei și întărită prin antropomor- 
fism : 

Cunoșştinţa de sine este la început foarte 
vagă și nu cuprinde deocamdată decât con- 
știința trebuinţelor trupești şi aceea a sa- 
tisfacerii lor. Mai târziu ea cuprinde și o 
idee vagă despre raportul ce există între o 
trebuință și satisfacerea ei, și care nu este 
altă ceva decât ideea de voință sau cauză, 
Voința sau cauza atribuită mai întâi celor- 
lalţi oameni și animalelor nu se observă în 
aceștia decât ca o succesiune a două fapte: 
a celui prin care se manifestă trebuinţa şi 
a celui prin zare se arată satisfacerea ei. Din 
aceste omul conchide mai târziu priu ana- 

logie, când atențiunea lui este atrasă și de 
alte lucruri, că ori ce succesiune de lucruri 
e o succesiune de cauză și efect, Această 
concluziune este confirmată de cea mai 
mare parte din faptele ce se observă în 
natură : adică de toate acele, cari se re- 
petează în aceeași ordine. De altă parte, 
omul sălbatec nu are creerul destul de di- 
ferenţiat prin experienţă și nu are obser- 
vaţiunea destul de atentă pentru a face 
distincțiuni între diteritele succesiuni de 
fapte, și a recunoaşte că numai unele fapte 
se succedează totdeauna în aceeași ordine, 
Și că chiar printre aceste sunt unele cari 
se succedează fără a fi respectiv cauze și 
efecte propriu zise, Sălbatecul, neputând 
încă concepe decât o singură idee pentru 
toate succesiunile, nu are decât o singură 
credinţă, anume că totdeauna lucrul următor 
este “produs din cel care a precedat, Astfel, 
când vede curcubeul şi după aceea împrăş- 
tierea nourilor, el crede că aceștia au fost 
speriaţi sau alungaţi de curcubeu; când 
vede o stea căzând și după aceea un om 
murind, crede că evenimentul dintâi a 
produs pe cel de-al doilea ; când întâlnește 
în cale-i cutare animal și după aceea i se 
întâmplă o nenorocire, el crede că acel 
animal i-a pregătit nenorocirea ; când ple- 
când la vânat întâlneşte în drum cutare sau 

cutare paseri și după aceea prinde vânat 
mult, el crede că acea pasere i-a scos vâ- 
natul înainte şi așa mai departe. De aceea, 
când cu altă ocazie el vede una din aceste 
presupuse cauze, el crede că va urma și 
presupusul efect respectiv. Dacă însă se 
întâmplă ca presupusul efect să nu urmeze, 
atunci el atribue aceasta: la o cauză sau 
voință contrară celei dintâi, însă tot de 
natura acesteia, De exemplu, dacă mergând 
la vânat omul primitiv întâlnește în cale-i 
pasărea ce-i prevestește un vânat îmbel- 
Șugat, şi după aceea sau tot în acel timp 
mai întâlnește și alte lucruri mai mult sau 
mai puţin neobicinuite, atunci el crede că, 
deși pasărea favorabilă i-a scos vânatul 
înainte, însă unul din celelalte lucruri cea 
mai întâlnit în cale l-a alungat. De aceea 
toată strădania filozofică a omului primitiv 
consistă în a cerceta căruia din lucrurile 
întâlnite mai dinainte se datorește întâm- 
plarea mai din urmă, După experiențe de 
veacuri se hotărăşte însfârşit ce urmare 
trebue să aibă întâlnirea ori întâmplarea 
Cutărui sau cutărui lucru ; și fiindcă toate 
lucrurile sunt privite mai cu seamă din 
punctul de vedere al binelui sau al răului 
ce ele pot să cauzeze omului, de aceea ` 
toate lucrurile ajung a fi clasificate în lu- 
cruri de bun augur și de rău augur, fie care 

din aceste prevestind un bine sau un rău 
special: — Când mai târziu aceste idei se 
combină cu acele despre spirite, omul crede 
că în fie-care lucru ce prevestește rău se 
află un spirit ce-l dușmăneşte ; de aceea el 
caută a împiedica pe acest spirit de a-și 
realiza planurile rele, rugându-l, amenin- 
ţându-l, amăgindu-l cu făgăduinţi, și la ne- 
voe Chiar paralizându-i forțele cu ajutorul 
unui alt dub, invocat pentru aceasta, sau 
cu alte mijloace vrăjitorești. Cu chipul a- 
cesta omul ajunge a găsi leac pentru mai 
toate prevestirile rele. Un leac de felul a- 
cesta întrebuințează țăranii în România 
când asvârl un mănunchiu de pae după 
popa ce-au întâlnit la drum, această întâl- 
nire fiind totdeauna socotită de ei ca de 
Tău augur, 

Din aceste idei primitive asupra cauzei 
lucrurilor s'au născut toate credințele pri- 
vitoare la prevestiri precum și arta de a 
prevesti. Aceste credinţe şi această artă 
Sau desvoltat și sau complicat mai târziu, 
din ce în ce mai mult. Ele au existat în di- 
ferite grade de perfecționare la toate po- 
poarele vechi și nouă și se află încă în pu- 
tere în clasele de jos ale popoarelor celor 
mai civilizate de astăzi; ba, ce e mai mult, 
ele nu au dispărut încă cu totul nici chiar 
din clasele culte ale acestor popoare. Pen- 

tru a dovedi aceasta e destul a aminti su- 
perstiţia privitoare la zilele nefaste în cari 
nu se poate începe o întreprindere, super- 
stiția privitoare la numărul 13 și mai cu 
seamă superstiţiile jucătorilor la noroc, cari 
cred cu tot dinadinsul că norocul lor a- 
târnă de locul ce-l ocupă la masa de joc, 
de vecinătatea cutărej sau cutărei persoane, 
de menirea ce o face în gând, etc. 


§ 2 Sufletele”) 


Credința în suflete este născută din an- 
tropomorfism şi din neputința în care se 
găseà omul primitiv de a deosebi ceea ce 
noi numim cu drept sau fără drept, realul, 
de închipuit, și posibilul de imposibil. 

Visurile, umbrele şi imaginaţiunile re- 
flectate de apă și de corpurile lucii au 
fost de sigur cele întâi şi cele mai fre- 
quente fenomene amăgitoare cari au a- 
tras atențiunea omului primitiv, când el a 
ajuns să fie capabil de oare-care reflexiune. 
— Se știe că animalele superioare și copiii 


*) Cele mai multe fapte din câte sunt rezu- 
mate în acest paragraf şi în secţia următoare, 
precum şi unele din interpretările lor sunt luate 
din cărţile următoare ; Principles o Sociology 
de H, Spencer, Primitive Culture ş Ed, Tylor, 
Origin of Civilisation de Sir John Lubbock. 

mici cred că văd ființe reale în dosul oglinzii 
în care se uită; că ei caută să prindă umbrele 
cari se mișcă; și că copiii mici, cari au 
văzut în vis vr'un monstru înspăimântător, 
nu se cred în siguranță după ce sau tre- 
zit din somn, decât grămădindu-se la sânul 
mamei lor, pentru a fi apărați de dânsa, 
Aceste fapte ar fi singure de ajuns pentru 
a dovedi că omul primitiv, a căruia inte- 
ligență nu era la început mai mare decât 
aceea a fiinţelor de mai sus, a trebuit să 
fie amăgit ca și aceste de cătră aceleași 
fenomene. Dealmintrelea sunt chiar astăzi 
sălbateci, precum sunt locuitorii din Noua- 
Zelandă, cari cred în realitatea obiectivă 
a visurilor lor, şi cari atribuesc un fel de 
trup și o existență deusebită umbrelor și i- 
maginilor reflectate de corpurile „lucii. 

Să presupunem că un om sălbatec, care 
începe a fi capabil de oare-care reflexiune, 
visează că se duce la vânat, că în pădure 
se întălneşte cu cutare om, că împreună 
cu elface un ospăț îmbelșugat... când deo- 
dată, la un strigăt al vecinului său, se tre- 
zește. El povestește vecinului că în reali- 
tate el a fost la vânat și la ospăț. Vecinul 
însă îl asigură că nu l-a văzut în tot tim- 
pul somnrăiui mișcându-se din locul unde 
Sa culcat. Ce poate conchide de aici săl- 
batecul nostru ? El nu poate conchide de- 

sigur decăt că persoana sa este compusă 
din două ființi identice: una care este cul- 
cată în timpul somnului, și alta care tot 
în acel timp se desparte de cea dintăi, 
pentru a umblă singură încoace şi încolo, 
reîntorcându-se repede la locul său, ori de 
unde ar fi, îndată ce este chemată. Această 
din urmă ființă este aceea ce se numește 
mai târziu suflet, Să se observe că sufle- 
tul, care mai târziu este considerat din ce 
în ce mai transparent, mai aerian, mai in- 
apucabil, la început n'a putut fi considerat 
decât ca un simplu duplicat al trupului, a- 
vând aceeași consistenţă, aceleaşi trebuinţe 
şi aceleași satisfacțiuni ca acesta. 

Sălbatecul întâlneşte ån vis nu numai lu- 
cruri de acele cari sunt încă în fiinţă, dar 
și oameni cari au murit, animale cari au 
pierit, lucruri nemișcătoare cari au fost 
stricate sau nimicite. De aici el conchide 
că toate aceste fiinţi și lucruri nu pot fi 
decât duple de matura lor, și că el n'a 
văzut în vis decât sufletele lor, de oarece 
el ştie că trupurile lor au fost desființate. 
Așa dar sălbatecul se întâlnește în vis cu 
sufletele lucrurilor ce nu mai există precum 
și cu lucrurile ce există sau cu sufletele 
acestora. 

Credinţa în suflete este întărită prin re- 
flexiunea ce omul primitiv face asupra um- 

brelor. Ce poate fi umbra, care se ţine de 
om, care merge și se opreşte cu dânsul, care 
imitează toate mișcările lui şi care samănă 
așa de mult cu dânsul? Ea nu poate fi, 
își zice sălbatecul, decât sufletul, care se 
ţine nedespărţit de om, pe cât timp acesta e 
viu, și se desparte de dânsul, când acesta 
e mort. Această concluziune este confir- 
mată și de împrejurarea că, precum nu poate 
cinevă apucă cu mâna sufletul care iese 
din omul adormit spre a se duce după a- 
venturi proprii, tot așă nu poate apuca 
umbra, care se ia după om, 

Dar, precum oamenii au umbre, tot așa 
au și animalele, și plantele, și munții, și pie- 
trele și toate lucrurile din lume. Așa dar, 
fie-care lucru din lume are câte un suflet, 

Ceea ce sa zis despre umbre se aplică 
și la imaginele lucrurilor reflectate în apă. 

Sunt astăzi popoare sălbatece, nu de tot 
înapoiate, cari cred că omul are două su- 
flete, După această credință, când omul 
doarme, unul din sufletele sale iese din 
trup pentru a umbla încoace și în colo,pe când 
celalt rămâne să păzească trupul și mani- 
festează prezenţa sa prin respirare ; iar 
când omul moare, atunci amândouă sufle- 
tele sale se duc și respirarea încetează, 
Fiindcă respirarea este semnul după care 
se cunoaște că unul Sau amândouă sufletele 

se află în trup, de aceea sufletul și-a pri- 
mit numirea la toate popoarele și în toate 
limbele de la cuvintele ce însemnează a 
suflă, a respiră. Este de observat că la po- 
poarele vechi precum la Indieni, la Greci, 
la Romani, sufletele morților se mai nu- 
meau şi umbre. Toate aceste numiri, însă, 
confirmă teoria ce susţinem în privința o- 
riginei credințelor în suflete. 

Sunt unele popoare indigene în India, cari 
cred că omul are trei suflete. E probabil că 
în toate locurile omul a ajuns la această cre- 
dință, când a simţit trebuința să-și ex- 
plice cum și pentru ce elpoate avea în a- 
celaşi timp o umbră, o imagine reflectată 
de apă, și trupul însuflețit de puterea şi 
voinţa obicinuită. Aceste trei suflete sunt 
însă așa de strâns legate între dânsele, în- 
cât ele nu se despărțesc niciodată, afară 
numai decât pentru mici momente; și când 
este ca omul să moară, ele părăsesc toate 
împreună cu trupul acestuia. Cu alte cuvinte, 
cele trei suflete ale omului nu formează 
decât unul singur, care se poate divide ac- 
cidental și momentan în trei părți. Este 
probabil că din ideea acestei treimi nedes- 
părțite a sufletului omenesc sa născut mai 
târziu idgea treimei nedespărţite a sufletului 
lumii, a lui Dumnezeu, în religiile brahma- 
nismului, a budhismului șia creștinismului. 

La început sufletele nu sunt nemuritoare. 
Şi, în adevăr, omul primitiv, nu poate să 
creadă că trăiesc decât acele suflete pe 
cari el le vede în vis sau altfel. Insă, din- 
tre lucrurile și ființele cari au pierit, nu-i 
se mai arată lui în vis decât acele cari 
au pierit de curând şi despre cari el păs- 
trează amintire. Aşa dar toți strămoșii și 
toate lucrurile de altă dată cari nu se mai 
arată în vis, au pierit cu suflet cu tot. De 
aci urmează că sufletul poate să moară o- 
dată ` cu trupul, dar obicinuit el trăeşte 
încă mulți ani după moartea acestuia; și 
dacă sunt mai multe suflete, ele pot muri 
deodată sau pe rând. Conform acestor cre- 
dinţe, la toate popoarele sălbatece se între- 
buințează diferite mijloace sigure pentru 
a ucide sufletele morţilor. 

La început sufletele morţilor nu au un 
raiu sau un iad, unde să trăiască. Ele um- 
blă pe pământ cam pe locurile unde um- 
blau trupurile când erau în viaţă. Fiind 
însă că lucrurile și ființele din lume, atât 
cele cari trăesc trupeșşte, cât și cele cari 
au pierit, sunt nenumărate, și fiindcă fiecare 
din aceste are unul, două și chiar trei su- 
flete,—de aceea omul primitiv crede că nu 
e loc în lume în care să nu se găsească 
suflete cu grămada. Aceste suflete însă nu 
stau binișor: cele cari au pierdut trupu- 

rile lor caută să intre pe furiș în trupuri 
streine, pe când sufletele acestora sunt 
plecate momentan, sau intră cu putere peste 
alte suflete pe cari le dau afară; de altă 
parte chiar sufletele cu trupuri au câte o- 
dată fantazia de a trece în alte trupuri 
streine. Sufletele mai au puterea de a se 
transfigură, și de a luă proporțiuni colosale 
sau de tot mici; toate aceste le vede săl- 
batecul cu propriii săi ochi, când visează, 
sau când se află singur în întunerec, Fi- 
indcă sufletele se află cu grămada pretu- 
tindeni și au astfel de puteri, de aceea nu 
e nici o mișcare sau lucrare în lume pe 
care omul primitiv să nu o atribue unui 
suflet, Astfel, o creangă se clatină, este un 
suflet care o scutură; o piatră se rosto- 
golește de pe munte, este un suflet care 
a împins-o; când sălbatecul chiue în pă- 
dure şi-i răspunde un ecou, este un suflet 
care îl îngână; și așa mai departe, 
Sălbatecul crede bucuros că binele care 
i se întâmplă vine aşa de la sine, în timp 
ce toate nenorocirile sale le atribue sufle- 
telor. Sufletele morţilor se deosibesc mai 
cu seamă prin răutatea lor, Sălbatecul este 
bolnav din cauză că unul din aceste suflete 
îi înţeapă inima cu spini, îi pune cărbuni 
aprinşi pe tâmple, îi strânge intestinele, și 
așa mai departe, după organul efectat și 


www.dacoromanica.ro 


Incercâri de metafisică materialistă 39 





după felul de dureri ce simte. El este în 
delir, sau într'un acces de nebunie ori de 
epilepsie din cauză că un suflet de mort, 
sau chiar o mulțime de aceste suflete, au 
intrat în trupul său, după ce au alungat 
sufletul acestuia, și îl chinuesc numai din 
plăcerea de a face rău. Moartea chiar, a- 
dică despărțirea fără voie a trupului de su- 
fletul său, este atribuită sufletelor morţilor, 
când ea nu este determinată prin violențele 
oamenilor în viaţă. Tot în felul acesta se 
explică toate nenorocirile omului. Dar de 
ce sufletele sunt aşa de răutăcioase ? lată 
de ce: sălbatecul este în luptă continuă 
nu numai cu natura, dar cu oamenii din 
fel de fel de triburi dușmane din cari el 
nu face parte, și chiar cu tovarășii săi de 
toate zilele. El nu e sigur de o îmbucătură 
de mâncare, de răul tuturor acestora, de- 
cât numai dacă face și el întrebuințare cât 
mai multă de pumni și de ciomag. Mai toţi 
oamenii fiind în timpul vieţii lor dușmanii 
sălbatecului, sufletele lor continuă, firește, 
după moarte, a face rău acestuia. Cu chi- 
pul acesta sălbatecul are pe capul său ca 
dușmani şi pe vii și pe morți. El trebue 
deci să lupte pentru existența sa cu 
toţi acești dușmani. Armele și artificiile, pe 
cari el le întrebuințează în lupta sa cu 

morţii, se pot împărţi în următoarele șeapte 
clase : 

1. Bătaia ordinară. In timpul zilei sufle- 
tele morților nu sunt tocmai puternice; și 
atunci ele sunt ușor învinse cu armele or- 
dinare. Astfel, de exemplu; când sălbatecul 
vede un vârtej de vânt și de colb care 
pentru dânsul este un suflet de mort călare 
pe vânt, el dă cât poate cu pumnul, cu 
ciomagul, cu toporul în vârtej, până când 
acesta încetează, adică până când sufletul 
de mort, cu coastele rupte de bătaie, des- 
calecă de pe vânt şi fuge. Dar noaptea 
sufletele morţilor sunt mult mai puternice, 
și atunci bătaia ordinară nu are efect con- 
tra lor. 

2, Uciderea sufletelor. Pentru a ucide su- 
Hetul unui om viu odată cu trupul său, săl- 
batecul n'are decât să ardă sau să mănânce 
pe acel om. Dacă îl mănâncă, atunci sufle- 
tul mortului fiind mâncat de sufletul său, 
el câștigă toate calitățile omului ucis, De a- 
ceea sălbatecul caută să mănânce pe duş- 
manii săi cei mai curajoși și mai ghibaci, 
pentru a deveni el singur curajos și ghi- 
baciu. Câte odată e de ajuns pentru acest 
scop de a mâncă numai inima dușmanului, 
curajul său fiind presupus că stă în inimă, 
Când sălbatecul voește să ucidă sufletul 
unui mort, care îl năcăjeşte noaptea şi pe 

care-l recunoaşte, atunci el desgroapă tru- 
pul acestuia ziua și îl arde; sau îi scoate 
numai inima și i-o tae, i-o împunge, i-o frige, 
până când nu mai rămâne nimica dintr'însa, 
Cu chipul acesta el crede că a omorât și 
sufletul mortului, care e presupus că ziua 
stă ascuns în inima acestuia. Se înțelege 
că el, având credința adâncă că sufletul a 
pierit, nu-l mai vede nici aivea, nici în vis 
Dacă însă se întâmplă să mai vadă mortul 
în vis, atunci el crede că acesta a avut 
mai multe suflete, din cari tot i-a mai rä- 
mas unul sau'două; de aceea el caută, prin 
diferite vrăji, să afle unde e culcușul lor, 
pentru a le omorî și pe acele.— Ca rămă- 
șițe din aceste credinţe la țăranii noștri 
putem cità superstițiunile privitoare la stri- 
goi și la modul de a-i ucide. 

3. Jertfele. Omul primitiv nu poate presu- 
pune că sufletele au altfel de trebuinţe și 
de plăceri decât acele pe care le au și oa- 
menii în viață. Deaceea, pentru a împăcă 
și îmblânzi sufletele, el le duce ce are mai 
bun de mâncare și de băut, acolo unde ele 
se află obizinuit ziua, adică pe la mormin- 
tele trupurilor din cari au ieșit. Este ade- 
vărat că bucatele și băuturile duse rămân 
neatinse, dâr se crede că sufletele mănâncă 
și beau numai partea spirituală a acestor 
ofrande, adică sufletul lor, lăsând trupul 

pentru cei vii. Ca rămășiță din aceste obi- 
ceiuri putem citâ praznicele ce se dau de 
creștini pentru sufletele morților.— Fiindcă 
sufletele sunt nenumărate și pretutindeni, 
deaceia se introduce obiceiul că omul din 
totfce mănâncă asvârle o bucăţică în aer, 
și din tot ce bea varsă mai întâiu o leacă 
pentru sufletele cari se află prin prejurul 
lui, Este cunoscut că acest obiceiu a exis- 
tat la toate popoarele vechi și există și 
astăzi la ţăranii noștri.— Sunt multe popoare 
barbare la cari există credinţa că sufletele 
se duc în zile anumite pe la casele rudelor 
lor în viaţă. In acele zile este obiceiu să 
se pregătească bucate bune, cari se pun 
pe masă și apoi se lasă deschise toate bor- 
ticelele şi crăpăturile de la uşi și ferestre 
pentru ca sufletele dorite să poată intră 
pentru a ședeă la masă. 

4. Fetişii, Credinţa în fetiși se naşte ceva 
mai târziu; deaceea ea caracterizează po- 
poare relativ înaintate ca acelea cari lo- 
cuesc astăzi în centrul Africei și al Asiei. 
lată cum s'a născut această credinţă: 

La început, când familia nu există de 
loc, sălbaticul este părăsit de mama sa încă 
din copilărie, și de aici încolo toţi oamenii 
sunt deopotrivă străini pentru dânsul; așa 
fel că el trăește în aceeași dușmânie cu 
părinții și rudele sale, pe cari altminţerea 

nici nu-i cunoaște, ca și cu ceilalți oameni. 
Toţi oamenii în viaţă fiind dușmanii săi, 
toate sufletele de morţi nu pot fi decât 
răutăcioase în privința lui. Dar cu timpul 
se stabilesc și raporturi de bunăvoință mai 
trainice între oameni: iubirea sexuală în 
loc de a fi totdeauna momentană, dă naş- 
tere la o iubire mai îndelungată între ace- 
leași persoane: prietenia devine o legătură 
mai durabilă între două sau mai multe per- 
soane, iubirea și îngrijirea de mamă se 
prelungeşte până la o vârstă mai înaintată 
a copiilor; legături și simpatii de rudenii 
încep a se formă. Toţi acei cari sunt în 
astfel de legături cu sălbatecul încep a fi 
considerați de dânsul ca binevoitori mai 
mult sau mai puțin statornici ai lui, în o- 
poziţie cu toţi ceilalți oameni cari îi sunt 
totdeauna răuvoitori. E natural ca întocmai 
această distincţiune să înceapă a se face 
și între sufletele morţilor, aceste fiind con- 
siderate ca bune sau rele, după cum provin 
de la oameni ce în viaţă au fost buni sau 
răi pentru sălbatec. Fiindcă sălbatecul poate 
chemă în ajutorul său la nevoe pe acel 
care în viaţă fiind se află în legături de 
bună voință cu dânsul; și fiindcă până la 
un punct poate chiar să-i comande; dea- 
ceea el crede că tot această purtare poate 

s'o aibă și cu sufletele binevoitorilor ce au 
murit, 

Omul primitiv recunoscând în sufletele 
morților o putere din ce în ce mai mare 
decât a sa, simte că nu mai poate lupta 
cu succes contra sufletelor dușmane, decât 
cu ajutorul unuia sau a mai multor suflete 
binevoitoare, Meşteşugul însă este de a 
pune mâna pe un suflet binevoitor și de a-l 
sili să facă slujba, pentru care este căutat. 
Este admis dejà, că sufletul omului după 
moarte, mai ales când trupul său a fost 
distrus, se vîră în trupul unui obiect, cum 
am zice noi, neorganic. Cu timpul chiar se 
înrădăcinează credinţa că mai toate lucru- 
rile din lume sunt hălăduite și însufleţite 
de suflete omeneşti. Aceasta fiind admis, 
acel care doreşte să pue măna pe un su- 
flet bun mare decât să observe în cari o- 
biecte se întrupează obicinuit sufletele de 
felul acesta.— În ţările calde din centrul 
Africei sunt mulțime de șerpi cari intră 
fără sfială în bordeele Negrilor și se culcă 
prin unghere, pentru a se răcori. Negrul 
crede că aceşti șerpi nu pot fi decât sufle- 
tele întrupate ale rudelor sau amicilor morţi 
cari vin acum să-l viziteze. De aceea el le 
pregătește culcușuri bune, îi hrăneşte, vor- 
beşte cu dânșii și se închină lor, rugându-i 
să lupte voinicește contra duşmanilor săi. 

Aceşti şerpi sunt fetişi în înțelesul propriu 
al cuvântului. In alte țări sunt aleşi ca 
fetişi liliacii cari sboară seara pe sub aco- 
perământul bordeelor, şi cari pentru acest 
motiv sunt crezuți a fi sufletele întrupate 
ale rudelor moarte. In regulă generală, a- 
nimalele alese ca fetişi sunt tocmai acele 
cari, tără a fi vătămătoare, se află, după 
țări și după timpuri, în comunicaţiunea cea 
mai strinsă cu omul și locuința lui, precum 
sunt șerpii, liliacii, boii, etc. 

Omul primitiv mai crede că sufletul unui 
mort se duce în tot momentul să vadă o- 
biectele cari i-au aparţinut în viaţă, și că 
el se întrupează chiar câte odată în acele 
obiecte. Cel care voeşte să provoace cu si- 
guranţă întruparea sufletului în unul din a- 
ceste obiecte pe cari a pus mai dinainte 
stăpânire, n'are decât să cheme sufletul pe 
nume, rugându-l să vie, şi atunci acesta vine 
ori de unde ar fi, pentru a intra în obiec- 
tul pregătit. In casul acesta sufletul este 
evocat; iară când este chemat în ajutor, 
atunci se zice că este invocat.. Insă atât 
evocaţiunea cât și invocațiunea nau e- 
fect dacă nu conţin numele sufletului, a- 
dică numele omului care a avut acest su- 
flet înainte de a muri. Pe baza acestei cre- 
dințe, fetișistul se îngrijește să aibă în casă 
sau la dânsul o șuviță de păr, o unghie 

un osușor sau altă-ceva din trupul unei 
rude sau unui prieten mort, crezând că are 
cu chipul acesta la dispoziția sa sufletul 
aceluia, al cărui obiect a fost păstrat de 
fetișist. Acest obiect devine astfel pentru 
fetişist un fetiş și un talisman în acelaș 
timp.— Fiindcă între lucrurile ce au apar- 
ţinut mortului chipul său este cel mai de 
căpetenie ; de aceea mai târziu se naște 
ideea de a reproduce chipul mortului în 
piatră, etc., și astfel a sili sufletul aces- 
tuia, prin evocațiune sau invocațiune, a se 
întrupă în bucata de lemn sau de piatră 
ce-i seamână la chip. După cum vom vedeă 
mai departe, din această credință combi- 
nată cu altele s'a născut mai târziu idola- 
tria.— Figurile morţilor reproduse în mi- 
niatură pe bucățele de lemn sau piatră 
constituesc asemenea talismane portative.— 
Se ştie că obiceiul de a purtă talismane 
a existat la toate popoarele; și că iconi- 
tele și cruciulițele pe cari creștinii le poartă 
la gât sunt asemenea niște talismane. 
Este de observat că fetișii nu au multă 
considerație la adoratorii lor. Aceștia iau 
ca să zic așa, pe fetişi în slujbă la dânșii, 
ca să le facă treabă; îi înfig pe la hotare, 
dacă sunt de lemn ori de piatră, pentru 
ca să le păzească ţarinele; îi țin în ca- 
să pentru a păzi familia de toate re- 

lele; şi așa mai departe. Fetişii sunt ado- 
rați, hrăniți, adăpați, cocoliți, pe câtă 
vreme fac treabă; de unde nu, mănâncă 
bătae, și la nevoe sunt chiar svârliți ca 
lucruri netrebnice și înlocuiți cu alți fe- 
tişi, mai vrednici. Respectul pentru fetişi 
nu este cu mult mai mare, chiar la acel 
grad de cultură, când fetișismul este a- 
proape transformat în idolatrie propriu 
zisă. Astfel după relațiunea unui călător 
englez, citată de Sir Lubbock, oamenii din 
popor din China, cari de fapt sunt feti- 
şişti, când au de început o întreprindere 
se duc mai întâiu de se roagă pentru suc- 
ces la idolii lor. Dacă însă întreprinderea 
nu isbutește, cu toată rngăciunea făcută, 
atunci Chinezul se întoarce mânios la ido- 
lul său, care e o statuetă mică de lemn, 
și pe când îi dă cât poate cu pumnul, îi 
vorbește în felul acesta: „Hei câne de spi- 
„rit ce eşti! Noi îți dăm locuinţă într'un 
"templu minunat, te poleim frumos cu aur, 
„te hrănim, te tămâem ; și cu toată îngri- 
” irea noastră tu ești așa de ingrat încât 
„ne refuzi ceea ce-ţi cerem.“ Atunci el leagă 
idolul de gât cu o frânghie, îl smuncește 
jos pe locul unde stă, îl tîrie dealun- 
gul ulițelor prin glod și mocirle pentru ca 
să-și întoarcă cheltueala ce a făcut cu tă- 
mâia și cu alte parfumuri ce-a stricat cu 

dânsul. Dacă după aceasta se întâmplă ca 
să reușească întreprinderea pentru care în 
zadar făcuse rugăciuni la început, atunci 
el spală idolul cu îngrijire, îl duce iar la 
templu cu mare ceremonie şi îl așează la 
locul lui; după aceea cade în genunchi î- 
naintea lui scuzându-se în felul acesta: In 
adevăr eu mam grăbit prea mult, după 
„Cum Şi tu ai întârziat cam prea mult în 
„acordarea favorurilor tale. Pentru ce m'ai 
„făcut să-ţi trag bataia pe care ai mân- 
„cat-o» Dar ceea ce-a fost sa trecut; de 
„aceea să nu ne mai gândim la asta, Dacă tu 
„vei uită ceea ce ţi-am făcut, să știi că te 
„poleiesc din nou,“ 

5. Exorcismul. Acel care e în delir, sau 
întrun acces de nebunie sau de epilepsie 
e considerat că are în trupul său unul sau 
mai multe suflete de morți cari au intrat 
peste sufletul propriu al lui, sau chiar după 
ce au dat afară pe acesta, Pentru a alungă 
aceste suflete răutăcioase, mai mulți săl- 
bateci armaţi cu ciomege, cu topoare, cu 
frânghii, cu tăciuni aprinși, se adună îm- 
prejuryl bolnavului și poruncesc sufletelor 
să iasă din trupul acestuia, amenințându-le 
prin vociterări și răstiri că la caz contrar 
au să le bată, să le lege, să le tae, să le 
fîrigă, să le mănânce etc. pănă când sufle- 
tele se sperie și fug. Dacă însă ele nu fug 

degrabă, bolnavul este cu tot dinadinsul 
pătut și chinuit, pentru ca cu chipul a- 
cesta să sufere şi sufletele răutăcioase 
dntr'însul. Celelalte boale fiind asemenea 
atiibuite sufletelor răutăcioase cari pun stă- 
pânire pe o parte sau pe totalitatea tru- 
pulti bolnavului, sunt tămăduite cu mij- 
loace analoage celor de mai sus. Chiar a- 
devăratele medicamente ce se întrebuin- 
țează odată cu amenințările de mai sus 
nu sunt privite decât ca niște specifice 
Sau spărietori proprii a alungă sufletele 
rele. Ameninţări asemănătoare celor cari 
tămăduesc boalele sunt întrebuințate pentru 
a curăţi de sufletele rele casele, bucatele, 
băuturile, etc. Cuvintele amenințătoare şi 
procedările întrebuințate pentru a alun- 
gà sufletele rele constituesc aceea ce 
se numeşte un exorcism sau un descântec, 
Mai târziu exorcismurile sunt practicate de 
descântători de meserie cari cunosc anu- 
me formele de amenințări și procedări 
pentru alungarea fie-cărui fel de suflete 
rele.—Credinţele privitoare la exorcisme 
au existat la toate popoarele și sau con- 
tinuat până la popoarele Europei de as- 
tăzi. In adevăr se știe că astăzi chiar preo- 
ţii creștini exorcizează pe bolnavi prin ce- 
tirea de molitfe și prin alte formalităţi. Ne- 
bunilor în special li ṣe cițesc molitțele Sfån- 

tului Vasile, cari nu sunt alt-ceva decât 
un şir de ameninţări la adresa dracului 
care se află în trupul bolnavului, prin carj 
i se spune că de nu va eși curând are si 
fie bătut cu toate grozăviile înşirate în mo- 
litfă, Se știe asemenea că preoţii creștini 
exorcizează apa, sarea, mâncarea, casele 
nouă sau acele cari au fost pustii, biseri- 
cile din nou zidite, fântânele spurcate, etc. 
prin binecuvântări proprii a curăţi toate 
aceste lucruri de draci sau de influențe 
drăceşti și a întroduce în locul lor spiritul 
dumnezeesc. Ca rămășițe din credințele 
vechi mai putem iarăși cită la noi des- 
cântecele practicate de babele de la ţară. 
Toate descântecele nu sunt decât formule 
de exorcism conţinând ameninţări la a- 
dresa boalelor, acestea fiind nişte eazme 
sau duhuri necurate, Așa, de exemplu, pen- 
tru a alungă durerea de cap, baba porun- 
ceşte boalei să fugă degrabă în pustii de 
unde a venit, că de nu, are să vie ursul 
cu gura să o apuce, în labe so rupă, și 
așa mai departe, 

6. Farmecele şi vrăjile. Omul primitiv 
crede că sufletul unui om se află, sau poate 
să fie silit prin evocaţiune ori invocaţiune 
a se află, în toate lucrurile cari au apar- 
ţinut acelui om, Aceasta se aplică și la 
morți şi la vii, Am văzut cum sufleţul unui 

om mort poate fi silit să stea cu acela 
care păstrează o şuviță de păr sau un cio- 
iănaș de-al mortului. Tot în felul acesta se 
poate face cineva stăpân pe sufletul unui 
om viu, pentru a-i face rău, sau pentru 
a-i impune cutare sau cutare sentiment, 
Iată cum se procede la aceasta printre săl- 
bateci și barbari. Când cineva voește să-și 
răzbune contra unui dușman în viață, caută 
de-și procură o șuviță de păr, o unghie 
sau chiar un petec din haina acelui duș- 
man; după aceea pronunță câteva vorbe 
anume întocmite prin care chiamă la sine 
cu amăgeli sufletul dușmanului, ca el să 
se așeze cu totul în obiectul ce provine 
de la dânsul; apoi acest obiect este înve- 
lit în ceară și pus pe cărbuni aprinşi. Pe 
când totul arde și sfârie pe cărbuni, ope- 
ratorul zice cam în felul acesta: „precum 
„ceara aceasta se topeşte așa să se topeas- 
„Că și viața ta, dușmane; precum acest o- 
„biect al tău se praface în cenușă așa să 
„te prefaci tu în pulbere.“ Și în adevăr, 
dacă dușmanul în chestiune aude din unii 
și alții că a fost vrăjit, el e cuprins de o 
frică așa de grozavă, încât peste două, trei 
zile moare numai decât. Morţile de felul 
acesta sunt foarte frequente printre săl- 
bateci și barbari. Ba pe une locuri, ajung 
chiar la credința că totdeauna, când un 

om se îmbolnăvește sau mare, a trebuit 
să fie vrăjit de cineva.—Lucrul esenţial în 
fiecare vrajă este evocațiunea, adică che- 
marea pe nume a dușmanului însoţită de 
câte-va cuvinte ademenitoare, pentru a fa- 
ce ca sufletul acestuia să vie ori de unde 
ar fi și să se așeze în obiectul ce i-a apar- 
ținut. Când cineva nu știe numele dușma- 
nului, nu poate să-l vrăjească, fiindcă evo- 
cațiunea fără nume nu are efect. De a- 
ceea sălbatecii în genere țin secrete ade- 
văratele lor nume, pentru ca să nu le afle 
dușmanii lor, dându-și în lume nume falșe, 
sau niște porecle.—Pintre popoarele săl- 
batece şi barbare se formează cu timpul 
oameni de meserie numiţi vrăjitori sau fer- 
mecători, cari cunosc proceduri sigure și 
formule de evocațiune cari nu dau greș 
pentru tot felul de isprăvi vrăjitorești. Vră- 
jitorul câteodată își procură un ciolănaș de 
de la un om mort care a fost vestit de 
răutăcios, Cu chipul acesta el se face stă- 
pân pe un suflet răutăcios pe care îl poate 
trimite în toate părţile să facă toate rău- 
tăţile ce i se poruncesc, Vrăjitorul poate 
să se servească și de un suflet de ocazie 
pe care îl scoate numai când are nevoe 
dintr'un liliac, dintr'un șarpe, sau alte lu- 
curi hălăduite de suflete de morți. Cu a- 
jutorul sufletului ce are în slujbă și cu a- 

jutorul formulelor de exorcism și de evo: 
cațiune, vrăjitorul poate face fel de fel de 
minuni: el poate să închege apa, să o- 
prească ploaea, să prefacă pe oameni în 
dohitoace, să facă cuiva de dragoste sau de 
urât, să facă pe oameni să alerge călare 
pe prăjină acolo unde sunt chemaţi, sau 
să-i facă să se arunce în mare, ori într'o 
fântână, etc.—Se ştie că toate aceste ere- 
dințe și meşteşuguri subsistă încă, cu oare- 
care varațiuni, la țăranii popoarelor civili- 
zate de astăzi. 

Ca rămășiță din vechile credințe, după 
care cineva se poate face stăpân pe su- 
fletul unui om viu, putem cità la ţăranii 
noștri credința că, dacă cineva măsoară 
umbra unui om cu o trestie pe care o 
pune într'un zid ce se clădește, atunci a- 
cel om moare fiindcă umbra lui, adică su- 
fletul lui, va trebui să se despartă de trup 
spre a se preface în stafie, adică în sufle- 
tul însărcinat cu paza și conservarea clă- 
dirii în al căreia zid a fost pusă trestia. O- 
mul căruia i s'a luat umbra moare îndeobște 
câte-va zile după ce a luat cunoștință de 
operaţiunea făcută. 

7. Înspirațiunea. Sufletele bune pot să 
intre în trupul unui om pentru a-i face 
bine, întocmai precum sufletele rele pot 
să intre pentru a-i face râu. Indivizii cari, 

fără a face rău nimärui, au o cunoștință 
sau o putere extraordinară, precum sunt 
nebunii și vizionarii, sunt consideraţi ca po- 
sedaţi sau inspirați de suflete bune. Mai 
târziu se atribue inspiraților o putere din 
ce în ce mai mare, cu cât și sufletele mor- 
ților, între cari se cuprind și acele ce in- 
spiră, sunt considerate mai puternice; de 
oare-ce inspiratul nu este decât interme- 
diarul, organul, prin care vorbeşte și lu- 
crează sufletul inspirator, Cu chipul acesta 
inspiraţii pot să proorocească, să vadă ceea 
ce se petrece la o mare distanţă, să vor- 
bească cu sufletele cele mai puternice, să 
conceapă şi să facă lucruri de geniu; cu 
un cuvânt, ei pot să știe și să facă lucruri 
cari nu sunt în putinţa celorlalți muritori. Din 
aceste credinţe s'au născut mai târziu toate 
acele privitoare la oracuii, la oameni inte- 
ligenţi inspirați de geniuri sau de muze, 
etc. — Acel care e favorizat de un suflet 
bun poate să fie inspirat de dânsul chiar 
fără voie; dar inspirațiunea se poate ase- 
menea provocă în mod artificial. Cel care 
voeşte să fie inspirat își curăță mai întâi 
trupul prin diferite mijloace şi mai cu seamă 
prin post, pentru ca sufletul chemat să in- 
tre cu plăcere într'un trup curat; pe urmă 
el invocă sufletul, chemându-l pe nume și 
rugându-l să-l inspire, Se știe că postul 

prelungit (abţinerea complectă de a mâncă) 
provoacă extazuri și halucinaţii. De aceea 
el a fost întrebuințat ca mijloc sigur pentru 
a provocà inspirațiunea sibilelor din anti- 
chitate, a cuvioșilor brahmani, budiști, ma- 
homedani sau creștini, și a tuturor văzăto- 
rilor și spuitorilor de lucruri de pe ceea 
lume cari au fost de laînceputul omenirii 
până acuma, Acel care este dejà inspirat 
sau care crede că are la dispoziția sa un 
suflet bun, poate să introducă o parte sau 
totalitatea acestui suflet într'un alt individ 
sau într'un obiect oare-care, suflând asupra 
acestuia de câte-va ori în șir, suflarea fiind 
considerată că este însuși sufletul, sau mă- 
car conducătorul cel mai sigur al sufletului. 
Această credinţă a făcut ca suflarea să fie 
admisă ca o formalitate trebuincioasă la 
facerea exorcismelor și bine-cuvântărilor 
sau sfințirilor practicate în toate religiunile, 
la facerea botezului creștinilor, asupra că: 
rora preotul suflă sfântul duh după ce le-a 
curăţit trupul cu apă, etc. 

In rezumat perioada fetișismului este ca- 
racterizată prin credința că lumea este lo- 
cuită de nenumărate suflete aproape tot una 
de puternice, cari însufleţesc toate corpu- 
rile și cari sunt cauza a tot ce se întâm- 
plă și ce se face. Aceste suflete, abstrac- 
țiune făcând de acele ale oamenilor în viață, 

sunt, pe la sfârșitul acestei perioade, con- 
siderate ca provenind de la oameni dejà 
morţi; ele sunt muritoare, trăesc în aceiași 
lume cu oamenii în viață, și sunt concu- 
renţii și dușmanii acestora. Omul în viață 
luptă prin diferite mijloace pentru existența 
sa contra sufletelor; şi această luptă, sub 
toate formele sale, constitue cultul religios 
în întâia sa fază. Nu este, deci, în această 
perioadă nici nemurirea sufletului, nici raiu, 
nici iad, nici Dumnezeu, în înţelesul religi- 
unilor ulterioare. 

SECŢIUNEA II. 
PERIOADA IDOLATRIEI. 


„In întâia perioadă a ideilor metăfisice su- 
fletele morţilor sunt toate independente 
şi de putere aproape egală, pentrucă și 
oamenii la început, nefiind constituiți în so- 
cietate cu graduri ierarhice, sunt toţi in- 
dependenţi și aproape egali în puterea de 
a se înrăuri unul pe altul. Dar această si- 
tuațiune se schimbă cu cât se desvălește 
în om instinctul sociabilității, care nu e 
decât o modalitate a instinctului de con- 
servare, 

Desele lupte între triburi silesc pe acestea 
să-și aleagă capi, cari să-i conducă la 
luptă. Insă o bună conducere din partea 
capilor cere numai decât o supunere com- 
plectă din partea trupelor de luptători. A- 

ceastă trebuință simțită din ce în ce mai 
mult, și freguența cea mare a luptelor pri- 
mitive, deprinde pe luptători la o supunere 
din ce în ce mai complectă către capii lor, 
și totodată necesitează permanența aces- 
tora. Capul unui trib mic devine apoi prin 
cuceriri capul a mai multor triburi cari 
dau naștere unui singur popor, în cari in- 
divizii din tribul biruitor sunt stăpâni şi cei 
din triburile biruite robi. Capul unui popor 
mic devine, -la rândul său, prin cucerire, 
capul mai multor popoare mici cari con- 
stituesc un singur popor mare, compus mai 
adese din atâte caste sau măcar clase ie- 
rarchice de indivizi câte popoare constitu- 
ente sunt. Cu chipul acesta ajungem treptat 
până la constituirea de regaturi puternice, 
în cari poporul a ajuns prin educaţiunea 
războinică din trecut până la supunerea 
cea mai complectă către rege. Se înțelege 
că trecerea de la triburile primitive până la 
` aceste regaturi sa făcut pe nesimţite în 
curgerea a mai multor mii de ani, și că 
tot așa de pe nesimţite au crescut și de- 
osibirile de grad ierarhic între indivizi, Se 
înțelege asemenea că concepţiunea despre 
spirite, despre distincţiune și erarhia lor, 
s'a modificat treptat și paralel cu concep- 
iunea despre oameni în tot timpul acestei 
transițiuni. Dar fără a mai insistă asupra 

acestor modificări treptate pe cari ușor şi 
le poate închipui cineva, să venim de-a 
dreptul la epoca constituirii celor întâi re- 
gaturi mari, 

Un mare erou, care prin cucerire unește 
sub stăpânirea sa milioane de oameni, de 
cari poate dispune după capriciul său, este 
considerat a fi singur mai tare decât toţi 
aceștia la un loc, sau prin puterea extra- 
ordinară a mușchilor săi, sau prin ajutorul 
ce-i dau spiritele nevăzute, asupra cărora 
el are o putere misterioasă. Când eroul 
moare, sufletul său este prin analogie nu 
numai mai puternic decât toate sufletele la 
un loc ale supușilor săi morți, dar încă le 
are și pe acestea la ordinele sale, ‘Acest 
suflet este ceea ce se numește un zeu, și 
temerea ce inspiră este în raport cu pute- 
rea ce i se atribue, 

Fiindcă pe la epoca aceasta legăturile 
de familie sunt ajunse la un grad relativ 
mare de desvoltare, fiul eroului este consi- 
derat că are în cât-va la dispozițiunea sa 
puterea nevăzută a părintelui său mort, de 
către care nu încetează de a fi iubit și 
protejat. Astfel fiind, fiul eroului devine 
rege în locul părintelui său, nu în puterea 
dreptului de moștenire care nu există încă 
la această epocă, dar pentrucă din toţi in- 
divizii poporului el dispune de cea mai mare 

putere văzută sau nevăzută și inspiră cea 
mai mare frică; de aceia el este în timpul 
vieţii temut și adorat aproape ca și sufle- 
tul părintelui său, și apoi după moarte este 
și el pe deplin zeificat. Cu chipul acesta 
zeii se succedează din tată în fiu, fiind unul 
după altul zeificaţi și inspirând din ce în 
ce mai multă temere. Este de observat că 
temerea de regi, care la început este cauza 
zeificării lor, este mai pe urmă la rândul 
său mărită prin credința că regii sunt fii 
de zei. Când un popor se amestecă cu un 
altul în urma unei cuceriri sau a unei sim- 
ple migraţiuni, el nu părăsește zeii săi pro- 
prii, ci pe lângă aceștia mai adaogă și pe 
acei ai poporului celuilalt; căci, chiar dacă 
rezultatul unui războiu dovedește că zeii unui 
popor sunt poate mai slabi decât ai celui- 
lalt popor, aceasta nu împiedică ca ei să fie 
mult mai tari decât oamenii în viaţă, și 
prin urmare foarte temuţi de aceștia, Mul- 
țimea regilor zeificaţi de un singur popor, 
și împrumutul de zei ce-și fac popoarele ce 
se întâlnesc, fac, pe deoparte, ca zeii să se 
numere cu sutele și cu miile la acelaș po: 
por, şi pe de altă parte ca. aceiași zei să 
fie câte-odată admiși de toate popoarele ce 
vin în contact, Pe lângă regi cari devin 
zei de întâiul rang, toţi oamenii însemnați 
precum generalii, preoţii, legislatorii, vră- 

jitorii vestiți, capătă după moarte un rang 
însemnat în lumea nevăzută și devin astfel 
semi-zei, 

Incă din perioada fetişismului este admis 
că sufletele morților se întrupează obicinuit 
în ființele și lucrurile lumii văzute, Zeii şi 
semizeii nu fac escepţie la regulă; însă ei 
se întrupează în lucruri potrivite cu rangul 
şi puterea lor. Așa părintele regelui dom- 
nitor, sau câte-odată eroul care a fundat 
dinstia domnitoare, este întrupat în soare; 
de aceea regele actual este considerat a fi 
fiul soarelui ; și precum soarele domnește 
prin înrâurirea sa asupra atmosferei şi a 
suprafeţei pământului, tot astfel zeul res- 
pectiv domneşte asupra tuturor spiritelor 
ce se află în atmosferă şi deasupra pămân- 
tului. Un alt zeu este întrupat în ocean și 
are la ordinele sale toate sufletele ce lo- 
Cuesc sau rătăcesc prin ocean; un altul în- 
suflețeşte o pădure sau un munte și po- 
runceşte la toate sufletele ordinare întru- 
pate în lucrurile ce se află în pădure sau 
în munte; și aşa mai departe. Cu chipul 
acesta stăpânirea lumii este împărţită între 
nenumărați zei și semizei de diferite gra- 
duri de putere și mai mult sau mai puțin 
independenți.. 

Credințele proprii acestei perioade sunt 
adaose la azele ale perioadei fetişismului care 

sunt conservate încă în întregime : atât nu- 
mai că temerea și atenţiunea omului sunt 
acum îndreptate mai cu seamă din partea 
zeilor şi a semi-zeilor ; fiindcă aceştia sunt 
acuma cea mai înaltă cauză a lucrurilor. 
Lupta omului contra acestora se face, afară 
de câteva modificări și perfecționări potri- 
vite cu noua situaţiune, prin aceleași mijloace 
ca și lupta contra sufletelor ordinare de 
morți. 

In timpul constituirii celor întâi popoare 
barbare este obiceiu că individul ce moare 
se îngroapă în casa în care a trăit. Tot 
astfel se urmează şi cu regii. Fiind însă că 
sufletul mortului vizitează foarte des casa 
în care a trăit trupul şi mai cu samă mor- 
mântul în care zace cadavrul; de aceea și 
sufletul regelui este presupus că vine des 
prin fosta sa locuință în care i se află și 
mormântul. Pentru a-l face și mai mult să 
vie când este chemat, se pune pe mormânt 
chipul regelui făcut de peatră sau iemn, în 
care sufletul se întrupează când este invo- 
cat. Acest chip este ceea ce se numeşte 
un idol. Barbarii cari au nevoe să se roage 
sau să aducă jertfe sufletului regal vin în 
pelerinagiu la locuința acestuia unde ei 
sunt siguri să-l găsească. Cu chipul acesta 
casa în care a trăit și a murit regele de- 
vine templu, mormântul lui devine altar, 

dignitarii sau servitorii lui favoriţi devin 
îngrijitorii și preoţii templului; iar repe- 
țirea pentru aducere aminte a ceremoniei 
funebre a regelui dă naștere la ceremonia 
religioasă obicinuită ce se oficiază în tem- 
plu. Toate aceste se fac pentru toţi morții 
zeificaţi, și astfel templurile ajung a se nu- 
mără cu sutele și miile ca și zeii și semi- 
zeii pentru cari sunt făcute. 

Preoţii sunt cei întâi vrăjitori, fermecători 
și descântători ai poporului, pentru că ei, 
prin intimitatea lor cu zeii, cunosc mai bine 
decât ori cine dorința și voința acestora, 
și ştiu prin ce mijloace se poate căpătă 
favoarea lor. Funcțiunea principală a preo- 
ţilor consistă în a îngriji ca idolii să aibă 
totdeauna de mâncat, de băut, şi toate cele 
trebuincioase vieţii trupeşti cu îmbelşugare ; ; 
de aceea ei spun credincioșilor ce să aducă 
la templu pentru a împăcă mânia zeilor. 
Fiindcă la început ospăţul favorit şi de ri- 
goare al vitejilor este făcut din carnea duş- 
manilor lor învinși, de aceea şi zeilor, cari 
sunt vitejii vitejilor, li se jertfesc oameni 
din cari preoţii pregătesc ospăţul cel mai 
favorit al zeilor. Se zice că pe când sa 
descoperit America preoţii templelor din 
Mexico sacrificau pentru acest scop până 
la 20,000 de oameni pe an. Fiindcă zeii 
sunt presupuși că au aceleași plăceri ca şi 

oamenii, de aceea, când încetează cu totul 
antropofagia nu se mai sacrifică zeilor de- 
cât viței, miei, porumbi, etc... Atât oamenii 
cât și animalele aduse spre sacrificiu sunt 
înjunghiate și fripte de preoţi pe altar, 
Este adevărat că fripturile aceste tot preo- 
ţii le mănâncă; însă ei pretind că mănâncă 
numai partea materială a fripturilor care a 
rămas de la masa idolului, după ce acesta 
a mâncat partea spirituală a lor, adică su- 
fletele ființelor sacrificate. Tot astfel se fo- 
losesc preoţii de partea materială a bău- 
turilor şi a banilor aduși idolului ca ofrande, 
Fiindeă zeii sunt presupuși că au şi tre- 
buinţi sexuale, de aceia se sacrifică lor la, 
temple virginitatea fetelor celor mai fru- 
moase. Se înțelege că zeii se mulțumesc 
numai cu partea spirituală a lucrului, lăsând 
partea materială pe sama preoților. Când 
mai târziu preoții încetează în religiunile 
ulterioare de a înlocui pe zei în partea ma- 
terială a tuturor lucrurilor, ofrandele de 
valoare aduse zeilor servesc în parte și 
pentru întreținerea săracilor: iar fecioa- 
rele sacrificate pentru plăcerile sexuale ale 
zeilor devin simple vestale sau călugăriţe. 
Din aceste fecioare se nasc obicinuit în pe- 
rioadele următoare fiii de zeu, 

D. H. Spencer precum și alți învățați 
susțin că credința în zei şi cultul lor sunt 

născute din cultul strămoșilor. Aceasta nu 
este adevărat decât în parte. Se ştie că 
înainte de constituirea regaturilor fie care 
trib recunoaște în genere un strămoș co- 
mun, din cauză că mai fie care trib este 
compus din scoborâtorii unui singur om. 
Dacă la moartea acestui strămoș s'a crezut 
că sufletul său sa întrupat de exemplu 
întrun urs, se transmite la sccborâtori cre- 
dința că ei se trag dintrun om-urs, și 
chiar se crede mai târziu că ei sunt creaţi 
de un urs-animal. Sunt și astăzi chiar 
multe triburi sălbatece cari cred că stră- 
moșul lor este un urs sau un lup sau alt 
animal ; și indivizii aceluiaș trib, mai cu 
samă dacă nu sunt antropofagi, se feresc 
în genere de a mâncă carne din animalul 
respectiv, de teamă ca să nu mânânce din 
strămoșul lor; dar aici se mărginește tot 
respectul pentru acesta. Strămoşul este în 
adevăr recunoscut ca creator: dar fiindcă 
la început nu există drept de proprietate, 
și fiindcă stăpânirea asupra unui lucru nu 
este a acelui ce l-a făcut, ci a acelui mai 
tare, de aceea stăpânirea asupra tribului 
o are în yiață și după moarte eroul deve- 
nit rege, chiar când este recunoscut că a- 
cest erou se scoboară din acelaş strămoș 
comun. O probă îndirectă despre aceasta 
o avem în fabula zeilorla Greci și Romani, 

Jupiter este zeul suprem care împărțește 
stăpânirea lumii cu fraţii săi, Neptun și 
Pluton, dând oare.care putere asupra lu- 
mii și fiilor săi. Acești zei punând stăpâ- 
nire pe lume prin puterea lor sunt singuri 
temuți și adorați de oameni, în timp ce 
Uranus, care e strămoșul tuturor zeilor, nu 
să bucură de nici un cult din partea oa- 
menilor, fiindcă nu are nici o putere asu- 
pra lumii, deși este creatorul ei. Este de 
observat asemenea că mai târziu, când mo- 
noteiştii atribuese unui singur Dumnezeu 
și creațiunea și stăpânirea lumei, acel Dum- 
nezeu este o transformațiune a acelui mai 
puternic din zeii politeiştilor, precum ar 
fi Jupiter. 

Adevăratul cult al strămoșilor nu există 
de cât atunci când legăturile de familie 
sunt foarte strânse; şi aceasta nu se întâm- 
plă decât când regatele sunt formate, 
fiindcă cohesiunea familiei merge la înce- 
put paralel cu cobeziunea statului, La în- 
ceput deși părintele poate să dispue cu 
dreptul forţei de copiii săi mici; însă nu 
mai poate aveă nici o stăpânire asupra 
lor îndată ce aceștia au căpătat cu vârsta 
puterea trebuincioasă pentru a se apără 
chiar contra părintelui lor ; afară de aceasta 
chiar stăpânirea asupra copiilor mici poate 

fi disputată de un altul mai tare decât pă- 
rintele acestora. Mai târziu însă, când so- 
cietatea este solid constituită și când se 
naște ideea dreptului de proprietate, pă- 
rintele capătă asupra copiilor săi un drept 
absolut care durează cât și viaţa acestoră 
și care este garantat de societate, adică 
de moravurile formate prin ideea dreptului 
de proprietate şi mai târziu de legi. Fiul, 
deprinzându-se a vedea totdeauna în pă- 
rintele său nu numai un protector binevoi- 
tor, dar și un stăpân absolut, care poate 
ori când să-l nimicească, are o temere a- 
dâncă de dânsul, care nu încetează cu 
moartea acestuia, de vreme ce sufletul o- 
mului continuă după moarte relaţiunile sa- 
le cu cei vii. Această credință a dat naş- 
„ere la cultui zeilor de casă care eră în 
floare la Greci și la Romani. Insă această 
credință după toate probabilitățile, e for- 
mată în urma credinței în zeii superiori 
cari au apărut odată cu cei întâi eroi f- 
naintea constituirii familiei. 

In rezumat, perioada idolatriei este ca- 
racterizată prin credința că sufletele mor- 
ţilor se deosebesc prin putere și rang ie- 
rarhic întocmai ca și oamenii în viață cari 
sunt dejà constituiți în societăți vaste 
și organizate, Sufletele cele mai puternice 

sunt zei, şi numărul acestora merge cres- 
când ca și numărul oamenilor mari ce mor, 
Insă aceste suflete continuă încă de a fi 
muritoare ca și sufletele ordinare, 

Templurile sunt la început casele în care 
au locuit şi s'au înmormântat regii și în care 
locuesc sufletele lor zeificate, Cu progresul 
architecturei casele regale și prin urmare 
templurile devin din ce în ce mai solide 
și mai trainice, Insă, când omul începe a 
observă că acelaș idol continuă a face 
minuni prin preoţii săi, în același templu în 
timpul mai multor generații, fără ca templul 
să dea semn de ruină și idolul semn de 
slăbiciune, atunci el începe a crede că zeul 
respectiv trebue să fie nemuritor. Nemu- 
rirea atribuită mai întâi zeilor mai puternici, 
adică regilor zeificaţi, este acordată treptat 
zeilor de toate gradele, Zeii superiori de- 
veniți nemuritori nu se mai schimbă, și nu- 

mărul lor nu mai creşte; căci, stăpânirea 
lumei întregi fiind împărţită între dânșii și 
ei existând totdeauna, orce nou venit nu 
ar mai găsi ce să stăpânească. Pentru ra- 
ţiuni analoage zeii inferiori care ocupă toate 
funcțiunile din împărăţiile zeilor superiori 
nu se mai schimbă nici ei, îndată ce devin 
nemuritori. Din acest moment nici regii, 
nici alţi oameni mari nu mai devin zei pro- 
priu zişi, 

De aci în colo regii încep a fi favoriţii 
şi reprezentanţii zeilor pe pământ. La în- 
ceput regele, scoborându-se în adevăr din- 
trun rege zeificat, se consideră a fi sco- 
borâtorul unui zeu care odată a luat trup 
de om pentru a învăţă pe oameni diferite 
arte și a fondă un regat puternic pe care 
apoi, după întoarcerea sa la cer, l-a lâsat 
moştenire copiilor ce a făcut pe pământ 
cu o frumoasă muritoare, Câte odată regele 
este fructul amorului dintre mamă sa și un 
zeu atras numai pentru un moment de 
grațiile aceștia. In deobște fiii pământești ai 
zeilor sunt gratificaţi cu nemurirea. In sfârșit 
ori-care ar fi origina regelui, el este favo- 
vitul zeilor de la care a primit regatul 
în deplină propietate, și el este reprezen- 
tantul și organul prin care zeii vorbesc po- 
porului. Regele este de fapt cel dintâi preot 
al zeilor cu care stă chiar la convorbire 

câteva ceasuri ale zilei. Pentru înțelegerea 
limbei zeilor, cu care stă la sfat și de la 
care se inspiră, regele se ajută de inter- 
preţi, adică de preoții propriu zişi ai zeilor, 
Preoţii fiind deci formulatorii dorinței zeilor 
și ai voinței regelui, împărțesc de fapt cu 
acesta puterea regală, dacă regele însuși 
nu este preot; și astfel guvernul regatului 
este în ori-ce caz teocratic pur. Toate le- 
gile fiind făcute de regi şi preoţi sunt con- 
siderate a fi expresiunea, voinței zeilor. 
Așa dar autoritatea guvernanților și. legile 
lor sunt sancţionate prin mânia zeilor care 
e gata să cadă asupra neascultătorilor. 
Oamenii care au ranguri mari sociale nu 
mai sânt în genere zeificaţi, dar totuși ei 
sunt consideraţi a fi din o rasă de ființi 
care se apropie mai mult de zei decât de 
oamenii ordinari; deaceea ei nu se con- 
fundă cu aceștia nici chiar după moarte. 
Pentru a da satisfacţiune acestei idei se 
crede că viața socială de pe pământ se 
continuă întocmai dincolo de mormânt; 
aşa că cine e rege aci rămâne rege și 
dincolo de mormânt, cine e sclav rămâne 
sclav, și așa mai departe. Fiind că însă lo- 
cul pe care se află omul în viaţă este o- 
cupat de acesta, și nu mai poate cuprinde 
nenumărate regaturi de morţi care se în- 
mulțesc la fie-care generaţiuni ce moare, 

deaceea se crede că este o altă regiune 
foarte frumoasă şi întinsă, unde numai su- 
fletele morţilor se pot duce pentru a con- 
*inuă viaţa de pe pământ, Acea regiune se 
crede la început a fi o continuare a feţei 
pământului în partea despre răsărit, din 
cauză că popoarele păstrează o amintire 
vagă despre regiuni pe cari le-au pă- 
răsit prin emigraţiuni, toate migrațiunile 
făcându-se îndeobște de la răsărit la apus. 
Regiunea în care locuesc morţii nu se de- 
osibeşte la început de aceea în care tră- 
esc cei vii de cât prin aceea că acolo se 
află cu mai multă îmbelşugare toate cele 
trebuincioase vieţii, precum vânat, fructe, 
etc. Credinţa în continuarea vieţii pe cea- 
laltă lume este atât de puternică la bar- 
bari, încât abia se poate compară cu cre- 
dința respectivă a creștinilor de astăzi. Ast- 
fel în Japonia şi în India, zice sir Lubbock, 
se fac în toate zilele împrumuturi de bani, 
cu condiţie ca să se plătească pe ceea lume, 
Tribunalele engleze din India au constatat 
un fapt foarte curios: o femee bătrână, 
fiind prădată de cinci franci de către un 
individ, care îndată după aceea a murit, a 
rugat pe fiul său ca să o ucidă cu un to- 
por, pentru ca să se poată duce degrabă 
pe ceea lume, să prindă hoţul înainte de 
a se ascunde şi să-l dea pe mâna judecă- 

torilor de acolo. In regatul Dahomei din 
Africa, zice acelaşi autor, regele cheamă 
din când în când câte un soldat căruia îi 
dă poruncă să se ducă pe ceea lume să 
spună regelui care a murit cutare noutate 
de pe lumea aceasta ; și după aceea omoară 
solul pentru ca sufletul său să poată plecă 
unde e trimis. Când regele din Dahomei 
moare, numeroasele sale femei, prietenii, slu- 
gile sale, se grămădesc care de care să fie 
mai înțâiu îngropat de viu alături de rege 
pentru a-l servi întâi și a-i căpătă fa- 
vorul pe ceea lume. — Cu toate acestea 
sufletele nu au încă pe ceea lume viață 
veșnică. Incă din perioadele anterioare se 
admite că, afară de oare-cari escepţiuni, 
sufletul unui individ trăește după moarte 
atât timp cât există cadavrul său, sau mă- 
car o parte din acest cadavru; și că acest 
suflet poate fi ucis chiar de la început 
prin arderea sau mâncarea cadavrului,Se pare 
că această credință a determinat pe Egip- 
teni ca să momifice cadavrele oamenilor și 
să le pue la loc de siguranţă, pentru ca 
acestea să existe înfinit, și tot atât să 
trăiască și sufletele respective pe ceea 
lume. Egiptenii au momificat asemenea ca- 
davre de animale, : între cari se află mai 
cu seamă șerpi și crocodili. E probabil 
că Egiptenii ay momificaţ . acele animale 

care în viață erau presupuse că sunt în- 
truparea unor suflete de oameni morţi, a 
căror cadavre nu fuseseră îngropate şi se 
pierduseră. Tot acestor credințe cred că 
se datorește și îngrijirea cea mare cu care 
s'au conservat în morminte solid clădite 
la toate popoarele vechi sau cadavre în- 
tregi ale omenilor sau cenușa lor, aceasta 
fiind considerată ca esența cadavrelor. 
Fiindcă cadavrul lăsat în voia lui sau chiar 
pregătit în ori-ce alt chip se descompune 
și dispare curând, de aceea toate popoarele 
politeiste adoptează pentru asigurarea vieţii 
sufletelor sau sistemul egiptean de a mo- 
mifica cadavrele, sau acela de a le arde 
Şi a conserva cenușa lor. Insă conservarea 
indefinită a cadavrelor ajunge a face să se 
creadă că sufletele tuturor morţilor sunt ne- 
muritoare, după cum existenţa indefinită aq 
templelor și a idollior ajunsese mai înainte a 
suggera credința în nemurirea zeilor. 
Sufletele morţilor locuind acum în ceea 
lume nu se mai arată pe pământ decât în 
cazuri Cu totul escepţionale. Insă, în peş- 
teri, în ruine, în prăpăstii, în hulboane, etc, 
se află încă în permanenţă duhuri, care nu 
lasă ocazia de a speriă pe oameni și de a 
le face rău. Aceste duhuri trebue să fie și 
ele nemuritoare, de oare-ce se află totdea- 
pna la postul lor, Pentru a împăcă presenţa 

permanentă pe pământ a acestor duhuri 
cu șederea permanentă a sufletelor morţilor 
în ceea lume, se admite că cele dintâi, 
care odată fusese considerate ca suflete 
de morţi, sunt de o natură deosebită dea 
celor din urmă, Cu chipul acesta ajunge a 
se formă în această periodă trei feluri de 
fiinţi spirituale și nemuritoare: zeii, duhurile 
şi sufletele oamenilor. Cât despre visuri, 
umbre și imagini reflectate, a cărora falșă 
interpretare de altă dată este adevărata 
generatoare a tuturor acestor fiinţi închi- 
puite, ele încep acum, după ce şi-au îm- 
plinit rolul, a fi altfel înterpretate: umbrele 
şi imaginile reflectate de corpurile lucii 
încep a fi recunoscute ca simple efecte ale 
luminii; iară visurile încep a fi considerate 
ca prevestiri simbolice date oamenilor de 
zei sau de alte spirite; de aceea interpre- 
tarea visurilor devine o artă pentru prezi- 
cerea viitorului; și prin visurile oamenilor 
mari se fac chiar câte odată adevărate re- 
voluţiuni asupra adevărurilor religioase, 





Pe la sfârșitul perioadei politeismului sfera 
de cugetare a omului se lărgește foarte 
mult în urma progresului intelectual al a- 
cestuia ; -ceea ce însemnează că marginile 
lumii reale cunoscute în întinderea spațiu- 

lui, timpului și a materiei, sunt împinse 
foarte departe de către cunoștințele experi- 
mentale câștigate de om, și că astfel și 
marginile lumii închipuite pot fi împinse și 
mai departe de puterea lui imaginativă; 
căci, contrar opiniunilor admise, puterea 
imaginativă nu poate niciodată ajunge cu 
creațiunile sale decât, ca să zic așa, câţi-va 
paşi mai departe de marginile la cari au 
ajuns cunoștințele expeiimentale. lată a- 
cum în ce fel a înrâurit lărgirea sferei de 
cugetare asupra ideilor politeiste. 

Fie-care popor, având zeii săi, și toate 
popoarele fiind la început mici şi aproape 
egale în putere, se crede că zeii tuturor 
popoarelor își împart cam deopotrivă stă- 
pânirea lumii nevăzute ; dar când un popor 
devine foarte mare și domină pe celelalte, 
sau când un popor mare ocupă o întreagă 
regiune închisă cu margini naturale cari 
îl impedecă de a cunoaște prin contact pu- 
terea tot atât de mare a altor popoare, 
atunci acest popor crede că zeii săi sunt 
cei mai puternici din toţi, că ei sunt ade- 
vărați stăpâni ai lumei întrezi, și că zeii 
celorlalte popoare nu sunt poate decât niște 
subalterni insubordonaţi ai celor dintâi. Mai 
târziu, după ce se admite că aceiași zei su- 
periori stăpânesc toată lumea, începe a se 
crede că zeii diferiți ai popoarelor vecine 

deopotrivă puternice, cari vin în contact 
nu pot fi decât tot acei zei sub nume di~ 
ferite. Aceasta a provocat paralelismul și 
apoi contopirea zeiler de la toate popoa- 
rele antice de pe marginea mărei medite- 
rane pe timpul Grecilor şi al Romanilor, 
Astfel, cu toată deosebirea de origine, s'au 
unificat Kronos al Grecilor cu Saturnus al 
Romanilor, Zeus al celor dintâi cu Jupiter 
al celor din urmă, și așa mai departe. Insă, 
fiindcă legenda fie-cărui zeu este în reali- 
tate biografia denaturată a regelui sau e- 
` roului respectiv care a fost zeificat în pe- 
rioada idolatriei, și fiindcă legendele zeilor 
de la diferite popoare nu se potrivesc, de 
aceea prin unificarea zeilor acestor popoare 
legenda aceluiaș zeu se înfățișează cu mai 
multe variante; sau dacă nu are variante 
atunci e plină de absurdităţi, findcă este 
un amalgam inform de mai multe legende 
contradictorii, 

Aceiaşi zei fiind odată stăpâni pe întreaga 
lume, puterea lor se mai mărește încă, cu 
cât lumea cunoscută devine mai mare. Insă 
cunoștințele geografice progresive lărgesc 
împărăţia zeilor pe pământ, cunoștințele 
astronomice împing departe astrele, şi zeii 
a căror locuință obicinuită eră mai înainte 
pe vârful unui munte, de unde se puteă 
face numai un pas până la stele, acum se 

așază în. cer tocmai dincolo de stelele cele 
îndepărtate. Pentru ca să poată ei veghiă 
tocmai de acolo asupra întregei lor împă- 
răţii și a se scobori la nevoe într'o clipă 
pe pământ, ei sunt închipuiţi, ca să zic așa, 
mai aeriani, mai, invizibili, mai supranatu- 
rali decât înainte. Zeii se intrunesc în tim- 
pul de repaos în Olimpul lor din cer, dar 
fiecare din ei având stăpânirea unei părți 
din natură sau conducerea unui fel de fe- 
nomene în natură, se duce regulat la pos- 
tul său. Astfel Apolon face în fie care zi 
călătoria sa obicinuită cu carul și caii săi 
de foc pentru a lumină și încălzi lumea, 
Jupiter se îngrijește de ploae pentru ferti-: 
litatea pământului, etc. 

In întâile faze ale politeismului idolii au 
ligura omenească combinată cu acea a vre- 
unui animal, sau chiar a vre-unui lucru ne- 
însuflețit. Astfel la Egipteni, Osiris are o- 
bicinuit trupul de om şi capul de bou; Hor 
trupul de om şi capul de șoim sau vice- 
versa ; Isis trupul și capul de femee purtând 
însă pe cap coarne sau un disc represen- 
tând luna. Cam în felul acesta sunt făcuţi 
toţi la Egipteni, la Asirieni, la Fenicieni, 
etc. Este de observat însă că toți acești 
idoli pot aveă și numai figura de om sau 
numai aceea de animal. lată cum cred eu 
că se pot esplică toate aceste: am văzut 

că încă din perioda fetișismului sufletul unui 
om mort puteă fi găsit întrun animal sau 
în alt lucru în care se întrupase singur, sau 
puteă fi silit prin evocaţiune să se întru- 
peze în bucata de lemn sau piatră care 
semănă la chip cu omul mort respectiv. Am 
văzut apoi că în perioda idolatriei sufletul 
regelui zeificat, deși puteă fi adorat în vre- 
un animal viu în care se întrupase provisor, 
dar nu puteă fi găsit cu siguranţă şi la ori 
ce moment decât în idolul de piatră sau 
de lemn care îl atrăgeă cu asemănarea sa. 
Acest idol însă aveă totdeauna figura de 
om, fiindcă numai astfel puteă semănă cu 
regele zeificat care în privinţa asemănărei 
cel puțin eră considerat a fi tot om. La 
începutul periodei politeismului zeii deve- 
nind nemuritori și de natură cu totul deo- 
sebită de a omului, se crede că ei, existând 
de mai nainte, numai cât s'au scoborât pe 
pământ, şi atunci au luat provizor figură 
omenească, întocmai precum au luat după 
aceea şi figură de animal sau de alt lucru, 
Toate figurile sub care sa arătat un zeu 
la oameni fiind deopotrivă provisorii, toate 
trebue să aibă aceeași virtute de a-l atrage, 
De aceea este indiferent dacă idolul re- 
produce chipul omenese sau chipul anima- 
lic al zeului, Însă pentru ca acesta să fie 
ațraş cu îndoite puteri, idolul este făcut 

așa ca să aibă deodată toate figurile sub 
care zeul sa arătat oamenilor. Cu chipul 
acesta idolii monstruoși cu figura jumătate 
omenească, jumătate animalică, nu sunt 
decât expresiunea și rezultatul unei ghibăcii 
rafinate a omului față cu zeii săi. Această 
interpretare este confirmată prin aceea că 
idolul nu reproduce niciodată figura altui 
animal sau lucru, :decât al aceluia în care 
zeul, după spunerea legendei sale, s'a în- 
trupat odată. Astfel Osiris, Hor şi Iris pot 
fi reprezentaţi cu figurile zise mai sus, pen- 
trucă, după spusa legendei, cel dintâi sa 
întrupat după ce a murit ca om, în bou, 
cel de-al doilea în șoim și cea de-a treia 
în vacă și apoi în lună. Dacă un zeu sa 
intrupat succesiv în mai multe fiinţi sau lu- 
cruri, idolul poate reproduce de odată figu- 
rile tuturor acestora. Interpretarea de mai 
sus mai este confirmată de împrejurarea 
că acelaș zeu nu este totdeauna represen- 
tat prin aceeași combinaţie de figuri, ceea 
ce ar trebui să fie dacă în adevăr idolul 
ar reprezentă chipul obicinuit al zeului și 
nu ar fi numai un instrument perfecţionat 
pentru a atrage pe acesta. Astfel, Hor este 
reprezentat. sau cu figura omenească, sau 
cu figură de șoim, sau cu trupul de om și 
capul de șoim, sau cu trupul de șoim și 
capul de om. 

In fazele mai înaintate ale politeismului, 
când omul ajunge la oare-care grad de 
desvoltare a sentimentelor sale estetice şi 
când își face o idee mai înaltă și de na- 
tura sa proprie şi de aceea a zeilor, el crede 
că aceștia, deși au avut și au puterea să 
se îmbrace cu ori-ce putere din lume, totuși 
figura lor obicinuită și de predilecțiune nu 
poate fi decât acea: omenească, ca una ce 
este cea mai frumoasă. Idolii deci, pentru 
a atrage pe zei, trebue să reproducă chi- 
pul obicinuit, adică omenesc al acestora; 
şi cu cât ei vor semănă mai mult cu zeii, 
cu atât ei vor atrage mai puternic. Această 
din urmă credinţă nu a fost din cele cari 
au contribuit mai puţin la înflorirea artelor 
plastice la Greci și Romani. — Fiindcă 
fenomenele naturii sunt conduse de zei, a- 
ceștia sunt închipuiți de ordinar în acţiune, 
fiecare având fireşte pe lângă figura de 
om calităţile şi accesoriile acele cari îl face 
mai propriu pentru conducerea fenomene- 
lor cu cari este însărcinat. Astfel, Apolon 
care luminează, încălzește și înveselește lu- 
mea, este frumos, radios și călătorește cu 
cai și care de foc; Mars care inspiră cu- 
raj luptătorilor, este el însuși brav, şi apoi 
este înarmat pentru a le puteă da ajutor 
efectiv la trebuință; Minerva, spre a pu- 
teà inspiră oamenilor înțelepciunea, este ea 

însăși înțeleaptă, serioasă și severă; Venus 
are tocmai calitățile pe care trebue să le 
comunice femeilor pentru a atrage la dân- 
sele pe bărbaţi și a asigură perpetuarea 
speciei; și așa mai departe cu toţi zeii. A- 
ceste forme particulare atribuite zeilor prin 
necesitatea bunei conduceri a fenomenelor 
naturei au servit și ele încâtvaa modifică 
pe ici pe colea legendele zeilor, și a le 
face să conțină și mai multe contraziceri 
şi absurdități decât înainte. Din toate a- 
cestea resultă că e falsă opiniunea acelora 
care cred că zeii anticităţii clasice erau 
numai niște personificări ale forțelor natu- 
rei și că figurile sub care erau represen- 
taţi erau numai niște figuri alegorice, pe 
care vulgul le-a luat drept realități. Nu 
din personificări şi alegorii s'au născut zeii 
antici; ci ei au degenerat treptat de a- 
tunci și până în zilele noastre în simple 
personificări ale forțelor naturale și în a- 
legorii. Ba chiar cred, că alegoriile între- 
„buinţate astăzi, prin aceea chiar că conţin 
totdeauna figuri omenești, nici nu au altă 
origine decât credintele politeiste și că, în 
lipsa acestora, ele nici nu ar fi fost inven- 
tate de om, 

Omul a putut de sigur, din cele întâi 
timpuri, să deosibească plăcutul de neplă- 
cut, fericirea de nenorocire, binele de rău, 

El a fost asemine din cele întâi timpuri 
determinat de egoismul curat sau de sim- 
patie și antipatie a face altuia bine sau 
rău, Dar el n'a simţit decât foarte târziu 
trebuința curat morală de a se feri să facă 
rău altuia și de a-i face numai bine. A 
trebuit pentru aceasta ca ideea binelui să se 
unească cu acea a datoriei, Insă această 
din urmă idee s'a format și sa desvoltat la 
început independent de cea dîntâi. Sen- 
timentul datoriei își trage originea din 
sentimentul temerii care silește pe omul 
primitiv a face acte de propiţiare pentru 
a evită mânia și a câștiga favoarea 
acelor care pot să-i facă rău. Omul 
primitiv se simte deci  îndatorit prin 
frica pedepsei ce-l aşteaptă, a face tot a- 
ceea ce face plăcere zeilor, regilor și în 
unele cazuri semenilor săi, fără a se îngriji 
de binele sau răul ce ar puteă rezultă din 
aceasta pentru un altul. Când mai târziu, 
în perioda idolatriei și mai cu seamă în a 
politeismului, puterea zeilor se întinde pre- 
tutindeni și aceea a omului nu însemnează 
mai nimic, toate regulele de;purtare în so- 
cietate sunt considerate a fi expresiunea 
voinței zeilor; de oare-ce legile sunt făcute 
și moravurile consfințite de aceia chiar 
care sunt în comunicare directă cu zeii și 
se inspiră de la dânșii. Voința zeilor regu- 

lamentând purtarea omului sub toate pri- 
vinţele, morala, în înțelesul cel mai larg al 
cuvântului, cu noțiunile de dreptate, de 
datorie, de responsabilitate, de merit, se 
confundă cu ascultarea de poruncile zeilor; 
ceeea ce însemnează că toate aceste no- 
ţiuni n'au fost niciodată înainte deosebite, 
și nu sunt încă la această epocă diferenţi- 
ate în capul omului. De altă parte, cu cât 
instinctul de conservare socială se desve.- 
lește, regulele de purtare, conservând ca- 
racterul lor religios, obligă din ce în ce 
mai mult pe indivizi a-și face bine unul 
altuia și a se ajută la nevoe. Cu chipul a- 
cesta, binele, care n'aveă înainte nimic a 
face cu morala, începe a fi obiect al da- 
toriei, şi tinde a deveni obiectul exclusiv 
al acesteia, și prin urmare și al moralei. 
Dar, cu cât binele câștigă teren, ca obiect 
al moralei, cu atât zeii, de la cari emană 
încă toate regulele de conduită, sunt con- 
siderați a fi bine voitori și greneroși ; căci 
ei trebue să fie buni și iubitori de bine, 
de oare-ce poruncesc oamenilor să-și facă 
bine unul altuia. Cu chipul acesta pe când 
zeii sunt considerați a fi din ce în ce mai 
mari și mai puternici, ei sunt, pe de altă 
parte, socotiți din ce în ce mai buni pentru 
oameni. Zeii mai sunt şi drepţi, de oarece 
ei răsplătesc cu bine faptele bune, adică 

ascultarea poruncilor lor, și-cu rău faptele 
rele, adică nesupunerea către dânșii. Fiind 
că însă această răsplătire nu se întâmplă 
de fapt întotdeauna aici pe pământ, ea se 
continuă și se complectează în lumea mor- 
ţilor. Sfera de cugetare a omului fiind a- 
cum foarte lărgită și imaginația lui trebu- 
ind acum să umple și spaţiurile ce se află 
sub pământ, s'a așezat în aceste spațiuri 
lumea morţilor, care este împărțită în două 
regiuni, una destinată pentru locuința su- 
fletelor celor drepţi, și alta pentru cei ne- 
drepţi, condamnaţi a fi pedepsiţi. 

Pe când zeii superiori încep a fi consi- 
derați ca buni din cauza legilor umanitare 
ce se fac în numele lor, duhurile cele mici, 
care cutreieră lumea noaptea, continuă a 
fi esenţial răutăcioase, din cauză că, în nu- 
mele lor nu s'a făcut niciodată ceva bun 
pentru om în genere. Din contra, pe lângă 
răutăţile ce fac din propria lor inițiativă, 
aceste duhuri se pun la dispoziţia tuturor 
care vor să facă rău altora, şi mai cu sea- 
mă la dispoziția vrăjitorilor și fermecăto- 
rilor. Deosebirea spiritelor în bune și 
rele în această periodă abia începe a se 
formă, crește treptat și ajunge să fie foarte 
mare și de foarte mare împortanţă în pe- 
rioada monoteismului, 

Toţi oamenii, până și regii, trebuind să 

asculte de poruncile zeilor, sunt împărțiți 
în ascultători și neascultători ai acelor po- 
runci, adică în drepţi și nedreţi, și apoi 
sunt trimiși după faptele lor în câmpiile 
elizeeane, cum se zice la Roma, sau în Tar- 
tar. Această împărțire este cel dintâi pas 
făcut spre egalitatea oamenilor. Este ade- 
vărat că la început fie-care se duce pe 
ceea lume cu rangul și puterea ce-a avut 
pe pământ; dar și deosebirile de rang și 
putere scad treptat pe ceea lume, cu cât 
moralitatea face progres, aceasta tinzând 
a deveni caracterul esenţial și esclusiv de 
distincţiune al oamenilor. 

Micşurarea acestor deosebiri precum și 
diferenţiarea dreptului de către religiune 
au fost favorisate la câte-va popoare poli- 
teiste prin împrejurări cu totul escepţiona- 
nale, Dacă Grecii și Romanii, când au per- 
dut din o cauză oare-care vechile lor dinas- 
tii regale, ar fi fost cuceriţi de regi stră- 
ini şi puternici, aceștia, ca scoborâtori şi 
favoriți ai zeilor după credințele de a- 
tunci, ar fi continuat a legiferă singuri și 
a menţine credinţa că regulele de purtare 
în societate nu pot fi făcute decât de zei, 
prin întermediarul representanţilor lor. Insă 
Grecii și Romanii, în lipsă de scoboritori 
din zej, aleg ca șefi politici scoborâtori din 
oameni. Acești șefi, fiind aleși pentru un 

timp determinat, după care eiredevin sim- 
pli cetăţeni, nu pot fi consideraţi ca de na- 
tură devsebită de aceea a concetăţenilor 
lor; cu atât mai mult că timpul zeificării 
şefilor este trecut de mult, și lumea are 
deja zeii săi adică stăpânii săi fixaţi. Prin 
astfel de constituire a autorității sociale se 
micșorează deosebirea enormă ce există 
mai înainte pe lumea aceasta și pe cea- 
laltă între șefii popoarelor și ceilalți indi- 
vizi. Pe de altă parte, actele de autoritate 
și legile care regulează interesele cetăţe- 
nilor făcându-se de aceștia sau de manda- 
tarii lor, o mare parte din regulele de pur- 
tere în societate sunt scoase de sub au- 
toritatea zeilor; și astfel începe a se face 
deosebirea între. drept și morala religioasă, 
Este adevărat că chiar la Greci și la Ro- 
mani legile și actele publice se fac sub 
înrâurirea religiunii poate mai mult decât 
se crede; că la facerea lor se consultă 
augurii și oracolii, şi se învoacă zeii pen- 
tru a inspiră pe cei care legiferează sau 
comandă; dar nu este mai puțin adevărat 
că această slabă participare a zeilor la re- 
regularea intereselor cetăţenilor nu poate 
împedică Formarea și consolidarea treptată 
a credinţii că societatea poate fi condusă 
măcar în parte și de voința cetăţenilor inr 

dependentă de aceea a zeilor, E probabil 
că progresul acestei credinţe a fost și el 
una din Cauzele ireligiozităţii la care au a- 
juns Grecii și Romanii în timpurile lor din 
urmă.— Toate aceste progrese sunt întâr- 
ziate în țările monarchice stăpânite de di- 
nastii vechi naționale scoborâtoare din zeii 
naţionali sau de dinastii străine venite în urma 
cuceririlor și pe care imaginația popoare- 
lor le pune pe aceeași linie, în privința o- 
Tiginei, cu vechile dinastii naţionale. Dar 
și în aceste țări monarchii, cari la început 
Sunt din sânge dumnezeesc, devin în pe- 
rioadele următoare simpli 'oameni favoriţi 
ai lui Dumnezeu, apoi reprezentanţii aces- 
tuia pe pământ, adică suverani cu dreptul 
divin, și în sfârșit mandatari ai poporului, 
precum fusese șefii republicelor antice încă 
din timpul politeizmului. Acest progres se 
face treptat, cu cât capătă lărgime și con- 
sistență ideile de autonomia omului în ra- 
port cu divinitatea și de egalitatea oame- 
nilor între dânșii, 

In rezumat, ceea ce caracterizează peri-: 
oada politeismului este: că toate spiritele, 
adică zeii, duhurile și sufletele oamenilor, 
sunt nemuritoare; că numărul zeilor, de- 
veniți acum mai puternici și mai bine-voi- 
tori decât înainte, este limitat; și că mo- 

rala propriu zisă începe a se desvoltă ca 
element constitutiv al religiei, fără a pu- 
tea încă fi deosebită de aceasta, și având 
drept sancțiune pedepsele și resplătirile 
din lumea aceasta și din cealaltă. 


www.dacoromanica.ro 


SECȚIUNEA IV. 
PERIOADA MONOTEISMULUI 


In perioada fetișismului omul, neputând 
încă percepe mai nici o legătură între lu- 
crurile particulare din lume, crede că fie- 
care din aceste are un suflet propriu cu 
voința neatârnată, In perioada următoare, 
când înteligenţa sa are o mai mare putere 
de analizare și de generalizare, el găsește 
că lucrurile particulare se împărțesc firește 
în grupuri, și că toate acele care consti- 
tuesc un singur grup sunt legate între dân- 
sele, sau prin o soartă comună, sau prino 
mișcare comună, întocmai ca și cum ele 
ar fi conduse de un singur suflet. Astfel 
de grupuri sunt respectiv formate de toate 
lucrurile ce se află pe un munte, de toate 
acele ce constituesc o pădure, de toate 

cari se află intrun lac sau într'o mare, 
etc, Fiindcă lucrurile cari constituesc un 
grup nu-și pierd particularitatea lor, dea- 
ceea omul crede că sufletele acestor lucruri, 
fără a-şi pierde individualitatea lor, ascultă 
de un suflet mai mare, — întocmai precum 
oamenii ce constituesc un trib sau un po- 
por, fără a pierde întreaga lor libertate de 
voință, sunt conduși de voinţa unui singur 
șef. Cu chipul acesta se admite că un sin- 
gur suflet domnește peste toate acele cari 
se află într'o pădure, că un altul stăpâ- 
nește peste toate acele cari se găsesc 
întrun lac, și așa mai departe. Am văzut 
prin ce analogie ajunge omul să creadă 
că sufletul ce domneşte peste mai multe 
altele este acel al unui șef omenesc ce a 
murit, și că sufletele întrupate în lucrurile 
particulare sunt acele ale oamenilor ordi- 
nari morți.—In perioada politeismului, pute- 
rea de analizare și de generalizare a omu- 
lui fiind mai mare decât înainte, se găseşte 
că mai multe grupuri de lucruri particulare 
sunt legate îutre dânsele astfel încât for- 
mează un singur grup mai mare, care pa- 
re a fi condus de o singură voinţă; şi cu 
chipul acesta se admite că este un singur 
zeu care domnește peste întreaga atmos- 
feră, un altul peste toate mările, un altul 
peste toată suprafața pământului și așa 

mai departe. Insfârșit, în perioada monote- 
ismului, omul, ajungând la un mare grad 
de desvoltare întelectuală, descopere că 
lumea întreagă formează un tot armonic, 
în care fie-care parte există şi se mișcă în 
corelaţiune cu celelalte părți ; şi pentru a 
esplică această unitate în direcțiune el este 
nevoit a admite că lumea întreagă este 
condusă de voința unui singur zeu. Aceas- 
tă credință se formează fireşte treptat. 
Astfel, se admite la începu: că în condu- 
cerea lumii prevalează voinţa unuia singur 
din zeii admiși de politeiști, fără ca restul 
zeilor să peardă cu totul stăpânirea asu- 
pra părților respective din lume ; întocmai 
precum în conducerea unui stat cu orga- 
nizare feodală prevalează voința regelui, 
fără ca seniorii vasali să peardă cu totul 
dreptul de a dispune de provinciile lor 
respective. Dar mai târziu, lumea fiind con- 
cepută ca o unitate din ce în ce mai 
strânsă, şi atențiunea omului fiind atrasă 
din ce în ce mai mult de zeul principal și 
mai puţin de ceilalți zei, puterea ce se a- 
tribue celui dintâi crește treptat, până ab- 
soarbe pe aceea a celorlalți zei; eară a- 
ceştia se scoboară treptat din rangul și 
puterea lor, până ajung simpli îngeri, a- 
dică simpli agenţi sau servitori ai stăpâ- 
nului suprem; întocmai precum seniorii 

feodali ajung cu timpul a perde cu totul 
dreptul de a dispune de provinciile lor, și 
devin simpli servitori priveligiaţi ai regelui. 
In această dintâi fază a monoteismului, îm- 
părăţia lui Dumnezeu samănă cu o monar- 
Chie organizată omenească, în care regele 
are nevoe, pentru îndeplinirea voințelor lui, 
de o sumă de agenți subalterni de diferite 
ranguri ierarchice, 

Precum spiritele bune perd neatârnarea 
lor pentru a se pune sub ascultarea unuia 
singur din ele, a lui Dumnezeu, tot astfel 
spiritele rele sunt puse sub ordinele unui 
singur șef. Printre aceste spirite se numără 
şi zeii la cari se închină necredincioșii, adică 
acei ce nu cred în religia monoteistă din 
punctul de vedere al căreia se raţionează; 
căci, toţi zeii cari caută a trece în ochii 
“oamenilor de stăpâni ai lumii fără să fie, 
nu pot fi decât nişte rebeli, niște dușmani 
ai lui Dumnezeu cel adevărat, singurul stă- 
pân al lumii, 

Șeful spiritelor bune, adică Dumnezeu, 
este principiul binelui, pe când șeful spiri- 
telor rele este principiul răului. Cel dintâi 
crează lumea și este isvorul fericirii, al lu- 
minii, al vieții, cu un cuvânt a tot ce este 
frumos şi bun pe lume; pe când cel de-al 
doilea distruge lucrurile bune și este isvorul 
nenorocirii, al întunericului, al morții și a 

tot ce este urit şi rău pe lume. Omul este 
îndemnat la fapte bune de cel dintâi, și 
este împins la fapte rele de cel'de-al doilea, 
Principiul binelui și acel al răului se luptă 
astfel necontenit pe câmpul lumii exteri- 
oare și pe acel al conștiinței omului; dar, 
va veni un timp când principiul binelui va 
fi pe deplin învingător, și atunci lumea va 
intră într'o eră de fericire, care nu se va 
mai sfărşi. Această credinţă optimistă se 
bazează atât pe instinctul de conservare al 
omului, din care se naște nădejdea într'o 
fericire vecinică, cât și pe deprinderea, con- 
tractată încă din timpul idolatriei, de a 
consideră pe zeii superiori, din cari se naște 
principiul binelui, cu mult mai puternici 
decât duhurile mici, din cari se naște pin- 
cipiul răului. 

Deosebirea radicală ce se face în această 
perioadă între spiritele bune și cele rele 
este determinată de progresul relativ mare, 
la care au ajuns sentimentele morale ale 
omului, De altă parte Dumnezeu, care a de- 
venit atât de bun pentru adoratorii săi, 
începe a aveă oarecare bună voinţă și pen- 
tru cei cari nu-l adorează; căci, instinctul 
de conservare socială al omului începe de 
astă dată a da naștere la iubirea de ome- 
nire, și prin urmare, la regule de purtare 
bine-voitoare către indivizii popoarelor stră- 

ine; însă aceste regule de purtare ca şi 
toate celelalte fiind inspirate și sancţionate 
de Dumnezeu, iubirea de toți oamenii tre- 
bue să fie împărtășită și de Dumnezeu, Să 
se observe însă că iubirea de omenire este 
abia la începutul desvoltării sale; și de a- 
ceea Dumnezeu, deși nu este chiar dușma- 
nul celor cari nu-l adorează, este însă deo- 
camdată foarte părtinitor pentru adoratorii 
săi. Ideile şi sentimentele umanitare însă 
vor primi deplina lor desvoltare în fazele 
următoare ale monoteismului şi în perioada 
panteismului. Tot iubirea de umanitate în- 
deamnă pe credincioși a converti la ade- 
vărata religie pe necredincioși, cari intrând 
odată pe calea adevărului, sunt primiţi de 
Dumnezeu cel adevărat întocmit ca nişte 
copii perduţi și regăsiți. Așa dar religiile 
monoteiste, în loc de a fi curat naţionale 
și esclusiviste ca religiile idolatrice şi po- 
liteiste, se adresează la omenirea întreagă; 
ceea ce stă în armonie cu ideea unui sin- 
gur Dumnezeu, stăpân peste întreaga lume. 
Progresul moralității introduce în cultul 
divinității ca cel întâi mijloc de propiţiare, 
facerea de bine către aproapele, curăţenia 
inimei şi lupta contra patimilor rele ațâțate 
de duhurile rele; pe când sacrifiiciile, cari 
erau odată cel întâi mijloc de propiţiare, 
perd importanța lor treptat, până ajung să 

fie niște simple simboluri de iubire și su- 
punere către divinitate. Insfârșit, progresul 
moralității mai are de efect că pe ceea 
lume dispar orice alte deosebiri între oa- 
meni, afară de acele.ce rezultă din meritul 
sau demeritul faptelor lor. 

Monoteismul, precum este descris mai 
sus, este realizat mai cu seamă în religiu- 
nea persană fondată de Zoroastru, unde 
Agriman, principiul răului, aproape contra- 
balansează pe Ormuzd, principiul binelui; 
apoi în religiunile chineză, mahometană, 
ovreească și creștină, în care principiul bi- 
nelui este. infinit mai puternic decât prici- 
piul răului. Asupra acestor două din urmă 
religiuni voiu face oare-cari rezerve. 

Judaismul judecat după cărţile lui sfinte 
are toate caracterele unei religiuni polite- 
iste afară de unitatea Dumnezeirii. Și în a- 
devăr, Dumnezeul Evreilor, făcând un pact 
cu Avram, Isac şi Iacob în favoarea numai 
a scoborâtorilor acestora, este, întocmai ca 
și zeii politeiștilor, un Dumnezeu național, 
care dușmănește pe toate naţiile afară de 
rasa evreească, pentru care păstrează toate 
favorurile sale, un Dumnezeu care, departe 
de a ordonă propagarea judaismului la alte 
națiuni, nu acordă mai nici o -favoare stră- 
inului importun care adoptează această reli- 
giune, pentru raţiunea că acest Dumnezeu 

nu iubeşte pe acel ce umblă pe calea ade- 
vărului și a virtuţii arătate de dânsul, ci pe 
acel care este din sângele lui Israel. Ceea 
ce caracterizează mai cu seamă pe acest 
Dumnezeu național este că el făgăduește 
să supue într'o zi toată lumea sub domi- 
națiunea rasei evreești ce va rămâne tot 
esclusivistă ‘şi în capul căreia se va găsi 
atunci Mesia cel așteptat, Această concep- 
țiune strimbă a caracterului moral al Dum- 
nezeului evreesc este desigur consecința 
puţinei desvoltări al sentimentelor umani- 
tare ale Evreilor; şi judaismul va fi de- 
sigur reformat sau abandonat în ziua în 
care evreii vor simţi in realitate dragostea 
de omenire pe care este bazat principiul 
social numit „fraternitatea tuturor oameni- 
lor," Evreii practicând o morală îngustă și 
totodată având o concepţiune metafisică 
înaltă despre cauza lumii, adică concepţi- 
unea, unui singur Dumnezeu, par a deviă 
de la legea empirică constatată în istoria 
celorlalte popoare, în virtutea căreia pro- 
gresul ideilor și simţimintelor morale-merge 
alăturea și treptat cu progresul ideilor 
metafisice, Cu toate aceste se poate ca 
evreii să nu facă escepţiune la regulă; 
se poate ca concepţțiunea lor metafisică 
să nu fie în principiu aşa de înaltă pe 
cât se pare; cu un cuvânt, se poate 
4 

ca Dumnezeul lor unic să nu fie genera: 
lizarea zeilor multipli din perioada polite- 
ismului {generalizare care ar implică o des- 
voltare întelectuală normală și o înälțare 
treptată şi efectivă a ideilor metafisice), ci 
să fie un zeu particular ales din mai mulți 
zei ai unei religii politeiste, Iată conside- 
rațiile care vin în sprijinirea acestei ipo- 
teze: Cel mai vechiu fapt sigur ce se știe 
din istoria Evreilor este că ei au făcut odată 
parte, ca rasă și clasă distinctă, din popu- 
laţia Egiptului. In această calitate, și în 
starea lor de cultură în care erau inferiori 
Egiptenilor, Evreii nu erau decât cel mult 
politeiști ca și Egiptenii. Se ştie însă că la 
politeişti fie-care oraş, fie-care breaslă de 
meseriași și câte-odată fie-care clasă a so- 
cietăţii se pune sub protecţiunea mai spe- 
cială a unui singur zeu, fără ca aceasta să 
împlice necunoașterea autorităţii celorlalți ; 
precum la creștini se obicinuește a se alege 
ca patron special un sfânt oare-care, Evreii, 
constituind o clasă oare-care foarte deose- 
bită în mijlocul populaţiei Egiptului, au pu: 
tut şi ei aveă ca patron special pe unul 
din numeroșii zei Egipteni, sub protecția- 
căruia au emigrat din Egipet, și în numele 
căruia Moisi a legiferat, Evreii sau putut 
alipi cu atât mai tare și mai esclusiv de 
acest singur zeu, cu cât ei erau mai cu 
Succes persecutați de Egipteni, și cu cât 


www.dacoromanica.ro 


Încercări de metafisică materialistă 99 


prin urmare toţi ceilalți zei părtineau pe 
acești persecutori, Nenorocirile de tot fe- 
lul, şi mai cu samă starea de robie la stră- 
ini în câte-va rânduri și persecuţiunile ne- 
contenite suferite de Evrei în decurgerea 
veacurilor următoare au vut asemenea de 
efect alipirea lor mai strânsă către Dum- 
nezeul lor. Dar de câte ori au avut parte 
de liniște și de bunul traiu, Evreii au fost 
totdeauna ispitiţi, înâintea împrăștierii lor 
prin lume, a adoptă cu grămada zeii po- 
poarelor vecine politeiste, tocmai pentrucă 
inteligenţa lor nu se ridicase efectiv până 
la concepţiunea adevăratului monoteism. 
De la împrăștierea lor prin lume până as- 
tăzi, nenorocirile lor care îi alipeau către 
Dumnezeul lor de-o parte, şi contactul lor 
cu popoare monoteiste de altă parte, i-au 
împiedicat de a deveni franc politeișşti, cu 
atât mai mult că ei, neafiându-se în situa- 
țiunea primitivă, în care alte popoare au 
creat politeismul, nu puteau creà de la 
dânșii alți zei noi. Cu chipul acesta, prin 
efectul unei deprinderi intelectuale contrac- 
tate în decurgerea multor veacuri și favo- 
rizată de o oprire a desvoltării sentimen- 
telor mcrale, sa cristalizat la Evrei un 
monoteism nominal sui generis. E probabil 
însă că un progres oarecare tot s'a făcut, 
că Evreii de astăzi au o concepţiune de Dum- 
nezeul lor ceva mai înaltă decât aceea ce 

rezultă din cărțile lor sfinte, și că prin pro- 
gresul ce vor face în viitor în sentimentele 
umanitare, vor fi şi ei conduși la concepţi- 
unea celui mai înalt monoteism, 

Pe când judaismul este, ca să zic așa, 
un monoteism nominal, având aproape 
toate caracterele politeismului, creștinismul, 
judecat după cărţile lui sfinte (afară de 
vechiul testament) este un moneteism no- 
minal având mai toate caracterele pante- 
ismului, Reservându-mă a reveni asupra 
creştinismului în secțiunea următoare, voiu 
semnală aici principiile pe cari religia creş- 
tinilor le are în comun cu panteismul, și 
prin cari se deosebește de celelalte reli- 
gii monoteiste. Mai întâi, morala creştinis- 
mului este mai umanitară decât a celorlalţi 
monoteiști, de oare-ce ea comandă iu- 
birea de aproapele fără deosebire de na- 
ționalitate şi de religiune. Apoi Dumne- 
zeul creștinilor ca și acel al panteiştilor 
este pretutindenea prezent şi a toate ştiutor ; 
astfel că nu numai faptele cele ascunse ale o- 
mului, dar și gândurile lui sunt cu sigu- 
ranță cunoscute de Dumnezeu și răsplătite 
sau pedepsite după meritul sau demeritul 
lor, pe cână Dumnezeul celorlalți mono- 
teişti şi în special al Evreilor, fiind mai 
antropomorf decât acel al creştinilor, deși 
poate prin invizibilitatea lni să se afle față 

a toate faptele pe cari omul caută să le 
ascundă de fața lui, dar în realitate el 
poate să nu se afle față la o faptă dată; 
și deși atenţiunea lui este atrasă de rugă- 
Ciunile sau blestemele făcute cu larmăt, şi 
în genere de toate manifestările exterioare 
ale omului, dar el nu cunoaște cu siguranţă 
intențiunile ascunse ale acestuia, când ele 
nu se trădează nici măcar prin expresiu- 
nea figurei. De aceea simulațiunea, min- 
ciuna, făgăduințele mincinoase, pot fi în- 
trebuințate până la oare-care punct față 
cu Dumnezeul monoteiștilor necreștini; și 
deaceea morala acestora recomandă aproa- 
pe numai faptele bune ce se pot vedea și 
cunoaşte; pe când morala creştină preţu- 
eşte mai mult curăţenia inimei, bunele in- 
tențiuni și faptele bune ascunse ce se pot 
face mai cu samă de pustnicii cari trăesc 
departe de privirea oamenilor. Se înţelege 
că aici e vorba de acea superioritate a 
creștinismului asupra celorlalte religii mo- 
noteiste care rezultă din învățămintele căr- 
ţilor sfinte respective, și din aplicarea ge- 
nerală a acestor învățăminte în decursul 
veacurilor de către credincioşii respectivi, 
fără a ţine samă de purtarea și credințele 
particulare ale cutărui individ sau ale cu- 
tărei secte, precum și de abaterile mo- 

mentane ale colectivităților de credincioși 
de la preceptele religiunilor lor respective, 

In rezumat, ordinea suitoare în care se 
pot înșiră cele patru'religii principale mo- 
noteiste de mai sus este următoarea: ju- 
daismul, care e cel mai aproape de poli- 
teism, religia veche persană care repre- 
zintă tipul monoteismului în primele sale 
faze, islamismul, și apoi creștinismul care 
se apropie mai mult de panteism, 

In fazele ulterioare ale monoteismului la 
Cari nu a ajuns încă nicăeri masa popo- 
rului, dar în cari au intrat filosofii popoa- 
relor monoteiste, unificarea divinității face 
treptat progres până la punctul când dis- 
par tot felul de îngeri și demoni și nu 
mai rămân pe lume de cât două feluri de 
spirite radical deosebite: Dumnezeu și su- 
fletele oamenilor, Pe la început se admise 
că Dumnezeu creatorul lumii este în fie-care 
moment arbitrul absolut al ei; dar mai 
târziu când se observă permanența legilor 
naturei, se admite că Dumnezeu, când a 
creiat lumea, a stabilit odată pentru tot- 
deauna normele, după cari el o va guvernà. 
Sufletele oamenilor, deși atârnate de Dum: 
nezeu, au o sferă proprie de acţiune liberă; 
și deși nu sunt fără început ca Dumnezeu, 
dar sunt ca dânsul nemuritoare, Insă ideea 


www.dacoromanica.ro 


Încercâri de metafisică materialist 103 





despre felul vieţii viitoare devine din ce 
mai vagă, și credința în nemurirea sufle- 
tului slăbește treptat. Morala ca și con- 
cepțiunea despre lume sunt,la această epocă 
mai înalte pentrucă și sfera de cugetare 
a omului este mai largă decât înainte, 

SECŢIUNEA V. 
PERIOADA PANTEISMULUI 


Cu toată inteligența și puterea sa ne- 
mărginită, Dumnezeul monoteiștilor este tot 
așa de antropomorf ca şi zeii politeiștilor, 
ca și or ce spirit creiat de imaginaţia o- 
mului în perioadele precedente. El are o 
figură omenească mărginită în spațiu, lo~ 
cueşte de preferință într'un anume loc a- 
semenea mărginit, stăpânește lumea ca pe 
un obiect exterior sie-și, și realizează voința 
sa în privința ei prin aceea că toate ele- 
mentele naturei se supun la poruncile sale 
întocmai ca niște agenți supuşi ai săi. El 
samănă prin urmare cu un rege pământesc 
care este în toate deosebit și despărțit de 
supuşii pe care-i stăpânește, și a cărui pu- 
tere consistă mai mult în ascultarea aces- 

tor supuși de ordinele sale. Intr'un cuvânt, 
Dumnezeul monoteiștilor este în afară de 
lume și lumea în afară de dânsul. Această 
concepțiune a dumnezeirii se schimbă în 
perioada panteismului din cauză că omul, 
având acum o sferă de cugetare mai largă 
decât în toate timpurile trecute, începe 
aș-i face o idee mai lămurită, pe cât a- 
ceasta este cu putință, despre infinitatea 
timpului, a spaţiului și a materiei răspân- 
dită în aceasta, Universul fiind acum con- 
ceput ca un tot ce se întinde până la ne- 
sfârșit, este cu neputinţă de a imaginà 
pentru Dumnezeu un loc în afară de uni- 
vers. De altă parte, regularitatea şi con- 
cordanţa fenomenelor naturale suggerână 
ideea că universul este un organism ma- 
terial, în care toate mișcările au o unitate 
de direcțiune în tocmai ca mişcările unui 
trup omenesc, și Dumnezeu fiind cauza 
tuturor mișcărilor din univers, întocmai pre- 
cum sufletul unui om este cauza mișcărilor 
trupului său, se admite că universul este 
un trup material nesfârșit în spațiu și timp, 
iar Dumnezeu este sufletul acestui “trup. 
Cum că toate mișcările trupului omenesc 
sunt cauzate de suflet, aceasta rezultă din 
aceea că el încetează complect, când omul 
moare, adică atunci când sufletul acestuia 
sp desparte cu totul de trup. Dar substanța 

sufletului omenesc, chiar dacă ar avea centrul 
activităţii sale în cutare sau cutare parte 
a trupului, trebue să fie răspândită până 
în cele mai mici părticele ale acestuia, de 
oare ce mișcarea organică se observă în 
toate aceste părticele, Tot astfel și trupul 
universal trebue să fie pătruns în toate păr- 
țile lui de substanţa sufletului universal; 
cu deosebire că universul fiind nesfârșit 
și centrul său neaflându-se nicăiri sau mai 
bine zis aflându-se în tot locul, sufletul 
universului se află deopotrivă răspândit și 
cu deopotrivă putere în fiecare părticică 
şi în fiecare punct al universului. Făcând 
încă un pas pe calea generalizării ajungem 
la concepţiunea că Dumnezeu este o ființă 
complectă cu trup și suflet, ce constitue 
toată existența până la nesfârșit. În aceste 
condițiuni Dumnezeu este fără început și 
sfârșit, nesfârșit de mare și pretutindene 
prezent, nesfârşit de inteligent și a toate 
Știutor, nesfârșit de puternic și a toate- 
făcător sau mai bine zicând a toate-schim- 
bător, de oare-ce în existența universală 
nu se pot face decât schimbări. Din ca- 
lităţile ce se esclud, omul atribue lui Dum- 
nezeu numai pe acele pe cari el însuși le 
iubește; și astfel Dumnezeu este conceput 
ca fiind nesfârşit de bun, de just, de fru- 
mos, etc: pe când tot ce este rău, ne» 

drept, urât pe lume, este accidental trecător 
și destinat a face pe om să aprecieze mai 
bine perfecțiunea divină către care el trebue 
să tindă, Individul omenesc, făcând parte din 
univers, este o părticică din Dumnezeu in- 
dividualizată pentru un scurt timp; când 
el se naște, o părticică preexistentă din 
trupul și sufletul lui Dumnezeu începe a 
trăi pe contul său propriu; când el moare, 
trupul său se recufundă în trupul nesfârșit 
al lui Dumnezeu din care se despărţise, și 
sufletul său se recontopește cu sufletul ne- 
sfârşit al lui Dumnezeu din care purcesese, 
Aşa dar, trupul şi sufletul omului sunt în 
esenţa lor fără început și tără sfârșit ca și 
trupul și sufletul lui Dumnezeu din care 
fac parte. 

Singurul lucru accidental şi trecător este 
starea de individualizare a omului; și nu- 
mai din această stare rezultă ca părţi com- 
ponente relele vieții omenești, precum du- 
rerea, nedreptatea, uriciunea, ignoranţa, etc.. 
care sunt ca și viața individuală acciden- 
tale și trecătoare. Cu alte cuvinte, viața 
individuală este răui insuși, de care omul 
nu poate scăpă definitiv decât recontopin- 
du-se prin moarte cu Dumnezeu care este 
binele însuşi. Omul însă poate, chiar în 
timpul vieţii individuale, să se apropie în- . 
câtva de perfecțiunea divină prin practi- 

carea continuă a virtuţii (ceea ce-l face să 
devină din ce în ce mai bun), și prin cul- 
tivarea neîntreruptă a științelor și artelor 
(ceea ce-l face să meargă din ce în ce mai 
mult spre cunoașterea adevărului și gus- 
tarea frumosului), Dar pedeca cea mai mare 
ce întâmpină omul pe această cale a pro- 
gresului este chiar trupul său cu slăbiciunile 
Și trebuinţele lui materiale de tot momen- 
tul, cu poftele lui cele grosolane, care toate 
la un loc opresc sufletul din sborul său ca 
şi cum lar ţine închis într'o cușcă, De a- 
ceea combaterea tuturor poftelor și slăbi- 
ciunilor trupești, subjugarea trupului la înal- 
tele cerinți sufletești, și la nevoie chiar 
mortificarea lui, sunt cel mai sigur mijloc de 
a facilită apropierea de perfecțiunea divină 
şi constituesc cea întâiu datorie a omului. 

Mai târziu, când se face încă un pas pe 
calea peneralizării, Dumnezeu, în care se 
cuprinde toată existenţa, este conceput ca 
fiind constituit din o singură substanță, Nu 
se mai admite un trup și un suflet uni- 
versal, o substanţă materială și una spiri- 
tuală; nu se admite decât o singură sub- 
stanță universală care se poate manifestă 
sub diferite forme, și mai cu seamă sub for- 
ma de materie și sub aceea de spirit. A- 
ceastă substanță este fără început și fără 
sfârșit: ceea ce se numește creațiune sau 

peire a lumii nu pot fi decât modificări în 
dispozițiunea substanţei universale. Pentru 
a da o idee lămurită de aceste lucruri, fi- 
lozofii panteismului indian fac comparaţiu- 
nea următoare: „Brahm (Dumnezeul uni- 
versal) înainte de ce numim noi creațiunea 
lumii este ca o bucată de stofă învălătu- 
cită ce s'a desvălătucit, şi care când-va se 
va puteă iarăş învălătuci întrun fel sau 
într'altul.“ 1) Tot această comparaţiune ar 
puteă servi pentru a arăta cum tot ace- 
eași substanță poate să se prezinte în a- 
celaș timp sub diferite forme, când este 
percepută cu ajutorul diferitelor facultăţi 
sensitive sau intelectuale ale omului, sau 
când este privită sub diferite aspecturi. 
Mai târziu, când concepţiunea despre uni- 
vers se unifică și mai mult, se admite că 
deși substanța universală poate să se ma- 
nifeste sub diferite forme ; însă ea nu poa- 
te să aibă decât o singură formă esenţială; 
și dacă este vorba să alegem între forma 
numită spirit şi acea numită materie, să ne 
pronunţăm pentru cea dintâi ca una ce 


1) Vezi în Revue Philosophique din 1 lunie 
1876 şi urm. articolul d-nului P. Regnaud Etu- 
des de philosophie indienne, din care reesă că 
panteismul indian a trecut prin aceleași grade 
de evoluțiune prin cari a trecut mai târziu pan- 
teismul european. 

este mai probabilă; de oare-ce numai prin 
spirit, prin inteligenţă, noi înșine o putem 
cunoaște, Cu alte cuvinte substanța uni- 
versală este numai spirit, iar materia nu 
este decât un aspect secundar și neesen- 
țial al substanţei spirituale. Mai mult decât 
atâta : fiindcă ideea ce ne facem de ab- 
solut, și fiindcă materia nu ne este cu- 
noscută decât prin percepţiune sensitivă 
care se contrazice şi se înșală totdeauna, 
de aceea aspectul material al lumii nu 
poate fi de cât o iluziune trecătoare la 
care suntem supuși ca la multe alte rele 
în timpul cât suntem individualizați. Așa 
dar, materia nu există de loc; ci mintea 
noastră crează de a întregul imagini, pe 
care le credem a fi ale unor corpuri numite 
materiale , sau în unele cazuri mintea noas- 
tră îmbracă cu forme numite materiale 
niște lucruri spirituale ce există în reali- 
tate, Aceste idei dau naștere mai târziu 
la diferite sisteme filosofice idealiste, 

Cel mai extravagant din aceste sisteme 
este idealismul subiectiv pur, după care 
nu există pe lume nimica alta în afară de 
eul cu ilusiunile lui. Acest idealism nu este 
mai puțin un adevărat panteism ; căci, a 
zice că pe lume nu există decât eul care 
e de natură spirituală, este a afirmă că lumea 
reală întreagă nu consistă decât din o sub- 

stanță spirituală universală. De acest idea” 
lism însă putem să ținem samă, și să-l 
considerăm ca un accident în desvoltarea 
filosofiei panteiste ; căci el a fost împăr- 
tăşit de foarte rari indivizi, dintre cari cea 
mai mare parte, ca şi cum ar fi revenit 
în sine după o boală mentală, sau grăbit 
a retractă ceea ce susținuse mai înainte. 
Un alt idealism subiectiv, mai puțin con» 
sequent decât cel de mai sus, este acela 
după care în afară de eu, mai există eu- 
rile celorlalți oameni și Dumnezeu, In sfârşit, 
după idealismul raţionaiist moderat, noi nu 
putem cunoaște cu siguranță decât eul și 
impresiunile ce acesta primeşte de la lu~- 
mea exterioară; cât despre această lume, 
ştim numai atâta că nu există, dar nu pu- 
tem ști ce este ea în sine, deși este foarte 
probabil ca ea să fie tot de natură spiritu- 
ală ca şi eul. Dar idealismul cel mai răs- 
pândit şi care, prin urmare, poate fi pri- 
vit ca o fază normală a panteismului, este 
acela după care atât lumea, înterioară cât 
şi cea exterioară sunt constituite din o 
singură substanţă spirituală,toate fenomenele 
din lume fiind numai. niște manifestaţiuni 
ale acesteia, Acest idealism este susținut 
în fond şi de acei cari cred ca Schelling 
că „realismul şi idealismul sunt identice în 
gândirea absolută“, sau ca Hegel că „lumea 

exterioară este ideea care în libertatea sa 
absolută de a se hotărî a eşit afară din 
sine însăşi“, sau ca Schopenhauer şi Hart- 
man că „voința“ după unul, sau „inconşti- 
entul“ după altul „este principiul constitu- 
ent al lumii întregi,“ 

Desfășurarea istorică descrisă până aici 
în această secțiune reprezintă. în trăsături 
largi toată evoluţiunea ideilor metafisice 
din Europa de la veacul de mijloc până în 
zilele noastre, Filosofia scolastică din evul 
mediu, care la început eră încorporată în 
teologia creștină, s'a despărțit treptat de 
aceasta, până a devenit cu totul neatâr- 
nată. Continuatorii acestei filosofii au pu- 
rificat din ce în ce mai mult monoteismul 
până la Descartes și Leibnitz cari sunt 
representanţii cei mai iluştri ai monoteis- 
mului în ultima lui fază. Insă, deodată cu 
acești filosofi, geniuri puternice ca Gior- 
dano Bruno și Spinoza s'au ridicat de la 
monoteizmul pur la panteizm. Deaici în- 
colo toate inteligențele mari și independente 
n'au făcut decât să adopte, să modifice, 
să dezvolte curentul panteistic al meta- 
fisicei ; și astfel au fost unul după altul la 
ordinea zilei sistemele lui Locke, Berke- 
ley, Hume, Kant, Fichte, Schelling, Hegel, 
Schopenhauer, Hartmann, etc, Ţoţi aceș- 

tia, cu toate protestaţiunile unora dintre 
dânșii, aparţin panteismului. 

Prin descrierea de mai sus a desfășură- 
rii ideilor metafisice am voit să arăt că 
monoteismul conduce în mod logicla pan- 
teism, și că de fapt așa sa întâmplat în 
istoria, filosofiei din Europa. Cu aceasta am 
voit să justific pentru ce am pus perioada 
panteismului în ordine cronologică după 
perioada monoteismului. Prin aceasta însă 
nu voiu să susțin că or ce popor panteist 
trebue să fitrecut mai întâi prin perioada 
monoteismului, Dincontra, este dovedit că 
politeizmul Grecilor şi al Romanilor au dat 
naștere la o filosofie panteistă, panteis- 
mul indian a eșit deadreptul din politeizm 
și că Egiptul, care n'a apucat a eși cu totul 
din politeizm, aveă o tendinţă manifestă 
de a merge pe calea Indiei, Se ştie că 
popoarele panteiste care au trecut și acele 
care n'au trecut prin monoteism au avut 
de la început în comun tendinţa constantă 
de a generalizà divinităţile și a le reduce 
la unitate ; atât numai că cele dintâi, fiind 
predominate mai mult decât cele de-al 
doilea de antropomorfism, au continuat cu 
reducerea numărului zeilor până au ajuns la 
unul singur, fără a-i deshrăcă vr'odată de 
caracterul lor omenesc și personal; pe 
când popoarele cele de al doilea, find fu- 


www.dacoromanica.ro 


114 Vasile Conta 


zestrate cu mai mult spirit filosofic, au în- 
ceput încă de mult a generalizà divinită- 
ţile, contopind cât mai multe în una sin- 
gură, și desbrăcându-le treptat de carac- 
terele personalităţii. Acest mod de a re: 
duce numărul zeilor putem să-l numim 
mod panteistic, 

Pentru a da o idee mai lă.nurită de a- 
cest mod să presupunem că la o epocă 
dată a perioadei politeismului, se crede că 
în fie-care parte a cerului se află întrupat 
Câte un zeu, adică câte un suflet de al u- 
nui fost om mare pe pământ. Când în ur- 
ma progresului intelectual şi științific se 
descopere că toate fenomenele. cerești și 
atmosferice au o unitate de direcțiune, că, 
de exemplu, corpurile cerești se mișcă îm- 
preună în aceeași direcţie, că aceleași 
schimbări atmosferice schimbă pentru pri- 
virea omului toată faţa cerului, etc; când, 
zic, se descopere aceasta, atunci se admite 
că tot ce se află în cer și atmosferă este 
cohdus de o singură voinţă, de un singur 
zeu, Dacă acest. zeu este un fost rege pă- 
mântesc care a murit, pe când toate cor- 
purile şi părțile cerului aveau deja zeii lor 
speciali, atunci el, neavând un corp ceresc 
vacant, în care să se întrupeze și totodată 
fiind comandantul tuturor zeilor cerești, se 
încorporează deodaţă în toate corpurile și 

părţile cerului; astfel că toate aceste fiind 
însuflețite și conduse de un singur suflet, 
ca și cum ar fi un singur trup, voința şi 
prin urmare personalitatea celorlalți zei 
cerești se confundă în voința și persoana 
zeului superior. Cu alte cuvinte cerul în- 
treg are un singur suflet, zeul superior; 
și fie care din zeii speciali cerești, fără a 
dispare chiar de la început, este conside- 
rat a fi o emanaţiune specială, și câte-o- 
dată chiar o simplă manifestare specială 
a zeului general. Mai târziu însă zeii spe- 
ciali dispar cu totul, și atunci zeul general 
este considerat a fi deopotrivă prezent şi 
activ în toate părţile cerului, întocmai pre- 
cum sufletul omului este răspândit în toate 
părţile trupului său.— Dacă nevota de a re- 
cunoaște un zeu general ceresc se simte 
în timpuri când nu se mai zeifică regii pă- 
mântești, atunci se recunoaște ca şef su- 
prem al cerului pe unul din zeii întrupaţi 
dejă în anumite corpuri cerești. In acest 
caz contopirea zeilor speciali în zeul gene- 
ral este o consequenţă numai a confundă- 
rii voinţei lor cu voința acestuia; din care 
cauză omul nu poate de sigur recunoaște 
această contopire decât în urma unei me- 
ditațiuni filosofice mai îndelungate decât 
în cazul de mai nainte.—Precum toți zeii 
inferiori se contopesc în câți-va zei supe- 

riori, ca zeul cerului, zeul pământului, zeul 
oceanului, etc; tot astfel aceștia se conto- 
pesc în un singur Dumnezeu universal, 
când omul recunoaște armonia, concor- 
danța, unitatea de plan și de direcțiune a 
tpt ce există și ce se face.în universul în- 
treg. La rangul de Dumnezeu universal 
este ridicat cel mai puternic din zeii su- 
periori, precum este Brahma la Indieni, 
sau se crează ca la Egipteni un Dumne- 
zeu fără nume din care se presupune că 
emanează toţi vechii zei cu nume. De aici 
încolo zeii superiori încep a fi numai niște 
manifestațiuni speciale ale Dumnezeului u- 
niversal ; și cu timpul dispar cu totul, ră- 
mânând pe lume numai Dumnezeul uni- 
versal care umple singur toate spaţiurile 
și toate timpurile. 

Se înțelege că contopirea zeilor se face 
pe nesimţite și treptat în curgerea unui 
foarte lung timp. Aceasta se dovedește 
între altele cu mitologia vechilor Egipteni. 
Aceștia, în mai tot timpul măririi lor, au 
continuat cu contopirea zeilor, fără să 
ajungă vr'odată până în capăt. Astfel, în 
tot timpul acesta zeii Ammon, Imhotep, 
Phtah, Râ, Osiris, etc., au fost în deobște 
recunoscuţi ca zei cu totul deosebiți și in- 
dependenți unul de altul, până la așa grad 

că fie-care nomă a Egiptului recunoșteă ca 
divinitate naţională sau locală numai pe u- 
nul sau numai pe câţi-va din acești zei, ne- 
recunoscând de loc autoritatea celorlalți. 
Cu toate aceste, unii din acești zei se 
confundau pe une locuri unul cu altul, și 
atunci se dădeă îndiferent un nume sau un 
altul la fie-care din zeii confundați, sau chiar 
se dădeă un singur nume compus din toate 
numele lor particulare pentru a designă o 
singură divinitate în care în realitate acei 
zei se contopiseră. Astfel din „Sevek și Râ 
se făceă un singur „zeu Sevek-Râ; Phtah 
se confundă cu Sokari sub numele de 
Phtah-Sokari; și acesta împreună cu O- 
siris constituiă un singur zeu Phtah-So- 
kari-Osiris.“ ÎInsfârșit, după opiniunea d-lui 
Maspero, toţi zeii egipteni nu erau pentru 
filosofii timpului decât un singur Dumnezeu 
care primeă nume deosebite după deose- 
bitele atribuțiuni. Astfel „Dumnezeu, când 
„dă naștere lucrurilor și aduce la lumină 
„forța latentă a cauzelor ascunse, se nu- 
„mește Ammon; când el este spiritul care 
„rezumă în sine toate inteligrenţile, se 
„numește Imhotep; când este acel care 
«face lucrurile cu artă și adevăr, se nu- 
„mește Phłah; și când este Dumnezeul 
„cel bun și bine-făcător, se numește Osi- 

ris“ 1) Cu toate aceste însă nici-odată re- 
ligiunea oficială a Egiptenilor n'a ajuns la 
concluziuni franc și definitiv panteiste,. 
Am “zis că din politeismul Grecilor și al 
Romanilor s'a născut o filosofie panteistă. 
Și în adevăr idei panteiste erau acele pro- 
fesate de școala Eleaţilor care nu acordă 
nici o crezare sensurilor și experienţei, re- 
ducând tot universul la o ființă unică și 
imutabilă ; acele profesate de școala Stoi- 
cilor, care, deși susțineă că toate ideile 
noastre âu originea lor în sensuri (nihil 


1) Vezi: Jamblicus, De mysteriis, citat de G. 
Maspero în cartea sa, Histoire ancienne, din 
care am luat informaţiunile privitoare la Egip- 
teni, dând însă mitologiei acestora o interpretare 
cu totul alta decât acea admisă de d, Maspero. 
—Mă îndoesc însă foarte mult că pasajul citat 
din Jamblicus exprimă credința vechilor filo- 
sofi egipteni, şi nu mai degrabă credinţa şcoa- 
lei de Alexandria din care făceâ parte Jambli- 
cus ce trăiă pe la începutul veacului al patrulea. 
E probabil ca această şcoală, care a ajuns la un 
panteism destul de pronunţat prin chiar efectul 
evoluţiunii ideilor deja foarte înaintate a vechilor 
Egipteai și a Grecilor, s'a cercat să interpreteze 
din punctul său de vedere mitologia vechilor 
Egipteni, precum sa încercat să dovedească în 
mitologia Greco-Romanilor existenţa unei trini- 
tăţi panteiste formate din Jupiter, Pluton şi Nep- 
tun, Dealmintrele, păcatul de a atribui timpuri- 
lor trecute ideile timpului prezent a fost comis 
de multe școli, 

est în intellectu quin prius fuerit in sensu), 
totuși admiteă ca cel întâi adevăr existența 
unei substanțe ignee universale numită 
Dumnezeu, care e răspândită pretutindeni 
și animează toate lucrurile, dirigruind totul 
prin providența sa după legi raționale și 
immutabile ; acele profesate de școala lui 
Platon care nu acordă existența reală și 
absolută decât unor tipuri sau modeluri er 
terne numite idei, care toate residează în 
Dumnezeu, acesta fiind substanța lor co- 
mună; acele profesate de școala neo-pla- 
toniană și mistică din Alexandria, etc. Este 
adevărat că acest panteism înalt s'a format 
aproape fără tranziţiuni din politeismul naţio- 
nal; însă acest salt se datorește unor mari 
genii filosofice cari ca toate geniile, s'au 
înălțat dincolo de puterea de pricepere a 
contimporanilor lor și au anticipat mult a- 
supra viitorului; şi apoi acest panteism nu 
s'a întins niciodată dincolo de cercul res- 
trîns al filosofilor, aceștia fiind consideraţi și 
admiraţi de concetăţenii lor, nu pentru ade- 
vărurile ce le susțineau, ci pentru arta cu 
care știau să imagineze sisteme simetrice 
şi frumoase asupra lumii. Tot prin puterea 
geniului lor personal unii filosofi ca Demo- 
crit, Aristotel, Epicur, s'au înălțat în unele 
privinţi chiar până dincolo de panteism. 
Dar din toate țările numai India singură 

a fost aceea în care metafisica religioasă 
populară și oficială a propăşit regulat până 
aproape la cele din urmă faze ale pante- 
ismului. În India unificarea zeilor, făcută 
bine înțeles în mod panteist, trece prin 
toate gradele intermediare prin care trece 
aiurea unificarea în mod monoteist, până 
când toţi zeii, şi acei cari reprezintă prin- 
cipiul binelui și acei cari reprezintă prin- 
cipiul răului, sunt contopiţi în trei zei: 
Brahma, Vișnu şi Şiva. Aceștia la rândul 
lor se contopesc în Brahma, care de astă 
dată primeşte numele de Brahm sau Para- 
Brahma (adică Brahma superior) reprezen- 
tând ființa perfectă în care se coprinde 
tot universul, și manifestându-se sub trei 
fețe numite: Brahma, Vişnu şi Şiva. Apoi 
în religia Buddhismului care este o refor- 
mă a Brahmanismului se șterge ori ce urmă 
de zei particulari, rămânând pe lume 
o singură substanță reală, universală și e- 
ternă numită Budha, care nu este altă ceva 
decât rațiunea perfectă, inteligența abso- 
lută. După această doctrină lumea mate- 
rială nu este decât o iluziune a simţurilor 
şi un rău: deaceea omul în care nimica nu 
este rău afară de sufletul său, trebue să 
caute a scăpă de această lume peritoare 
pentru a ajunge la mântuire, la Nirvana, 
adică pențru a se pierde confundându-se 

în Budha cel absolut, indestructibil și etern. 
— Morala religiunilor panteiste ale Indiei este 
la înălțimea concepţiunilor metafisice, Ea 
este caracterizată prin datoria de a cultivă 
Știința pentru a cunoaşte și a pricepe cât 
mai mult pe Brahm sau pe Budha, prin da- 
toria de a mortifică trupul și a înfrânge 
toate poftele lui pentru a slăbi cât mai 
tare lanţurile răului, care opresc pe om 
de a se înălță cu sufletul până la Brahm 
sau Budha, și prin datoria de a iubi și a 
ajută pe toate ființele din lume, până și pe 
animale, fiindcă toate sunt egale înaintea 
ființei supreme, și toate au să aibă la urma 
urmei aceeași soartă precum au avut ace- 
lași început. Ca consequență a acestei e- 
galități Budhismul, contrar Brahmanismului, 
nu face deosebiri de caste între oameni, 
și admite în sânul său pe aceeași linie pe 
toți indivizii omenești din toate treptele 
sociale și din toate naţiile din lume.—Pen- 
tru a se puteă da o dreaptă răsplătire sau 
pedepsire a faptelor de pe lumea aceasta, 
se admite metempsicoza, adică trecerea 
sufletului omenesc, după moarte, prin tru- 
purile a fel de fel de ființe, până când a- 
juge a fi purificat cu totul pentru a putea 
intră în absolut. Se știe că metempsicoza, 
(care e o rămășiță din credința Setișistă, 
că un suflet poate să se întrupeze suc- 

cesiv în mai multe lucruri) a fost admisă 
sub alte forme și de Egipteni, și de școala 
lui Platon în Grecia, precum și de școala 
din Alexandria ; atât numai că aceste din 
urmă două școli nu adimiteau metempsicoza 
decât între oameni, susținând că sufletul 
unui om a putut trăi în trecut și va puteă 
să mai trăiască după moarte în alte trupuri, 
însă tot omenești, 

Dacă facem abstracțiuni de credința în 
metempsicoză, vedem că panteismul indian 
a trecut în timpul său din urmă în teate 
privințele prin întocmai aceleași faze prin 
cari a trecut cu mult mai târziu pante- 
ismul european dela Giordano Bruno și 
Spinoza până în zilele noastre; astfel că 
descrierea făcută la începutul acestei sec- 
ţiuni despre evoluţiunea ideilor panteiste se 
aplică întocmai și la India antică și la Eu- 
ropa modernă, 

Este de observat că maitoate doctrinele 
panteiste admit o trinitate indisolubilă a 
divinității universale ; și numai după ce trec 
peste această fază ajung a stabili unitatea 
perfectă a divinității, Aceasta se datorește 
de sigur analogiei ce se crede că există 
între sufletul individului omenesc și Dum- 
nezeu care, din punct de vedere panteistic, 
este sufletul universului. Se știe că încă din 
perioada fetișismului se crede că individul 

omenesc are obicinuit trei suflete, din cari 
unul se manifestă ca umbră, altul ca ima- 
gine reflectată de corpurile lucii, şi al 
treilea ca respiraţiune ce susține viaţa tru- 
pului, aceste suflete putând să se manifeste 
Sau pe rând sau toate deodată, Această 
trinitate este mai târziu confirmată prin un 
fel de analiză ce se face sufletului omenesc. 
Când omul e nebun, îi lipsește mintea, 
adică unul din cele trei suflete ; când doarme, 
îi lipsește și cuvântul, adică un al doilea 
suflet ; când moare, perde și respiraţia, adică 
cel de pe urmă suflet, și cel mai important, 
fiindcă acesta este baza celorlalte. Divizi- 
unea sufletului în respiraţie, cuvânt și minte 
este admisă în genere sub o formă sau alta 
de toate popoarele barbare. Apoi diviziunea 
tripartită a lui Platon în suflet raționabil, 
suflet concupiscibil şi suflet irascibil, acea 
a lui Aristotel în suflet rațional, sensitiv și 
vegetativ, acea modernă în sensibilitate. in- 
teligență şi voință, etc., nu sunt decât atâtea 
forme diferite ale trinității sufletului admisă 
încă din timpul ietișismului. Sufletul uni- 
versului trebuind și el să fie tripartit, ca 
sufletul omului, este reprezentat la Indieni 
de Brahma, Vișnu și Şiva, fie care din a- 
ceștia reprezentând un atribut distinct al 
lui Para-Brahma și lucrând ca persoană 
distinctă, şi cu toate aceste toţi la un loc 

constituind o singură persoană indiviză Para- 
Brahma. Cel dintâi este puterea, cel de-al 
doilea cuvântul, cel de-al treilea spiritul sau 
inteligența universului; cel dintâiu este 
principiul creator, cel de al doilea princi- 
piul conservator, cel de al treilea principiul 
destructor sau modificător al universului ; cel 
d'intâi este bunătatea, cel de-al doilea înțelep- 
ciunea, cel de-al treilea dreptatea răsbună- 
toare; cel dintâi este trecutul, cel de-al doilea 
prezentul, cel de-al treilea viitorul, etc. Cea 
mai simplă linie are două capete și un mijloc: 
cea mai simplă formă de suprafaţă are trei 
laturi și trei unghiuri ; fie-care corp are trei 
dimensiuni în spațiu. Toate aceste confirmă 
că cea mai simplă expresiune a fiinţei uni- 
versale nu poate fi decât trinitatea. Singura 
figură prin care omul poate să reprezinte 
chipul cel nepătruns al lui Para-Brahma este 
un cerc cuprins întrun triunghiu. Invenţiu- 
nea acestei figuri pentru a reprezentă pe 
ființa supremă și universală va rămâneă de 
sigur pentru Indieni un titlu de glorie, la 
îmălțimea căruia nu sa suit încă nici un 
popor din lume afară de dânșii. 

Cu această ocaziune voiu reveni asupra 
Creștinismului pentru a arătă cât de mult 
datorește el Brahmanismului și Buddhis- 
mului, fără a se fi putut ridică până la în- 
nălțimea acestora. 

Pe când sa născut Creștinismul, lumea 
din imperiul roman perduse mult din tă- 
ria credinței în religiile politeiste și a- 
veă nevoe de o credință nouă. Această ne- 
voe nu puteă fi satisfăcută ‘de doctrinele 
filosofice ale timpului care erau prea va- 
riate, prea abstracte și prea înalte pentru 
masa poporului, deși această masă érå alt- 
mintrelea înclinată câtre panteism, atât din 
cauza direcțiunii de transformare nesimţită 
a politeismului sub influența unui mare 
progres al culturei generale, cât și din 
cauza unei oare-care influențe a filosofiei 
timpului, cel puțin asupra claselor luminate. 
Necesitatea unei credințe nouă a făcut pe 
lumea romană să îmbrăţișeze Creștinismul, 
în lipsă de altă religiune populară, ca pe 
un expedient al momentului; iar înclinați- 
unea către panteism a făcut pe lumea ro- 
mană să amalgameze Creștinismul cu mul- 
țime de învățături practice și principii me- 
tafisice de ale panteismului indian care eră 
pe atunci predicat în toată Asia, până la 
porţile Europei, găsind pretutinderi pri- 
mirea bună, mai cu seamă pentru acele 
părți din doctrină cari erau accesibile inte- 
ligenţei poporului. În special învăţăturile 
Buddhismului fiind esențial umanitare și e- 
galitare, erau înbrăţișate cu căldură de mul- 
ținea cea mare de asupriți și nenorociţi 

ai imperiului roman, Această mulțime, care 
din cauza culturei generale de atunci că- 
pătase ea însăși sentimente umanitare și 
egalitare, sa devotat cu toată inima învă- 
ţăturilor panteiste ; fiind-că voiă să facă prin 
ele o reformă socială complecă, și să res- 
tabileașcă dreptatea și pe lumea aceasta 
și pe "cealaltă. Cu un cuvânt erau pe a- 
tunci necesități, aspiraţiuni, disposițiuni a- 
naloage cu acele cari astăzi se renasc sub 
denumirea de socialism. In astfel de dis- 
poziţiuni ale spiritelor din lumea romană, 
ideile creștine, cari desigur au fost foarte 
înguste când au eșit din Palestina, au 
fost lărgite de apostoli neisraeliți ca sf. Pa- 
vel, de acei cari în cele dintâi trei __vea- 
curi după Christos au făcut evangheliile, 
de teologi ca Origen, Tertualian, Au- 
gustin, cari erau adăpaţi în ideile pante- 
iste ale filosofiei păgâne de pe atunci, şi 
de nenumărați predicatori şi neofiţi, cari cu’ 
toţii erau pătrunși de ideile budhiste cari 
formau boala morală a timpului de atunci. 
După o muncă de câteva veacuri, în care 
nenumărate secte se formau și dispăreau, 
se divizau și se recontopeau pe fie-care zi 
—(muncă caracteristică ori-cărei societăţi 
care a perdut credințele vechi și caută al- 
tele nouă)—s'a stabilit însfârșit Creștinismul 
pe bazele solide cari durează de cincispre- 

zece veacuri. Dacă Creștinismul astfel pre- 
cum Sa constituit definitiv nu corespunde 
cu aspiraţiunile exaltate ale celor întâi creş- 
tini, și nu se află la aceeași înălțime la care 
este Budhismul, el totuși a fost foarte po: 
tiivit pentru gradul de cultură generală a 
Europei de până acum. Este adevărat că 
gradul de cultură a fost în unele ţări ale 
Europei și în unele timpuri foarte jos, mult 
mai jos chiar decât în împărăția romană, 
pe când sa stabilit întâi Creștinismul. Dar 
în acele ţări şi în acele timpuri adevăratul 
Creștinism nu eră decât nominal, toți creg- 
tinii aceia fiind imbuibaţi în realitate nu: 
mai de idei politeiste, idolatrice și chiar 
fetişiste, 

Din Iudaism Creștinismul a împrumutat 
mai cu samă pe Dumnezeu, ființă unică, 
personală, despărțită de lume, cu figură şi 
caractere omenești, atribuindu-i însă iubirea 
de omenire, omniprezența și omniștiința 
panteistă, Acestui Dumnezeu însă i-a aplicat 
într'un mod cam nepotrivit trinitatea brah- 
manică, tatăl, fiul și duhul sfânt, cari nu 
sunt altă ceva decât Brahma, Vișnu și Şiva, 
Este de însemnat că Dumnezeu este repre- 
zentat până și astăzi, mai cu samă pe fron- 
tispiciurile și bolțile bisericilor creștine din 
orient, ca un ochiu care în loc de pleoape 
are imprejur un triunghiu încunjurat de raze, 

Acesta este; zic creștinii, ochiul neadormit 
al lui Dumnezeu, care vede toate. In rea- 
litate însă este chipul brahmanic al intrei- 
tului Dumnezeu universal, un cerc întrun 
triung'liiu, chip care a fost scoborât de la 
înălțimea abstracţiunii indiane pentru a fi 
înțeles de mintea mai puţin filosofică a 
creștinilor, Tot din religiile panteiste ale 
Indiei au împrumutat creştinii legenda lui 
Crist, mai mulțe învățături, pe cari le-au 
trecut în evangelii şi mai cu samă morala 
umanitară şi egalitară, care n'a fost nicio- 
dată pe deplin aplicată, apoi schivnicia și 
călugăria cu mortificarea trupului, etc. 

Intr'un cuvânt creștinismul este panteis- 
mul indian hultuit pe monoteismul judaic 
și alimentat cu reminiscenţe politeiste. 

Cel mai înalt panteism filosofic se pre- 
face treptat în nlaterialism. Un exemplu de 
cum se face această prefacere treptată 
poate fi luat din istoria modernă a filoso- 
fiei germane. De la Kant, care șovăește 
întru câtva în afirmaţiunile sale, până la 
Hartmann, toţi idealiștii germani admit că 
atât eul cât și lumea exterioară sunt con- 
stituiți de o singură substanţă, aceasta fiind 
de natură spirituală; dar, ideea ce-și fac 
acești filosofi despre această substanţă se 
modifică treptat și pe nesimţite. Mai întâiu 
Schelling, filosoful identității absolute, con- 
sideră substanța universală ca un întreg 
pretutindeni compus din toate principiile 
morale și intelectuale. Dar fiindcă analiza 
sufletului omenesc a dat încă de mult la 

iveală mai multe facultăți şi poate mai multe 
substanțe, mai multe principii spirituale, și 
fiindcă trebuința unificării universale cere 
ca unul singur din aceste principii să fie 
generatorul și esența celorlalte, —de aceea 
Hegel, filosoful panlogismului, crezând că 
lumea internă este ideea aflată în sine însăşi 
și că lumea externă este ideea eşită afară 
din sine însăşi, admite în realitate că pe 
lume nu există decât principiul inteligenţei 
cu diferitele manifestaţiuni. Mai târziu Scho- 
penhauer, cu mai multă perspicacitate decât 
predecesorii săi, descoperă că principiul 
fundamental al sufletului omenesc este vo- 
ința, și de aceea el admite, pentru trebuinţa 
unificării metafizice, că voinţa este prin- 
cipiul unic, lucrul în sine, esenţa universului 
întreg, cu toate că formele sub cari el se 
manifestă pot să varieze până la nesfârşit. 
În timpurile din urmă, Hartmann, observând 
că voința, adică determinarea conştiută, este 
numai o mică parte din determinarea întregei 
activități a omului, şi prin urmare o parte 
nesfârșit de mică din determinarea întregei 
activităţi a universului, se razimă pe o in- 
ducțiune mult mai bine justificată decât 
aceea a lui Schopenhauer și admite că in- 
conştientul, adică principiul activ ce se de- 
termină în mod neconștiut, este principiul 
universului întreg, deși acest principiu poate 

accidental să se manifesteze sub forma 
determinării conștiute, „Prin aceasta d. Hart- 
„mann pretinde că unește prin o vastă 
„sinteză idealismul optimist al lui Hegel cu 
„dinamismul pesimist al lui Schopenhauer; 
„căci, pentru dânsul universul întreg, adică 
„ființa absolută, nu este nici numai inteli- 
„genţă, nici numai voință, ci un compus 
„din aceste două facultăţi, un ce care în- 
„truneşte înțelepciunea perfectă şi con- 
„ştiinţa perfectă“, Dar în realitate Hart- 
mann nu face decât să admită principiul 
universal al lui Schopenhauer prefăcându-l 
din conștient în inconştient. Este de obser- 
vat, de altă parte, că voința a fost treptat 
despoiată de libertatea și spontaneitatea sa 
de către cei din urmă filosofi, până când 
a ajuns să fie o adevărată determinare fa- 
tală. Mai este de observat apoi că cei pa- 
tru filosofi cari sau succedat dela Schel- 
ling până la Hartmann inclusiv au fost 
unul după altul favoriţii aproape esclusivi 
ai clasei culte din Germania; ceea ce în- 
semnează că ideile metafisice ale acestei 
clase au trecut efectiv prin gradele de e- 
voluțiune însemnate la cei patru filosofi.— 
Dar de la teoria lui Hartmann, care este 
astăzi aproape cea mai favorită în Germa- 
nia, până la materialismul pur, nu mai este 
decât un pas de făcut, Și în adevăr, forța 


www.dacoromanica.ro 


132 Vasile Conta 


universală care, după Hartmann, deter- 
mină, în mod necesar şi neconştiut toată 
activitatea universală, nu se deosebește 
esențial de forța materială admisă de a- 
cei ce cred că există pe lume decât 
substanță materială. Apoi se știe că ma- 
terialiştii, cei mai înaintați nu admit şi 
ei decât un singur principiu pentru toată 
existența și anume forța; căci, materia nu 
este după dânșii decât un nume ce se dă 
forței, când se manifestă simțurilor noastre 
exterioare, Şi în adevăr, aceea ce se nu- 
mește un corp material nu se manifestă 
nouă decât prin rezistența ce el opune sfor- 
ţărilor şi mișcărilor noastre, precum și prin 
impresiunea ce el face simțurilor noastre, 
adică prin ceea ce el imprimă moleculelor 
ce compun organele acestor simţiri ; astfel 
că noi nu cunoaștem în realitate decât 
forțele unui corp material; și aceasta ne 
autoriză a crede că corpul însuși nu este 
nimic alta decât un complex de forțe de- 
terminate. Materialismul pur ajuns la acest 
punct admite că principiul și esența lumii 
întregi este forța, aceasta putând să va- 
rieze în manifestaţiunile sale până la nes 
fârșit, 

Din cele de mai sus se vede că idea- 
lismul spiritualist, care constitue cea din 
urmă fază a panteismului, este destinat a 

se transformă în materialism. Dar materia- 
lismul se formează pe une locuri prin trans- 
formarea celei întâi faze a panteismului, 
adică a acelei faze în care se admite că 
substanța materială este trupul universului, 
iar substanța spirituală, sau Dumnezeu, 
este sufletul universului. In acest caz, tre- 
buinţa unificării universale în loc să deci- 
dă pe filosofi a admite numai existența 
substanței spirituale, îi decide pe une lo- 
curi să recunoasă numai existența substanţei 
materiale. In sfârșit materialismul actual 
din Europa este format deadreptul prin 
transformarea monoteismului, fără să mai 
fi trecut prin fazele panteismului. Dar a- 
ceastu nu împedică de a fi bine justificată 
ordinea cronologică ce am adoptat în a- 
cest studiu, punând perioada panteismului 
înaintea perioadei materialismului, 

Când materialismul ia naștere prin trans- 
formarea monoteismului, atunci el are ca 
punct de plecare credința că sunt pe lume 
două substanțe deosebite, spiritul și mate- 
ria. Dacă împrejurările fac ca omul să fie 
silit a se dedă mai mult la ocupaţiuni prac- 
tice, la lupta cu natura, și prin urmare la 
studiul științelor experimentale, atunci el 
câștigă convingeri mai puternice şi mai nu- 
meroase în privința materiei decât în pril, 
vința spiritului, ceea ce-l decide, cu timpu- 

a admite materia ca substanță universală 
unică, întocmai precum împrejurări con- 
trare acestor de mai sus decid, cu timpul, 
pe om a admite spiritul ca substanţă uni- 
versală unică, Incă de când începe a se a- 
profundă studiul ştiinţelor experimentale se 
recunoaște că materia are o forţă a ei pro- 
prie, care lucrează după nişte legi neschim- 
bătoare, pe când pentru aceea ce se nu- 
mește spirit, tocmai pentrucă nu este așa 
de bine studiat şi cunoscut, nu se constată 
legi așa de fixe după cari el să lucreze. 
Cu chipul acesta încă de pe la începutul 
științelor naturei se face o deosebire radi- 
cală între materie și spirit; cea dintâi fiind 
totdeauna accesibilă simţurilor şi supusă 
la legi fatale, cel puţin atunci când nu este 
tulburată prin acțiunea vrunui spirit, iar 
substanța spirituală fiind totdeauna netan- 
gibilă şi nesupusă la legi fatale. Odată a- 
ceastă deosebire făcută, domeniul lumii 
materiale merge treptat crescând în pa- 
guba domeniului lumei spirituale, cu cât 
științele experimentale fac mai mult pro- 
gres. Astronoinia, fisica, chimia, alungă trep- 
tat spiritul din lumea anorganică, nelăsând 
pentru Dumnezeu decât cel mult rolul de 
creator al acestei lumi întrun singur mo- 
ment din trecut; după aceea spiritul este 
treptat alungat din lumea organică de că- 

tre ştiinţele biologice, până când abia ma 
găsește un ultim refugiu în creerul omului; 
însă, mai târziu, el este alungat și din a- 
cest refugiu de filosofia deterministă, aju- 
tată de progresele fisiologice, a psico-fisi- 
cei și a sociologiei: cu chipul acesta ajun- 
ge un moment, când științele, chiar dacă 
nu pot esplică materialicește toate fenome- 
nele numite spirituale, însă lasă a se între- 
vedeă posibilitatea unei astfel de esplicări; 
și atunci, trebuința unificării universului de-o 
parte, și numărul covârșitor al fenomene- 
lor esplicate materialicește de altă parte, 
ne silesc a admite prin inducţiune că ma- 
teria este substanța universală unică care 
se mișcă și se transformă prin forţa sa 
proprie în spaţiul și timpul nesfârșit, 

Să se observe că materia, spațiul și tim- 
pul, cari mai înainte erau considerate ca 
neatârnate unul de altul, sunt din ce în ce 
mai solid împreunate în mintea materia- 
liștilor, Astfel în privința materiei este de 
de mult admis că ea nu poate există de- 
cât în spaţiu și timp. In privința spaţiului, 
pe de-o parte, este de mult admis că e- 
xistă necesar în timp, iară pe de altă parte, 
științele experimentale tind din ce în ce 
mai mult a dovedi că nu există spațiu cu 
totul deșert de materie. In sfârșit, timpul 
nu poate fi efectiv separat de materie și 

de spaţiu prin aceea chiar că aceste din 
urmă sunt socotite fără început și fără sfâr- 
şit. Cu chipul acesta materia, spațiul și 
timpul, încep a constitui o adevărată tri- 
nitate materialistă,— Mai târziu materialiş- 
tii caută a unifică, şi mai mult această tri- 
nitate, Am văzut mai sus rațiunea pentru 
care se admite că materia nu este decât 
un nume special ce se dă fortei, când a- 
ceasta se manifestă simțurilor noastre ex- 
terioare, Tot astfel se descopere că ideea 
de spaţiu este. formată, în ultima analiză 
psicologică, de impresiunea multiplă exer- 
citată asupra simţurilor exterioare de mai 
multe forțe deodată, și că ideea de timp 
este formată de impresiunea simplă şi re- 
petată produsă de o singură forță; ceea 
ce însemnează că spaţiul este în ultima a- 
naliză forța multiplă, iar timpul forța re- 
pelată în acțiunea sa, Acest rezultat al a- 
nalizei psicologice silește pe materialişti a 
admite că materia, spaţiul şi timpul nu sunt 
decât trei manifestațiuni deosebite ale u- 
nui singur principiu, a forței, întocmai pre- 
cum pentru panteiștii indieni Brahma, Viş- 
nu și Șiva nu sunt de cât trei manifesta- 
iuni deosebite ale lui Para-Brahma. De 
altă parte, materialiştii nu pot încă să rea- 
lizeze în mintea lor ideea că materia, spa- 
țiul și timpul nu există în realitate ca em: 

tități deosebite ; ceea ce-i hotărăşte să ad- 
mită că forţa, cu toată unitatea sa, este de 
o natură triplă, întocmai precum Para- 
Brahma este pentru Indieni în acelaşi timp 
unic și triplu. Aceste două afirmări contra- 
dictorii, cari sunt totodată necesare și ne- 
dumeritoare, sunt la materialiști, ca și la 
brahmanişti, efectul stării de tranziţiune de 
la trialism la monism, Se pare deci că ma- 
terialismul, care se formează direct prin 
transformarea monoteismului sau acelor în- 
tâi faze ale panteismului, trebue să se des- 
volte aşa fel încât să treacă prin un șir 
de faze analoage cu toate fazele panteis- 
mului. Deaceea este de prevăzut că, într'un 
viitor mai mult sau mai puţin apropiat, 
materialiștii vor puteă realiză în mintea lor 
unitatea perfectă a forţei, și atunci forța 
va deveni pentru dânșii ceea ce Buddha, 
de exemplu, a devenit la urmă pentru pan- 
teiștii indieni, adică substanța universală u- 
nică. Această transformare în concepțiu- 
nea forței materiale universale se va efec- 
tuă poate în Europa în acelaș timp când 
idealiștii spiritualiști vor ajunge și ei a pre- 
face definitiv principiul lor universal în 
forța universală ; și atunci, după ce se va 
fi ajuns la acelaș rezultat pe două căi deo- 
sebite, se va stabili pentru toţi învățații o 
meţafisică proprie a civilisațiunii noastre, ale 

cărei faze ulterioare nu putem fi în stare 
a le prevedeă, 

Bazele metafisicei materialiste sunt as- 
tăzi pregătite mai cu samă de positiviști, 
Este adevărat că aceştia renegă în gene- 
re ori ce metafisică și pretind că adevărul 
nu se poate găsi decât în domeniul res- 
trîns al ştiinţelor speciale, dincolo de care 
ori ce cercetare este declarată de dânșii 
zadarnică, Ei nu observă însă că, dacă este 
o necesitate a spiritului omenesc acea care 
îi silește pe dânșii chiar a generalizà în 
domeniul unei științi speciale și a găsi pen- 
tru mai multe fapte o idee generală și o 
lege comună, tot acea necesitate, pe care 
ei în zadar și-o disimulează, silește pe om 
a generalizà în domeniul științei universale 
și a concepe pentru toate rezultatele știin- 
elor speciale un singur principiu, sau cel 
puţin un complex de principii universale, 
Insă metafisica nu este decât știința care 
se ocupă cu aceste principii universale. De 
altmintrele pozitiviștii elaborează cu mai 
multă soliditate decât ori-care alţii mate- 
rialul primar din care metafisicii materia- 
liști au a construi sistemele lor. Unul din a 
cești metafisici, și cel mai însemnat până 
acuma din veacul nostru, este fără îndoială 
Spencer. 

Existenţa şcoalei curat positiviste şe eş- 

plică foarte ușor. Imprejurările și gradul 
civilizaţiei noastre deoparte, și desvoltarea 
extraordinară a ştiinţelor speciale de altă 
parte, sunt cauza că învațaţii noștri, în loc 
de a posedă ca învățații de altă dată toate 
științele, abia pot dovedi să exploreze în 
toată viața lor câte un domeniu foarte măr- 
ginit al unei științi speciale. Prin aceasta 
activitatea generalizatoare a spiritului lor 
este toată ocupată cu câte o ştiinţă spe- 
cială, nerămânându-le timpul de a se ocupă 
cu complexul tuturor științelor; și astfel 
tendința spiritului de a generalizà totali- 
tatea cunoștinților este în cât-va disimulată. 
De altmintrele fie-care învăţat din zilele 
noastre uzează de facultatea sa generaliză- 
toare în domeniul științei speciale în care 
se consacră cu aceeaşi libertate cu care 
învățații de altă dată uzau în domeniul pe 
atunci restrâns al științei universale. In ast- 
fel de condițiuni este lezne de înțeles că 
învățații ce se dedau lă științele speciale 
nu pot să conceapă în ceasurile lor de loi- 
sir decât o filosofie ca aceea care se nu- 
mește astăzi pozitivă. 

Morala este în perioada materialismului 
cu totul despărțită de ideile metafisice. I 
nainte însă de această perioadă, morala a 
fost pe une locuri unită în totalitate cu 
metafisica până pe la sfârşitul perioadei 

panteismului. Astfel a fost în India. In alte 
locuri însă morala a început a se despărţi 
de ideile metafisice încă din perioada po- 
liteismului, Astfel am văzut că la Greci și 
la Romani, unde cetăţenii făceau ei sin- 
guri legile cari regulau interesele lor pă- 
mântești, au început a se face deosebire 
între regulele de purtare ce provin din vo- 
ința zeilor şi acele cari provin numai din 
voința omului. Mai târziu, cu cât intere- 
sele oamenilor au devenit mai numeroase 
Și mai complicate prin efectul civilizaţiunii, 
cu atât s'au făcut legi mai numeroase, și 
cu atât regulele de purtare ce provin din 
voința omului s'au înmulțit în paguba ce- 
lor cari provin din voinţa divină. Cu chi- 
pul acesta, în tot timpul cât civilizațiunea 
a făcut progres de la Romani până în zi- 
lele noastre, legislațiunea pământească și 
moravurile au scos din domeniul divin una 
câte una toate regulele de purtare ca- 
re interesează direct conservarea socială, 
sancționându-le cu pedepse și recompense 
pământeşti. Complexul acestor regule con- 
stitue ceea ce se numește dreptul. Cât des- 
pre puţinele regule de purtare rămase în 
domeniul divin, ele au trecut de acolo trep- 
tat în ceea ce se numeşte domeniul con- 
Științei morale ; astfel că ideile metafisice 
au intrat în perioada materialismului libere 

de ori ce solidarirate cu morala ca şi cu 
temerea de necunoscut. Aceasta nu împe- 
dică însă ca morala să aibă fundamente 
solide în natura omului și să constitue 
pentru investigaţiunile științifice o discipli- 
plină deosebită și de sine stătătoare, 

Morala în genere, se împarte de mate- 
rialişti ca și, de mulți spiritualişti în drept, 
care are 0 sancțiune socială, și morala pro- 
priu zisă, care nu are această sancțiune. 
Fundamentul moralei în genere este, după 
unii materialiști, interesul bine înțeles sau 
egoismul rafinat, după alții simpatia și in- 
teresul general. Cred însă că este mai şti- 
inţific a crede că fundamentul moralei este 
un instinct înăscut de conservare atât în- 
dividuală cât și socială, instinct perfectibil 
și tot atât de puternic şi de eficace ca 
ori-care alt instinct, 

Morala, făcând un progres paralel cu i- 
deile  metafisice, este mai pură, mai î- 
naltă şi mai puternică în perioada mate- 
rialismului decât în toate celelalte. perioade 
anterioare. Acest adevăr este confirmat de 
tendința ce manifestă astăzi popoarele cele 
mai civilizate, prin agitațiunile lor socia- 
liste, de a face ca în societate să dom- 
nească o moralitate mai înaltă decât îna- 
inte, fără ajutorul nici unei credinți meta- 
fisice spiritualiste, 

Hegel a susținut cu multă dreptate că 
aceleași legi ale logicei cari prezidează la 
fornfarea ideilor în mintea unui individ, 
prezidează asemenea și la formarea ideilor 
unui popor sau a omenirei întregi în cur- 
sul veacurilor, Acest adevăr este confirmat 
și de istoria ideilor metafisice. 

Mai întâiu necesitatea intelectuală care si- 
lește pe individ a reduce cât mai mult la 
unitate cunoștințele sale, adică a grupă mai 
multe fapte sub o singură idee generală, 
apoi a întruni mai multe de aceste idei 
sub o singură idee și mai generală, și așa 
mai departe, această necesitate intelec- 
tuală, zic, silește pe omenirea întreagă a 
unifica din ce în ce mai mult în cursul 
veacurilor ideile sale metafisice. Așa, la în- 
ceput, omul fiind fetișist, crede că lumea 
este compusă din nenumărate ființe, având 

fie care trup şi suflet deosebit, și fiind cu 
tatul neatârnate unele de altele, După a» 
ceea, în periodele următoare, el împarte 
lumea întrun număr din ce în ce mai mic 
de stăpâniri deosebite, până ajunge a cre- 
de că peste lumea întreagă este un stä- 
pân cu mai mulți subalterni. Mai târziu, în 
perioada panteismului, omul crede că lumea 
întreagă constitue o singură fiinţă cu trup 
şi suflet deosebit, ceea ce implică existen- 
ţa a două substanţe universale. In sfârșit, 
în ultima fază a panteismului și mai cu sa- 
mă în perioada materialismului, omul ajunge 
a crede că lumea întreagă este compusă 
dintr'o singură substanţă care se conduce 
în lucrările și manifestările. sale după un 
singur principiu, Cu chipul acesta, în perioa- 
da materialismului, s'a ajuns la unificarea 
cea mai complectă care s'a putut da până 
acuma ideilor metafisice, 

In secțiunile precedente am mai văzut 
că toate ideile metafisice se formează în 
mod perfect logic, și că ideile ce caracte- 
rizează o perioadă sunt efectul evoluţiunii i- 
deilor ce caracterizează perioada preceden- 
tă. Aceasta nu însemnează însă numai decât 
că omul a raţionat la fie-care perioadă, pen- 
tru a-și stabili ideile sale metafisice, întoc- 
mai precum am raționat eu mai sus la 
secțiunea respectivă. 

A raţionă însemnează propriu zis a aveă 
conștiință atât despre concluziune cât și 
despre premizele din cari se trage con- 
cluziunea. Insă experiența dovedeşte, după 
cum am arătat-o aiurea (Teoria, fatalismu- 
lui), că raţionamentul se face câte-odată 
în mod neconştiut, așa fel că un individ 
găsește câte-odată ca prin inspirațiune o 
idee, care nu este în realitate decât conse- 
cința logică a altor idei precedente, con- 
secință despre care individul sau nu-și dă 
samă niciodată, sau își dă samă tocmai 
mai târziu. De altă parte, am arătat aiure 
(Teoria fatalismului) că conștiința care lu- 
minează mare parte din actele psihice 
ale omului civilizat de astăzi, este din ce 
în ce mai întunecată și întovărășește din 
ce în ce mai puţine acte psichice, cu cât 
omul se află pe o treaptă mai jos a pro- 
gresului. 

Dacă ţinem samă de aceste împrejurări, 
atunci înțelegem ușor că, cu cât omul a 
fost mai primitiv, cu atât el a trebuit să-și 
formeze ideile sale metafisice în mod mai 
neconștiut, adică mai instinctiv, fără ca for- 
marea acelor idei să fi încetat vr'odată 
de a fi perfect logică. Cât despre noi, oa- 
menii civilizați cari avem o conștiință mult 
mai largă și luminoasă decât strămoșii noş- 
tri, putem mai bine să ne dăm samă, nu 

numai de formarea propriilor noastre ide 
metafisice, dar şi de formarea ideilor stră- 
moşilor noaştri, despre cari aceștia nu 
şi-au dat ei singuri samă. Cu alte cuvinte 
omenirea își dă astăzi mai hine samă de 
ceea ce a gândit și a făcut în trecut, în- 
tocmai precum un individ ajuns la maturi- 
tate își dă mai bine samă de rațiunea cu- 
getărilor și a faptelor sale din timpul co- 
pilăriei şi al juneței. 

Cât despre ideile destinate a se formă 
în viitor, omul nu poate în genere nici 
măcar să le prevadă. Dacă puterea nor- 
mală a inteligenței omenești ar fi aceeași 
în toate timpurile, precum cred neevolu- 
ţioniștii, atunci un om care sar află de e- 
xemplu în perioada fetişismului ar puteă, 
prin meditațiune și prin argumentațiuni 
logice, să ajungă repede până la concep- 
țiunea ideilor metafisice cari .carecterisea- 
ză de exemplu perioada monoteismului, Dar 
încercările zadarnice ale misionarilor creș- 
tini de a înculcă idei monoteistice în ca- 
pul oamenilor sălbateci, precum și multe 
alte experienţe de felul acesta, au dovedit 
că aceasta este cu neputinţă. Această im- 
posibilitate însă se esplică foarte uşor, In- 
teligenţa fiind o funcţionare a creerului, 
puterea sa de a concepe idei este deter- 
minată și strict limitată de gradul de per- 

fecţionare a creerului, Insă creerul care a 
mers treptat perfecționându-se, prin dife- 
rențiare, de la animalele inferioare până 
la om, continuă a se perfecționă treptat 
şi la acesta pe cât timp omenirea merge 
progresând. Așa dar omul, de la apari- 
țiunea lui pe lume până astăzi, a trebuit 
să treacă prin diferite grade de diferen- 
țiare a creerului său, și prin urmare prin 
diferite grade de putere a înteligenței sa- 
le; şi la fiecare grad a trebuit să fie o 
limită, peste care puterea sa de a concepe 
idei, inducțiunile și deducţiunile sale logice, 
wau putut trece. Ideile omenirii întregi au 
trebuit deci să treacă în evoluţiunea lor 
prin faze și perioade lungi, prin cari nu au 
putut trece ideile unui singur individ. 

Se știe că în ori-ce societate bmenească 
indivizii se deosebesc foarte mult între dân- 
şii în privinţa puterii intelectuale și prin 
urmare și în privința puterii de a concepe 
idei metafisice. De altă parte experiența 
dovedește că în aceeași societate cam a- 
ceeași distanță separă pe indivizii cei mai 
inteligenţi de cei mai puţin inteligenţi, fie 
că societatea progrezează, fie că ea retro- 
gradează. De aici urmează că ideile meta- 
fisice trebue totdeauna să se afle deodată 
în diferite faze a desvoltării lor la diferi- 
tele Clase ale societății, menținându-se tot- 

deauna cam aceeași distanță între gradul 
de desvoltare la care au ajuns ideile clasei 
celei mai inteligente şi gradul la care au 
ajuns ideile clasei celei mai puţin inteli- 
gente din societate. Așa, de exemplu, când 
Europa civilizată din timpul Grecilor și Ro- 
manilor intrase definitiv în perioada polite- 
ismului, numai clasele cele mai culte ale 
societăţii aveau credinți curat politeiste, pe 
când poporul de jos era încă fetişist și i- 
dolatru propriu zis. Când după aceea Eu- 
ropa devenise monoteist prin întroduce- 
rea creştinismului, numai oamenii cei mai 
luminaţi din ea aveau idei monoteiste pro- 
priu zise, pe când oamenii de rând con- 
servau în întregime credințele politeiste, 
și în mare parte credinţele fetișiște și ido- 
latrice. Insfârşit, în perioadele următoare, 
indivizii cei mai inteligenţi din Europa de- 
vin panteişti și apoi materialişti, pe când 
poporul conservă în toată întregimea cre- 
dinţele monoteiste, în mare parte cele 
politeiste, și multe din credințele și mai 
vechi. 

Este adevărat că în ori ce moment al is- 
toriei un popor se înfățișează în aparenţă 
cu un singur sistem de credinți metafisice 
pentru toţi indivizii. Astfel pe un popor 
tl găsim în întregime mahometan, pe un 
altul budhist, pe un.al treilea creştin, și 

așa mai departe. Această unitate însă de 
credinţi este numai nominală; căci în rea- 
litate sistemul, ca să zic așa, oficial de 
idei metafisice este conceput de fie care 
individ sub forma pe care o au ideile me- 
tafisice în faza corespunzătoare cu gradul 
de inteligenţă al individului. 

Pentru a ne convinge de aceasta nu a- 
vem decât să observăm ceea ce se pe- 
trece într'o societate zisă creştină din Eu- 
ropa de astăzi. 

Pe treapta cea mai de jos găsim indi- 
vizii cei mai inculți și mai mărginiţi la min- 
te, cari cred încă în strigoi, în stafi, în 
vrăji, etc. și cari înţeleg toate elementele 
creștinismului după maniera fetișiştilor, Ast- 
fel ei nu atribue o adevărată valoare de- 
cât formelor exterioare ale creștinismului 
precum icoanelor și crucilor, pe care le 
consideră ca niște adevăraţi fetişi, formu- 
lelor sacramentale cari se pronunţă la di- 
ferite ocazii, etc.—Pe o treaptă mai sus 
găsim creştini mai deştepţi cari, în medi- 
taţiunile lor metafisice, gândesc mai mult 
la Christos, la Maica Domnului, la îngeri 
și la sfinți; dar ei nu-și închipuesc pe toți 
aceștia decât în telul în care politeiștii își 
închipuiau pe zeii și semi zeii lor; cualte 
cuvinte credințele politeistice ale acestor 
oreștini au primit simple denumiri crești- 

nești. Acești creștini gândesc asemenea, deși 
mai puțin decât creștinii cei mai mărginiţi, 
la stafii, strigoi, etc; dar ei botează toate 
aceste duhuri cu numele creştinesc de 
draci, și se tem de dânsele mai puțin de- 
cât de îngeri și de sfinți.— Mai departe 
Suindu-ne pe treptele intelectuale ale so- 
cietăţii creştine, vedem că credințele feti- 
şiste și politeiste se slăbesc, iar cele mo- 
noteiste se întăresc din ce în ce, până a- 
jungem la doctorii creștinismului, la teologi, 
a căror gândire metafisică este ocupată 
aproape esclusiv de Dumnezeu şi foarte 
puţin de celelalte spirite.—Pe o treaptă su- 
perioară se află filosofii monoteiști, cari 
admit pentru lumea spirituală numai exis- 
tența lui Dumnezeu și a sufletelor omenești; 
Și apoi deasupra acestora se află panteiștii 
şi în fine materialiştii. Este de observat că 
chiar acești filosofii sunt încă în legătură 
cu cr-ştinismul prin respectarea din par- 
tea lor a o mulțime de forme creștine ca- 
re sunt intrate în moravurile poporului, 
precum sunt acele privitoare la nașteri, la 
înmormântări, la sărbători, etc, 

Din cele de mai sus rezultă că în fie-care 
societate se păstreasă ca în niște pături 
superpuse toate credințele metafisice pe 
care le-au avut vr'odată strămoșii indivizi- 
lor din societate, 

Atât numai că, cu cât credințele ce se 
păstrează sunt mai vechi pentru societa- 
tea pe care o considerăm, cu atât ele sunt 
mai denaturate și mai decăzute din autori- 
tatea lor de altă dată. Astfel în societatea 
noastră se păstrează numai sub formă de 
fabule, adică de vane închipuiri, convor- 
birile dintre animale, plante și lucruri ne- 
însufleţite, convorbiri în a cărora realitate 
credeau strămoșii noștri în perioada feti- 
şismului, precum cred sălbatecii fetişisti 
de astăzi. Istorisirile despre întâmplările 
și isprăvile zeilor și ale semi-zeilor pe cari 
strămoșii noștri le credeau de adevărate 
în perioada idolatriei și în aceea a politeis- 
mului, au perdut treptat caracterul ade- 
vărului, până au ajuns la noi sub formă de 
poveşti, adică de pure creaţiuni ale imagi- 
naţiunii, Credinţele creștinești fiind relativ 
recente pentru societatea noastră nau a- 
juns încă în starea de poveşti; dar putem 
să observăm mersul lor zilnic spre această 
stare. Astfel, pe zi ce merge, creștinii cei 
inteligenți scot din domeniul adevărului 
câte una din legendele privitoare pe sfinţi, 
pe îngeri și chiar pe Christos, fără ca ei să 
înceteze vr'odată de a se consideră ca foarte 
buni creștini. Această purificare și simpli- 
ficare continuă a tradițiunilor creștinești fă- 
cută chiar de cătră cei ce se cred adevă- 

raţi creștini, şi de altă parte, trecerea ce 
se observă zilnic a unui număr din ce în 
ca mai mare de creștini la panteism și la 
materialism, va sfârși într'o zi prin a scoate 
cu totul din domeniul adevărului toate tra- 
dițiunile creştinești şi a le trece în dome- 
niul basmelor.—lIn sfârșit credințele mono- 
teistice-pure, precum și acele curat pan- 
teistice și materialiste, cari sunt cele mai 
recente, sunt și cele mai îndepărtate de 
starea basmelor; astfel că ele, deși sunt 
supuse zilnic îndoelei și criticei, dar sunt 
supuse cu respectul ce se datorește ade- 
vărului ; și chiar aceea ce se descopere a 
fi o eroare, se consideră ca o nereușită a 
încercării sincere de a află adevărul, iar nu 
ca o pură creaţiune a imaginaţiunii, 

Am văzut până aici că ideile metafisice se 
află la diferite grade de progres în dife- 
ritele clase de indivizi ai aceleiași socie- 
tăți; de unde rezultă că pentru a puteă 
urmări calea progresivă făcută de ideile 
metafisice de la începutul omenirii până 
astăzi, trebue să urmărim progresul inte- 
lectual al aceleiași clase de indivizi din so- 
cietate. Se înțelege că progresul intelec- 
tual al clasei celei mai inteligente și mai 
culte este cel mai ușor de urmărit, şi tot- 
odată cel mai util de studiat, fiindcă el an~ 
țicipează asupra progresului tuturor celora 


www.dacoromanica.ro 


152 Vasile Conta 


lalte. Deaceea și eu în studiul de față am 
avut în vedere mai cu samă progresul in- 
telectual al acestei clase. 

Se crede obicinuit, că sistemele de idei 
metafisice, şi mai cu samă acele ce se nu- 
mesc propriu vorbind religiuni, nu fac pro- 
grese zilnice și necontenite, ci se schimbă 
deodată prin autoritatea unor oameni mari, 
pentru a rămâneă apoi staționare în timp 
de seculi, Am văzut însă mai sus că a-~ 
ceastă opiniune este falșă și că chiar a- 
tunci când ideile metafisice ale unui popor 
conservă în timp de seculi o singură denu- 
mire, ca acea de mahomedanism, etc., to- 
tuși indivizii schimbă zilnic felul în care ei 
concep tocmai acele idei cari sunt cu- 
prinse sub denumirea tradițională ce du- 
rează secoli, până când într'o zi se desco- 
pere că ideile sunt prea schimbate pen- 
tru a mai corespunde cu vechia lor 
denumire; și atunci li se dă o altă denu- 
mire și o altă formă exterioară mai apro- 
piată conţinutului lor, crezându-se, pe ne- 
dreptul, că prin aceasta se operează o 
schimbare bruscă și radicală a ideilor me- 
tafizice curente. 

Așa dar, ideile metafisice au făcut un 
progres lent și pe nesimţite de la începu- 
tul omenirii până astăzi, și împărțirea aces- 
tui progres în perioade distincte, nu esţe 

justificată decât numai prin marea schim- 
bare ce se constată la aceleaşi idei ale a- 
celeiași succesiuni de indivizi după un foar- 
te lung timp. Deaici urmează că ideile se 
caracterizează o singură perioadă, se nasc 
din ideile perioadelor precedente, cresc și 
se desvoltă pe nesimţite în paguba a- 
celor idei, şi apoi, la rândul lor, descresc 
pe nesimţite și dispar după ce au dat naş- 
tere ideilor din perioada următoare. 

Pentru a da o idee de felul în care se 
desvoltă pe nesimţite ideile ce caracteri- 
zează o perioadă oare care, voiu descrie, 
ca exemplu, desvoltarea perioadei materia- 
lismului observată la clasele cele mai inte- 
ligente ale societăţilor omenești. 





La început toate mișcările pe cari le 
observă omul în natură le atribue voinței 
spiritelor. Dar cu cât experienţa lui creşte, 
cu atât el poate să-și esplice mai multe: 
din aceste mișcări, fără a presupune inter- 
venirea spiritelor. Cel întâiu fenomen pe ca- 
re el poate să și-l esplice în felul acesta 
este de sigur căderea corpurilor ce se a- 
flă în apropierea lui. Incă din timputile cele 
mai vechi omul reușește, după oare-care 
experiență, a-și da esplicaţiunea aceasta : 
„Dacă iau o piatră în mână și apoi îi dau 

drumul de sus, ea cade jos, pentru că mâ- 
na mea nu o mai ţine sus.“ Este adevărat 
că această esplicaţiune nu este tocmai sa- 
tisfăcătoare ; dar ceea ce voesc să constat 
este că omul își poate esplică, bine sau rău, 
căderea unui corp fără intervenirea spiti- 
telor. Tot în chipul acesta esplicându-și, o> 
mul descopere treptat, că stânca se rosto- 
goleşte de pe munte pentru că cade de 
sus în Jos, că pârâul curge pentrucă vine 
de la deal la vale, etc. Se înțelege că toate 
fenomenele cari nu se pot încă esplică în 
felul acesta continuă a se esplică tot prin 
intervenirea directă a spiritelor. lar pro- 
gresul cunoştinţelor experimentale scoate 
de sub domnirea indirectă a spiritelor fe- 
nomene din ce în ce mai numeroase şi 
din ce în ce mai depărtate de om. Astfel 
după ce omul ajunge treptat a-și da samă 
în mod natural de mai toate fenomenele 
de pe pământ cari îi atrag mai mult aten- 
iunea, el descopere că nourii de pe cer 
sunt de aceeaşi natură și se formează în 
acelaş chip ca și aburii ce ies dintr'o oală 
ce fierbe la foc, el descopere însfârșit că 
soarele, luna şi stelele sunt corpuri neînsu- 
fleţite, cari sunt puse în mișcare de ace- 
eași putere, care face ca o piatră să cadă 
jos când e lăsată din mână.— Este de ob- 
servat că precum omul admite la început 

existența spiritelor pentru a-și esplică mai 
întâi lucrurile cele mai apropiate de dân- 
sul, şi apoi treptat lucrurile din ce în ce 
mai îndepărtate, până âjunge a recunoaște 
stăpânirea spiritelor peste universul întreg; 
tot așa, la un grad mai înaintat de civili- 
zaţiune, omul începe a-și esplică în mod 
natural mai întâi fenomenele privitoare la 
lucrurile cele mai apropiate de dânsul, şi 
apoi treptat fenomenele privitoare la lucru- 
rile din ce în ce mai depărtate, până a- 
junge a isgoni cu totul spiritele din lume, 
Cu alte cuvinte, concepțiunea materiei a- 
cuma, ca și concepţțiunea spiritului altă 
dată, cuprinde la început o foarte mică 
sferă al cărei centru este omul, și apoi 
se înalță și se lărgește treptat până cu- 
prinde în sine universul întreg. 

Precum spiritul este puţin câte puţin a- 
lungat din lumea ce se află în afară de 
om, tot astfel este, deși mult mai greu, a- 
lungat din trupul omului. Se ştie că la în- 
ceput toate fenomenele cari au loc în tru- 
pul omului sunt atribuite voinței sufletului, 
Funcţiunile organice însă ale trupului sunt 
«una câte una esplicate în mod natural, și 
sufletul este dislocuit treptat din diferitele 
organe ale trupului, până când nu mairă- 
mâne nici un loc pentru dânsul. 

Dacă examinăm mişcarea științifică din 

Europa modernă, vedem că toți învățații 
cari au cultivat ştiinţele positive și cari 
S'au succedat de la Bacon încoace, n'au 
făcut decât să lărgească treptat sfera es- 
plicaţiunii materialiste a lumii, în paguba 
esplicațiunii spiritualiste. Este de observat 
că acești învăţaţi au fost dualiști sau ec- 
lectici, adică spiritualişti cari admiteau în 
același timp existența spiritului și a mate- 
riei ; căci, pe câtă vreme rămâneau încă 
fenomene ce nu se puteau esplică în mod 
natural, rămâneă asemenea un loc pentru 
spirit; iar aeest loc a fost treptat redus 
în mod neconșştiut de către chiar acei cari 
se credeau călduroși apărători ai spiritua- 
lismului. 

Astăzi lucrurile sunt ajunse în Europa 
la așa punct, încât spiritualiștii eclectici 
recunosc că lumea întreagă este guvernată 
de legi fixe inerente materiei, rezervând 
însă pentru Dumnezeu, rolul de creator, şi 
pentru sufletul omului sentimentele, înte- 
ligența și voința. Aceste rezerve sunt fă- 
cute numai pentrucă nu sau putut încă da 
esplicațiuni materialiste satisfăcătoare în 
privința creaţiunii lumii, și mai cu samă 
în privința facultăților psichice, Dar aceste 
chestiuni grele sunt acum obiectul unei 
vii discuțiuni între materialiștii puri de-o 
parte, şi acei cari continuă încă de a fi 

spiritualişti eclectici de altă parte. Aceas- 
tă discuţiune este fructuoasă, pentrucă are 
Joc între adversari cari se pot înțelege, 
de oare ce ei au ca punct de plecare co- 
mun un mare fond de principii admise de 
amândouă părțile. Cât despre rezultatul fi- 
nal al acestei discuțiuni, este ușor ds pre- 
văzut că el va fi în avantagiul materialiș- 
tilor puri. 

Voiu reproduce aici din această discu- 
țiune, numai ca exemple, unele din argu- 
mentele prin cari materialiștii se încearcă 
a dovedi, că și facultăţile psichice, cărora 
nu sa putut încă da o esplicațiune mate- 
rialistă satisfăcătoare, nu pot fi altă ceva 
decât tot forţe de ale materiei, şi că, prin 
urmare, nu există suflet în înţelesul ce se 
dă acestui cuvânt de către spiritualiști. 

Să presupunem pentru un moment, zic 
materialiștii, că omul are în trupul său un 
suflet așa precum îl înţeleg spiritualiştii. Se 
ştie însă că facultăţile sufleteşti nu sunt 
tot una la toți oamenii. Sunt oameni cu 
inteligență foarte puternică și liberă, cu 
sentimente foarte delicate, însfârșit cu un 
suflet. foarte pronunțat, Insă, dacă de la a- 
cești oameni ne scoborâm treptat în jos 
găsim de cei cari au facultăţi psichice din 
ce în ce mai puţin desvoltate, până ajun- 
gem la imbecili şi idioţi, la cari aceste fa- 

cultăți sunt foarte slabe. Este însă admis 
că oamenii imbecili au suflet ca şi cei in- 
teligenţi. Dacă acum comparăm un om im- 
becil cu un câne sau cu un elefant inteli- 
gent, vedem că deosebirea în privința in- 
teligenţii este între dânșii cu mult mai mică 
decât între un om foarte inteligent și unul 
foarte imbecil. Pentru rațiunea, dară, pentru 
care se admite că omul imbecil are suflet 
ca şi cel inteligent, trebue să se admită că 
şi cânele ori elefantul inteligent are suflet 
ca și omul imbecil. Dacă de la câne și e- 
lefant ne scoborâm gradat în jos pe scara 
ființelor organice, făcând la fie-care grad 
raționamentul de mai sus, ajungem să re- 
cunoaștem că trebue să aibă suflet până 
şi polipii, până și plantele, până și mone- 
rele. Monera însă, care după unii, se naște 
prin generaţiune spontanee din apa mării, 
este globule omogen quasi-liquid care 
mai nu se deosebește de apa în care tră- 
ește. Dacă se atribue facultăți sufletești 
până şi acestei fiinţi, atunci nu este vr'o 
rațiune de a nu le atribui și apei. Insă dacă 
apa are suflet, atunci trebue să aibă și ce. 
lelalte corpuri neorganice, Dar mișcările 
acestor corpuri sunt ele oare produse de 
voință, de inteligenţă, de sentimente ? Când 
o piatră cade la pământ, fiindcă-i dau dru- 
mul din mână, este oare această cădere 

un efect al voinței petrei ? Spiritualiștii zic 
nu, Piatra cade, zic ei, pentru că e atrasă 
de pământ, și această atracțiune este o 
putere curat materială, precum de altmin= 
trelea sunt toate puterile cari pun în miş- 
care corpurile neorganice lăsate în voia 
lor. Dar dacă toate aceste corpuri sunt puse 
în mișcare de puteri materiale, atunci tot 
astfel trebue să fie şi cu monerele cari se 
deosebesc foarte puţin de aceste corpuri. 
Şi dacă monerele trăesc numai cu puteri 
materiale, tot aşa trebue să trăiască și fi- 
ințele cari sunt numai cu un grad mai su- 
perioare, precum sunt celulele organice. 
Dacă de la aceste celule ne suim gra- 
dat pe scara vieții organice, făcând la fie- 
care grad raţionamentul de mai sus, ajun- 
gem să recunoaştem că tot numai de puteri 
materiale trebue să fie produse şi mişcările 
cânilor și ale elefanților, și acele ale oa- 
menilor imbecili și în sfârșit acele chiar 
ale oamenilor inteligenţi. Așa dar puterile 
cari pun în mișcare omul nu se deosebesc 
radical de puterile cari pun în mișcare 
celelalte corpuri din natură, de oare ce în- 
tre aceste puteri este numai o deosebire 
„de grad. Cu alte cuvinte, aceea ce se nu- 
meşte suflet omenesc nu este decât o com: 
binaţiune specială, un joc complect de forţe 
materiale, 

Este adevărat că la prima vedere ne 

pare inexpicabil cum aceste admirabile fa- 
cultăți sufletești ale omului să fie nişte 
simple forțe materiale. Când însă ne adu- 
cem aminte că noi înșine putem să reali- 
zăm cu mașinile noastre mișcările cele]ļmai 
complicate și să producem efectele cele 
mai diferite, numai prin aceea că, întoc- 
mind în mod diferit părțile componente ale 
diferitelor mașini, combinăm și diriguim în 
mod diferit aceleași câteva forțe simple de 
ale corpurilor.inorganice ; când ne aducem 
aminte, zic, de toate aceste, atunci înțele- 
gem că nu e cu neputinţă ca aceleași câ- 
teva forțe simple, fiind dirigouite de meca- 
nismul cel mai complicat ce ar puteă vr'o 
dată aveă o mașină, să deă naștere la miş- 
cările cele mai extra ordinare, și prin ur- 
mare la forţele derivate cele mai deosebite 
în aparenţă de forţele simple din cari s'au 
născut. In această ordine de idei putem 
presupune că mișcările și forțele corpurilor 
inorganice sunt relativ simple, nu.uai pen- 
trucă constituțiunea moleculară și mecanis- 
mul acestor corpuri suntasemenea relativ 
simple. Insă când aceeași materie care con- 
stitue corpurile inorganice se aranjează în 
împrejurări date, așa fel încât constitue me- 
canismuri mai complicate, ca monerele, ca 
celulele organice, ca plantele, etc, atunci 
ea dă naștere la mișcări mai complicate 

care constituesc forțe derivate deosebite 
în aparenţă de forțele corpurile inorganice, 
Astfel, monerele, celulele organice, plan- 
tele, etc., se nasc, se hrănesc, cresc, dege- 
nerează; iar forțele derivate cari dau 
naștere la aceste fenomene se numesc fi- 
siologice, și par a fi de natură deosebită 
de forțele fisice și chimice din cari sunt 
derivate. Dacă apoi ne suim treptat pe 
scara ființelor organice, vedem că fenome- 
nele fisiologice devin la rândul lor din ce 
în ce mai complicate, pentrucă rezultă din- 
trun mecanism (dintr'un organism) din ce 
în ce mai complicat. In special, mecanismul 
sistemului nervos ajunge la aşa grad de 
complicaţiune la animalele superioare, încât 
unele mișcări de tot complicate, la cari el 
dă naştere, ne par a fi niște forțe cu totul 
deosebite de chiar aceea ce am numit până 
acuma forțe fisiologice. Acele forțe sunt 
simțirea, „udecata, voința și se numesc 
psichit pentru a fi deosebite de cele fisi- 
ologice. Forţele psichice sunt ajunse la cel 
mai mare grad de desvoltare la om, pen- 
trucă și mecanismul creerului omemesc este 
ajuns la cel mai mare grad de complicaţi- 
une. Așa dar între forțele fizice, chimice, 
fiziologice şi psichice poate să nu fie 
o deosebire radicală, ci o simplă deo- 
sebire de gradul de complicațiune meca- 

nică al mișcărilor respective. Această ipo- 
teză este sprijinită de împrejurarea că for- 
tele vieții organice. se dezvoltă treptat 
și pe nesimţite de la ființele organice cele 
mai inferioare până la cele mai superioare; 
în așa fel că este cu neputinţă a fixà pe 
scara ființelor organice punctul la care în- 
cepe a se arătă cutare forță psichică, sau 
cutare forță fisiologică, precum este ase- 
menea cu neputinţă de a găsi o așa linie 
de demarcaţiune între diferitele feluri de 
fenomene organice, în cât să nu fie niciun 
fenomen pentru care să stăm la îndoială, 
dacă trebue să-l numărăm între fenomenele 
chimice sau între cele fisiologice, ori pe 
altul între fenomenele fiziologice sau între 
cele psichice., După ipoteza de mai sus 
toate forțele din lume se reduc la o sin- 
gură forță care, în definitiv, este același lu- 
cru Cu mișcarea, întocmai precum și toate 
felurile de materii din lume se reduc la o 
singură substanţă. Dar mişcarea sau forţa, 
fiind o simplă proprietate a materiei, este 
nu numai nedespărțită de aceasta, ci su- 
fere încă și trebue să sufere transformări 
corespunzătoare cu transformările materiei, 
De aceea forțele fizice și chimice cari sunt 
nedespărțite de materia ce constituiă un 
corp inorganic se prefac în forțe psichice 
când aceeași materie se întocmește așa în- 
cât constitue un creer de om. Așa dar, fe- 

nomenele psichice al căror complex se nu- 
mește suflet nu sunt decât mișcări mate- 
riale produse de organizmul sau mecaniz- 
mul foarte complicat al corpului material 
ce se numește creer. Aceste mișcări, dacă 
le observăm cu atenţiune, vedem că sunt 
supuse la legi necesare și fixe ca și toate 
celelalte mișcări ale materiei, așa fel că 
nici din acest punct de vedere nu găsim 
o deosebire radicală între suflet și celelalte 
forțe din natură. 

La toate cele de mai sus spiritualiștii o- 
biectează că deși este asemănare între 
mișcările celorlalte corpuri din lumea exte- 
rioară, totuși nu este nici o asemănare în- 
tre toate aceste mișcări aflate pe cale o- 
biectivă și puterile sufletești cari se des- 
copăr numai pe cale subiectivă, adică nu- 
mai prin observaţiune internă. De aici re- 
zultă că chiar dacă activitatea sufletească 
a omului poate fi, sau este, în corelaţiune 
cu oare cari inișcări ale creerului său, sau 
ale trupului său întreg, totuși este o deo- 
sebire radicală între aceste două ordine de 
fenomene. 

La această obiecțiune un filosof materi- 
alist ar puteă, răspunde precum urmează 

Omul are un simț interior numit con- 
ştiinţă care este poate subdivizat în mai 
multe simțuri particulare, și cu care simte 

aceea ce se petrece în suiletul său când 
este în activitate; apoi mai are un simț 
exterior, subdivizat în mai multe simțuri 
particulare, cu care simte aceea ce se a- 
fă şi se petreee în afară de sufletul său. 
Acum, pentru a puteă compară două sau 
mai multe lucruri și a puteă află raportul 
în care ele se află, trebue numai decât ca 
toate aceste lucruri să fie supuse la per- 
cepţiunea aceluiași simţ, întocmai precum 
pentru a află, de exemplu, raportul de 
mărime între două sau mai multe lucruri, 
trebue a aplică tuturor aceeași unitate de 
măsură. lasă cu simțul meu interior îmi 
este cu neputinţă de a află un raport de 
asemănare, chiar dacă asemănarea există, 
între activitatea mea sufletească și activi- 
tatea interioară a unei plante sau a unei 
pietre, pentru rațiunea că activitatea aces- 
tor corpuri nu poate fi nici măcar perce- 
pută, dar. necum comparată cu alte activi- 
tăți, de către simțul meu interior. Mai mult 
decât atâta. Eu nu pot ști numai prin sim- 
țul meu interior nici măcar dacă ceilalți 
oameni au o activitate sufletească ca și 
mine ; căci eu nu mă pot transportă cu 
simțul meu interior în capul celorlalți oa- 
meni pentru a constată aceasta. Este ade- 
vărat că prin mijlocul simţirei exterioare, 
și prin diferite mijloace indirecte și foarte 

meşteșugite, ceilalți oameni pot să-mi co- 
munice că şi ei au activtate sufletească; 
şi eu cred prin analogie, că acea activitate 
este întocmai ca a mea, numai flindcă sub 
toate celelalte raporturi simţul meu eæte- 
rior m'a făcut să constat o asemănare 
complectă între ceilalți oameni și mine. 
Dar, de altă parte, dacă zic abstracţie de 
analogia mai strânsă ce există între mine 
Și ceilalți oameni, eu nu știu cu siguranță 
dacă chiar plantele și petrele nu miar 
spune că au și ele o activitate sufletească 
când Sar puteă ele pune în comunicare 
strânsă cu mine ca oameni.—Așa dar sim- 
ţul .meu interior nu mă poate face să cu- 
nosc nici asemănarea, nici  neasemănarea 
ce poate să existe între natura facultăților 
mele sufletești și natura celorlalte forţe din 
natură, A pretinde că prin observaţiunea 
interioară se pot căpătă cunoștinţi positive, 
științifice, asupra naturei sufletului, că se 
poate adică află raportul ce există între 
suflet și trup sau între suflet și celelalte 
forțe din natură, este tot așa de absurd ca 
și a pretinde, de exemplu, că se poate a- 
flă raportul dintre greutatea și lumina cor- 
purilor, măsurând amândouă aceste forțe 
cu cântarul, 

Cu totul altfel se petrec "lucrurile, când 
caut a mă instrui ou ajutorul simțului meu ex- 

terior. Dacă pun înaintea acestei simţ o 
peatră, o plantă, un animal inferior și un 
om, atunci pot să fac 'o dreaptă compara- 
ţie între aceste patru obiecte, fiindcă tus- 
patru sunt perceptibile de același simţ. 
Dacă aceste patru obiecte fac asupra sim- 
ţului meu exterior, în oare-care privinţă, 
aceeaşi impresiune, atunci sunt în drept a 
conchide că trebue să fie o forță identică 
sau dacă voiţi, o cauză identică în tus-pa- 
tru obiectele, pentru ca acestea să producă 
asupra mea același efect. Insă după multe 
observațiuni și comparaţiuni s'a constatat 
că toate forțele corpurilor susceptibile de 
a fi percepute cu simţul exterior se reduc 
la urma urmei la mișcare, adică la strămu- 
tarea succesivă a corpurilor sau a părţilor 
lor din un loc în altul. De altă parte sa 
constatat că toate mișcările sunt supuse la 
legi fixe și necesare. Cea mai principală 
din aceste legi este că mișcarea nici nu 
se naşte, nici nu dispare, ci ea se schim- 
bă numai în modalităţile sale, conservând 
astfel același echivalent cantitativ. Deaceea 
de câte ori vedem că o piatră, o plantă, 
un animal, se mișcă, această mișcare este 
efectul unei impulsiuni anterioare date a- 
cestor corpuri, adică a unei mișcări ante- 
rioare care a încetat prin aceea că sa 
transformat în mișcarea actuală a acestor 

corpuri. Omul considerat obiectiv nu face 
escepţiune la această regulă. De câte ori 
lucrurile exterioare dau o impulsiune oare- 
care sistemului nervos al omului prin ca- 
nalul organelor sensitive, de atâtea ori se 
produce o mișcare interioară sau exterioară 
a trupului sau a unei părți a trupului o- 
menesc; și vice-versa, de câte ori trupul 
omului execută o mișcare materială oare- 
care, de atâtea ori el a primit o impul- 
siune materială prin canalul simțurilor sau 
altfel. Toate mișcările ce se execută în și 
prin sistemul nervos se reduc la ceea ce 
se numeşte acțiuni reflexe; o impulsiune 
se produce în capătul nervului sensitiv, a- 
ceastă impulsiune dă naștere la o mișcare 
care transformându-se poate de o mulţime 
de ori, percurge nervul sensitiv, celulele 
internervale, nervul motoriu, pentru a eși 
apoi prin capătul acestui nerv sub forma 
de mișcare a unui organ oare-care al tru- 
pului, 1) Toată activitatea sufletească a o- 
mului se reduce deci pentru simțul meu 
exterior la o mișcare moleculară a siste- 
mului nervos de aceiași natură cu mişca- 
rea moleculară a celorlalte corpuri din lu- 
me.—Și cum aş puteă eu să concep alt- 


1) Pentru mai multă lămurire vezi între altele 
„Teoria fatalismului“, 

fel sufletul unui om pe care nu-l .cunosc 
decât prin ajutorul simțului meu exterior, 
și care îmi face prin canalul acestui simţ 
aceiaş impresiune în privința forţelor sale 
ca și ori-care alt corp material din natură? 
Este adevărat că prin simţul meu interior 
mai capăt o cunoștință de altă natură des- 
pre sufletul meu, dar această cunoștință 
se raportă numai la sufletul meu, și nu 
o pot întinde și la sufletele celorlalți oa- 
meni decât pe calea analogiei. Insă calea 
analoziei este, mai cu samă în această ma- 
terie, așa ide puţin sigură, încât prin ea 
aș puteă cam cu aceiaşi dreptate, atribui 
tuturor corpurilor materiale din lume o ac- 
tivitate sufletească unită cu conștiință. 

Dar dacă este vorba să argumentăm nu- 
mai decât cu analogii, atunci iată una 
mult mai bine fondată, cu care se poate 
da o esplicațiune mai științifică cunoştin- 
ței subiective a sufletului. 

Se știe că orbul din naștere care capătă 
vederea la o vârstă mai înaintată în urma 
unei operaţiuni chirurgicale, când vede 
pentru prima oară un obiect, pe care nu-l 
atinge cu mâna dar pe care îl cunoaște 
foarte bine prin experienţa simțului pipăi- 
rii, nu poate să recunoască obiectul numai 
cu vederea, Mai mult decât atâta. El nu 
poate să găsească nici chiar cea mai mică 

asemănare între imaginea obiectului for- 
mată de organul optic și imaginea formată 
de organul pipăirii;, așa. că el are convin- 
gerea că aceste două impresiuni vin de la 
două lucruri cu totul deosebite prin natu- 
ra lor, Această convingere nu încetează 
decât când el priveşte și pipăe în acelaşi 
timp obiectul; şi numai după ce se stabi- 
lește prin experienţă asociațiunea acestor 
două feluri de sensaţiuni el poate cunoaşte 
in genere calităţile optice ale unui obiect 
prin simpla lui pipăire, sau calitățile-i tac- 
tice prin simpla lui privire. 

Prin analogie!) trebue să admitem, că 
simțul interior al omului se află în mod 
permanent față cu simţul exterior, în a- 
ceeaşi situaţie în care se află simţul pipă- 
irii față cu simţul vederei la orbul operat, 
în cele. dintâi momente când el îprivește 
obiectele din jurul său. Cunoştinţele sim- 
ţului interior nu pot fi identificate cu cu- 
noștințele simțului exterior, precum la or- 
bul operat cunoștințele câștigate prin simțul 
pipăirii nu pot fi identificate cu acele 
câștigate prin simţul vederii. O idee de 
exemplu, nu poate fi identificată cu o 





) Taine a relevat pe cât ştiu cel întâi a- 
ceastă analogie întrun articol publicat în Revue 
philosophique din 1877 

mișcare a oare căror molecule din creer, 
precum la orbul operat forma unui pahar 
simțită cu pipăitul nu poate fi identifi- 
cată cu imaginea luminoasă a 'acelui pa» 
har simțită cu vederea. Intre o idee și o 
mișcare moleculară este un abis ce nu se 
poate trece, precum este la orbul operat 
între paharul pipăit și paharul privit. Omul 
crede că ideea este o putere cu totul de- 
osebită de mișcarea unei molecule cerebrale 
Și că ea trebue să purceadă de la o sub- 
stanță cu totul alta de cât aceea care con- 
stitue o moleculă cerebrală, întocmai pre- 
cum și orbul operat crede că paharul sim- 
țit cu pipăitul e cu totul altul de cât pa- 
harul simţit cu vederea. Omul continuă în 
toată viaţa lui a crede că o idee este altă 
ceva decât o mișcare moleculară și că este 
un abis între aceste două lucruri, pentru 
că în toată viaţa lui nu se întâmplă o sin- 
gură dată ca, în acelaşi timp în care ideea 
se formează sau subsistă în capul său, el 
să vadă și să pipăe moleculele respective 
ale creerului său, făcând diferite experi- 
mente concordante; întocmai precum or- 
bul operat, pe câtă vreme paharul n'a fost 
încă pipăit și văzut în același, timp de 
dânsul, continuă a crede că paharul pipăit 
este altul decât cel privit, 

Din toate rezultă că creerul cu mișcările 

lui şi sufletul sunt unul și acelaşi lucru, pe 
care însă ni-l reprezintăm în două feluri de- 
osebite, pentru că-l cunoaştem prin inter- 
mediarul a două simţuri deosebite ce sunt 
impresionate de dânsul în mod deosebit, 

Cu argumente de felul acesta materialiștii 
Sunt pe cale de a izbuti să dea o explica- 
țiune materialistă facultăţilor sufletești, și 
a stârpi prin aceasta din filosofie credința 
în acea ființă sau substanță de natură ne- 
materială, pe care spiritualiștii și-o închipu- 
esc când întrebuințează cuvântul suflet sau 
spirit, 

Cu mai multă ușurință par a izbuti ma- 
terialiștii în a da o explicațiune materia- 
listă creațiunii lumii, și în a desrădăcină 
prin aceasta credința în Dumnezeu. La 
acest rezultat contribuesc mai cu samă 
transformiștii prin lucrările lor, Este ade- 
vărat că mulți transformiști sunt încă teiși ; 
dar aceasta nu-i oprește de a pregăti fără 
voia lor viitorul ateismului, 

In rezumat progresul materialismului se 
poate descrie din punctul de vedere al ma- 
terialiştilor în modul următor : 

A fost un timp când omul nu puteă să-și 
explice în mod natural nimic.De aceea el 
atribuiă totul voinței unor ființe închipuite 
pe cari le numea suflete, spirite, zei, etc, 
De la un timp el a început să-și explice 

în mod natural unele lucruri, cari prin a- 
ceia însuși deveneau propriu vorbind cu- 
noscute. Cu progresul çivilizațiunii numărul 
lucrurilor cunoscute sa mărit din ce în ce 
în paguba numărului lucrurilor necunoscute 
cari continuau a fi puse tot pe seama spi- 
ritelor. Spiritul deci n'a fost de cât o închi- 
puire destinată a mască ignoranța omului 
în privinţa lucrurilor necunoscute încă. Cu 
alte cuvinte spiritul n'a fost decât o necu- 
nosculă, un æ a cărui valoare rămâne de 
aflat. Acest x nu se mai raportă astăzi, în 
urma progresului făcuț, decât la activitatea 
psichică a omului și la creațiunea lumii, 
primind denumirile respective de suflet și 
Dumnezeu. Dar în curând activitatea psi- 
chică şi creaţiunea vor fi pe deplin expli- 
cate materialiceşte, și atunci vor dispărea 
din filosofie și închipuirile numite astăzi 
suflet și Dumnezeu. 





Am arătat felul în care s'au desvoltat 
ideile metafisice ale perioadei materialis- 
mului, ceea ce ne dă o ideie lămurită și 
despre felul în care sau desvoltat ideile 
metafisice ale fie-căreia din perioadele pre- 
cedente. Pe urmă am reprodus ca exem- 
ple câteva argumentaţiuni de ale materia- 
liștilor asupra puhctelor ce nu sunt încă 


www.dacoromanica.ro 


a 


Incercări de metafisică materialistă 173 








definitiv câștigate de dânșii. Din aceste 
argumentaţiuni se vede între altele că atât 
materialiștii cât și spiritualiştii de toate spe- 
ciile consideră concepțiunea forței materi- 
ale, care “este principiul universal pentru 
cei dintâi, ca diametrul opus cu concep- 
ţiunea spiritului care e principiul universal 
pentru cei de-al doilea. Cu toate acestea atât 
forța pentru materialiști, cât şi spiritul pen- 
tru spirituălişti reprezintă cauza primă a lu- 
crurilor, punctul cel de pe urmă, la care 
au ajuns cercetările noastre, acel ceva 
care nu se mai poate analiză, și care tre- 
bue să fie admis în ştiinţă ca un simplu 
articol de credinţă. Aceeași dificultate pe 
care o încearcă materialistul când voește a 
defini forţa, o încearcă și spiritualistul ce 
voeșşte a defini spiritul. Mai mult de cât 
atâta. Materialistul își închipueşte la urma 
urmei forţa în mintea sa cam în același fel 
în care spiritualistul cel mai înaintat își în- 
chipue ceea ce numește el substanța spi- 
rituală. Toate acestea dovedesc că deose- 
birea dintre materialism și spiritualism nu 
este așa de radicală pe cât şi-o închipuesc 
partizanii respectivi ai acestor sisteme, și 
că lupta dintre acești adversari este abia 
ceva mai mult de cât o simplă stadă pen- 
tru cuvinte. 

Dacă observăm cu atenţiune nenumăra- 

tele sisteme metafisice, câte au fost propuse 
din timpurile cele mai vechi până în zilele 
noastre, vedem că cea mai mare parte din 
ele sunt identice în fond și nu se deose- 
besc decât prin cuvintele întrebuințate, așa 
fel că dacă partizanii respectivi ai acestor 
sisteme s'ar înțelege bine asupra înțelesu- 
lui cuvintelor întrebuințate de dânșii, ei 
sar găsi de acord în fond. Dacă dăm de-o 
parte sistemele ce se deosebesc fumai prin. 
cuvinte, rămân celelalte mai puţine la nu- 
már, cari în adevăr se deosebesc în fond, 
deși bine înţeles, cu mult mai puţin decât 
își închipuesc obicinuit partizanii lor. Deo- 
sebirile reale ce există între aceste din 
urmă sisteme se raportă numai la aspectul 
principiilor metafisice universale și la mă- 
rimea sferei acestor principii. Mă explic, 
Ideile metafisice, ca ori-care altele, fiind 
scoase prin abstracțiune din imnaginele 
lucrurilor ce cunoaștem prin experienţă, 
conservă ceva din aspectul acestor lucruri, 
Astfel din timpurile cele mai vechi până 
la o epocă relativ recentă omul concepe 
spiritul (sufletele, zeii, etc.), adică cauza tu- 
turor lucrurilor, sub o formă omenească, 
pentrucă în tot timpul acesta obiectul a- 
proape esclusiv al atențiunii, al cercetărilor 
și al cunoștințelor experimentale ale omu- 
lui este omul ca persoană, Spiritualiștii cei 

mai înaintați din timpurile din urmă con- 
cep spiritul ca o substanţă netangibilă, ne- 
definită, fără formă și fără întindere, pentru 
rațiunea că acești spiritualiști își îndreaptă 
toată atenţiunea lor la facultăţile psichice 
pe cari le studiază în mod esclusiv prin 
observațiunea internă, neluând în bägare 
de seamă trupul, și cu atât mai puţin for- 
ma lui. Pe când escesul observaţiunii in- 
terne şi al meditaţiunii lipsite de experiență 
exterioară face pe spiritualişti să conceapă 
spiritul ca o substanţă fără întindere, fără 
formă și netangibilă, escesul observațiunii 
exterioare și studiul aproape esclusiv al 
corpurilor fac pe materialişti să conceapă 
forța ca ceva rezistent, tangibil și răspân- 
dit în spaţiu, ca ceva însfârșit a căreia 
formă amintește pe acea a corpurilor. — 
Din aceste se vede că aspectul pe care 
cineva îl dă principiilor metafisice univer- 
sale este acel ce rezultă prin generalizare 
din aspectul lucrurilor, către cari cineva a 
îndreptat mai mult atențiunea sa, și a că- 
rora observare internă sau externă i-a pro- 
curat cele mai multe din cunoștințele sale. 
De aici rezultă că afară de aspecturile des- 
crise mai sus, principiul metafisic al cauzei 
prime poate aveă o mulţime de alte aspecte 
mai mult sau mai puţin deosebite, acestea 
variind la fiecare popor și chiar la fie-care 

individ cu genul de viaţă, de ocupaţiune 
și prin urmare de cunoștinți experimentale 
ale fie-căruia, 

Trec acum la deosebirea cea mai impor- 
tantă, adică la deosebirea de întindere a 
sferei principiilor metafisice, 

Omul primitiv, fiind foarte mărginit, nu 
poate cunoaște şi nici cuprinde cu mintea 
sa decât un foarte mic număr de lucruri 
pe cari le raportează la un foarte mic spa- 
ţiu și la un foarte scurt timp, Cu alte cu- 
vinte, sfera în care cugetarea omului pri- 
mitiv se poate învârti cu privire la cantitatea 
materiei, a spaţiului şi a timpului, este foarte 
mică, De aici rezultă însă că și principiile 
metafisice, cari prin natura lor se raportă 
la totalitatea. lucrurilor cunoscute sau chiar 
imaginabile, au la omul primitiv o sferă 
foarte mică, Dar sfera de cugetare, şi prin 
urmare și sfera principiilor metafisice, se 
lărgesc treptat cu cât omul înaintează pe 
calea civilizațiunii, cu cât cunoștințele sale 
experimentale se înmulțesc şi inteligența 
sa se desvoltă prin diferenţiarea organelor 
cerebrale, Acest progres se face treptat 
de la perioada fetișismului până la perioada 
materialismului, în aceasta din urmă omul 
putând cuprinde cu mintea sa o mai mare 
cantitate decât totdeauna de materie, de 
spațiu și de timp, 

Prin sfera de cugetare înțeleg aceea care 
cuprinde, nu numai lucrurile positiv cunos- 
cute, dar și acele cari se pot măcar ima- 
ginà, De aceea perioada materialismului 
este caracterizată nu numai prin un număr 
mai mare decât totdeauna de cunoștinți 
pozitive, dar şi prin puterea imaginaţiunii 
de a pătrunde mai departe decât tutdea- 
una în infinitatea spaţiului, timpului și a 
materiei. Sar puteă obiectă că omul a avut 
în totdeauna idee de infinit, şi că imagi- 
națiunea a găsit în acest infinit totdeauna, 
același câmp liber pentru creaţiunile sale, 
Este însă de observat că infinitul, deși pur- 
tând în totdeauna același nume, n'a fost în 
toate timpurile conceput tot într'un fel: el 
n'a fost, dacă ași puteă zice aşă, tot una 
de mare pentru mintea omului în toate 
timpurile. Și apoi ideea infinitului nu este 
în ultima analiză, după cum am arătat a- 
iurea (Theoria fatalismului), decât ideea ne- 
putinței noastre de a trece chiar cu ima- 
ginaţiunea dincolo de oare-cari limite de 
cantitate ; așa fel că în realitate câmpul li- 
ber al imaginațiunii nu este infinitul în în- 
țelesul său obicinuit, ci o parte limitată 
dintr'însul. Insă limitele de cantitate a ma- 
teriei, a spaţiului și a timpului, până la cari 
imaginația poate ajunge, nu au fost aceleași 
în “toate perioadele ideilor  metafisice, A- 

ceasta se poate dovedi prin progresul ce a 
făcut omul în facultatea de a numără, de 
oare-ce numărul este ideea abstractă a can- 
tităţii relative, şi numărarea este operațiunea 
intelectuală, prin care cineva înaintează cu 
concepţiunea treptat pe calea infinitului de 
mare și pe acea a infinitului de mic. 

Se știe că sunt și astăzi oameni săba- 
teci cari nu pot numără decât pe degete, 
și încă numai până la numărul cinci, din- 
colo de care ei nu știu să zică decât "mulţi. 
Şi aceasta nu li se întâmplă pentru că nu 
-au cuvinte cu cari să exprime numere mai 
mari, ci pentru că nu pot să realizeze ast- 
fel de numere în conștiința lor, Mai întâiu ei 
nu concep chiar un număr ce nu trece peste 
cinci decât văzând sau închipuindu-şi că 
văd degetele respective, Cât pentru nu- 
merele mai mari, ei nu pot să le concea- 
pă în mod abstract, pentru că nu pot să 
privească deodată în imaginaţia lor mai 
multe degete sau alte unităţi decât cinci; 
și chiar dacă văd în realitate mai multe o- 
biecte decât cinci, ei își fac o idee con- 
fuză despre numărul lor, de aceiași natură 
cu ideia pe care ne-o facem noi la prima 
vedere a unei banițe de fire de nisip.— 
Dar cu cât omul înaintează pe calea civi- 
lizaţiunii, cu atât el poate realiză în min- 
tea sa numere abstracțe mai mari, Jn pe- 

rioada materialismului facultatea de a nu- 
mărà este ajunsă la cel mai înalt grad de 
desvoltare, Să nu se creadă însă că în a- 
ceastă perioadă omul poate numără până 
la nesfârșit pentru că poate să înșire cifre 
necontenit, Un număr este numai atunci 
realizat în conștiință când toate unităţile lui 
sunt oare cum distinct simţite. De aceea 
când cineva voeşte să-și dea samă de un 
număr oare-care, își imaginează încâtva un 
şir de unități pe cari le trece oare-cum 
în revistă, Însă nu toate numerele expri- 
mate prin cifre sunt și realizate în con- 
știință. Pentru ca să-și poată cineva ima- 
gină, de exemplu, un număr de o sută de 
mii de soldaţi, este nevoit a-și imagină mai 
întâiu grupuri, de exemplu, câte o mie ocu- 
pând câte o cantitate cunoscută de teren și. 
apoi a-şi imagină numărul mai mic al aces- 
tor grupuri; şi cu toate aceste artificiuri, 
se găsește mai totdeauna că ideea formată 
prin meditațiune despre cantitatea de o 
sută de mii de soldaţi, este deosebită de 
aceea pe care și-o formează cineva, când 
vede cu ochii la un loc acest număr de 
soldaţi. In regulă generală un număr prea 
mare nu se poate realizà în conștiință de- 
cât prin împărţirea lui în părți mai puțin 
numeroase decât unitățile primitive. Dar și 
cu mijloace de aceste tot se ajunge la o 

limită, peste care imaginaţia nu poate tre- 
ce. Dacă numărul este din cale afară mare, 
atunci ne facem o idee foarte vagă des- 
pre dânsul numai prin numărul cifrelor ca- 
re-l exprimă. Dar aceasta nu însemnează 
că cantitatea reală este concepută. Insfâr- 
şit s'a putut întrebuință la diferite grade 
de civilizație expresiuni ca aceste: „multe 
ca nisipul mărilor,“ sau „multe ca unitățile 
unui număr scris cu un șir de cifre care 
Sar întinde de la pământ până la lună“. 
Dar aceste expresiuni nu dovedesc de loc 
gradul aptitudinei de a numără și întinde- 
rea sferei de cugetare, pentru că ele e- 
nunță cantități cari nu se pot încă nicipe 
departe realiză în mintea omenească. A- 
ceste expresiuni au putut deci fi întrebu- 
inţate în toate timpurile, pentru că în tot- 
deauna ele au fost deopotrivă fără înțeles 
efectiv. Si apoi chiar și cu expresiuni iper- 
bolice cu aceste, tot nu poate să meargă 
cineva până la nesfârșit. 

Imaginaţiunea are ca punct de sprijin 
şi ca punct de plecare cunoştinţele posi- 
tive, și nu se depărtează de aceste cu crea- 
ţiunile sale decât la o distanță determinată. 
O comparaţiune va lămuri aceia ce voesce 
să spun: dacă presupunem că globul pă- 
mântesc reprezentează sfera cunoștințelor 
positive, atunci atmosfera pământului re- 

prezentează sfera pe care imaginațiunea 
o poate umple cu creaţiunile sale, De a- 
ici se înțelege că cu cât sfera cunoștințe- 
lor positive va fi mai mare, cu atât și.sfe- 
ra imaginaţiunii se va întinde mai departe. 
Insă perioada materialismului fiind aceea 
în care omul are cel mai mare fond de 
cunoștinţi positive, tot în această perioadă 
el are și imaginaţiunea cea mai largă. 

Din cele de mai sus se vede că măsura 
întinderii sferei de cugetare este în ace- 
lași timp și cea mai dreaptă măsură a gra- 
dului de desvoltare al ideilor matafisice și 
prin urmare al gradului de civilizaţie al o- 
mului, Insă, fiindcă în practică sfera ima- 
ginaţiunii este greu de apreciat, şi fiindcă 
dealmintrelea această sferă se află într'un 
raport constant cu sfera cunoștințelor po- 
sitive, de aceea în practică este de ajuns 
a măsură pe aceasta din urmă pentru a 
a aveă o idee de gradul de desvoltare al 
ideilor. metafisice, și prin urmare de gra- 
dul civilizaţiunii. 

Am zis că măsura progresului ideilor 
metafisice este în acelaşi timp măsura grar 
dului de civilizaţie ; de oare-ce ideile me- 
tafisice se desvoltă paralel cu toate ce- 
lelalte elemente ale civilizațiunii. Şi în a- 
devăr, iată ce se poate constată din is- 

toria desvoltării diferitelor elemente ale 
civilizaţiunii, - 

a) In domeniul adevărului şi al ştiinţelor, 
domeniu explorat de inteligența propriu 
zisă, vedem nu numai că științele speciale 
se înmulțesc din ce în ce prin diferenţiare, 
dar că fie-care din azeste științi mărește 
din ce în ce fondul cennoștințelor respec- 
tive, împingând din ce în ce mai departe 
marginele sferei sale proprii, până când a- 
jungem la perioada materialismului, unde 
științele positive sunt și mai numeroase şi 
cu sfere mai întinse decât totdeauna. Com- 
plexul tuturor sferelor științelor speciale 
constitue sfera filozofiei positive, și este o 
o parte numai din sfera metafisicei, anu- 
me, acea pârte solidă pe care am compa- 
rat-o mai sus cu globul terestru. » 

b) In domeniul utilului sau al artelor utile, 
vedem că, cu cât omul a înaintat în civi- 
lizaţie, cu atât el și-a înmulțit și și-a per- 
fecţionat armele pentru lupta vieţii, luptă 
pe care a purtat-o cu un succes din ce în 
ce mai mare și pe un câmp din ce în ce 
mai larg, astfel că sfera până la marginele 
căreia el poate pătrunde cu armele sale 
victorioase este mai largă decât totdeauna 
în peridada materialismului. 

c/ In domeniul binelui sau al moralei, 
domeniu prin excelenţă al sentimentelor năs- 

cute din instinctul de conservare socială, 
vedem că iubirea și solidaritatea care leagă 
mai mulți indivizi la un loc, se întind mai 
întâiu la membrii aceleiași familii, și apoi 
treptat și succesiv, cu cât omul se civili- 
zează, la membrii aceluiași trib, la ai ace- 
leiași naţiuni, la ai aceleiași rase, și până la 
ai omenirii întregi. Astăzi, când gradul de 
civilizație este mai înait decât totdeauna, 
sentimentele umanitare și solidaritatea ce 
rezultă din ele leagă pe toţi indivizii ome- 
neşti mai strâns decât totdeauna. Sfera iu- 
birii omeneşti s'a lărgit deci treptat, până 
a cuprins în ea pe toţi indivizii omenești, 
şi tinde a se lărgi încă pentru a cuprinde 
treptat încă şi alte ființi organice. 

d) In sfârșit, în domeniul frumosului sau 
a frumoaselor arie, domeniu prin escelență 
al imaginaţiunii și al creaţiunilor ei, vedem 
că, cu cât omul este mai civilizat, cu a- 
tât el găseşte frumuseți mai în adâncul 
lucrurilor, fiind adică impresionat de păr- 
tile cele mai delicate, mai intime și 
mai puțin evidente ale acestora, şi cu 
atât el se cufundă mai mult în infinit pen- 
tru a găsi acolo sau, mai bine zicând, pen- 
tru a-și creà acolo, în libertate, frumuseţele 
a cărora lipsă o simte și pe care nu le 
găsește în stera cunoștințelor positiye. De 
altă parte, cu cât omul înaintează pe calea 

civilizațiunii, cu atât artele frumoase se în- 
mulțesc prin diferenţiare, și cu atât fie-care 
artă specială lărgește sfera concepțiunilor 
pe cari ea are a de întrupă, a le sensi- 
biliză ; aşa fel că sfera generalăa concep- 
țiunilor şi a creațiunilor artistice se află 
mai largă în perioada materialismului decât 
totdeauna, 

Se înțelege că ori-ce artist, fie el pictor, 
muzicant, literator, etc., care este la înăl- 
țimea culturei generale din timpul în care 
trăeşte, dă ca bază lucrărilor sale artistice 
datele științelor positive din acel timp, și 
numai deasupra acestei baze, adică numai 
pentru ceea ce trece dincolo de sfera cu- 
noştințelor pozitive ale timpului, el clădește 
ca creaţiuni proprii de ale imaginațiunii 
sale. Este adevărat că cei mai mulții artişti 
din timpurile noastre, mai cu samă litera» 
tori și sculptori, se mărginesc în a imită 
modelurile rămase de la Greci şi Romani, 
adică a face opere cari ar fi potrivite pen- 
tru starea de cultură â Grecilor şi a Ro- 
manilor, dar nu pentru a noastră, Rutinarii 
însă și imitatorii servili nu se pun la soco- 
teală când e vorba de a constată șia caracte- 
riză faza actuală prin care trece inteligența 
generală, Pe lângă rutinari, cari după na- 
tura htorurilor trebue să fie mai numeroși, 
se află și artiști originali, cari se inspiră 

de la epoca în care trăesc și creiază ope- 
re în conformitate cu cultura generală a a- 
cestei epoce. 

Aceste câte-va observaţiuni pe cari le 
fac în treacăt în privința artelor frumoase 
pot să pară nedrepte și pot să fie chiar 
neînțelese, Voiu aveă însă ocaziunea a le 
justifică, a le complectă a le desvoltă și a 
le lămuri într'un studiu special. 

Am zis mai sus că sfera metafizicei cu- 
prinde pe lângă sfera filosofiei positive, pe 
care am comparat-o cu globul terestru, și 
sfera creaţiunilor imaginare. pe cari am 
comparat-o cu atmosfera pământului. Prin 
această din urmă sferă metafisică se ţine 
de frumoasele arte. Şi în adevăr, metafi- 
sica are prin natura ei o parte cu totul 
lăsată maginaţiunii. Metafisicul se comportu 
cu această parte ipotetică, poate chiar fără 
ştirea lui, întocmai ca un artist: el o în- 
tocmeșşte, o sistemaţizează, o fasonează după 
gustul şi predilecțiunea sa personală, sau, 
cum sar zice în limba artiștilor, după ide- 
alul ce el a conceput. 

Metafisica deci, prin aceea însăși că îm- 
brățișează îrtreaga sferă a cugetării ome- 
neşti, este în parte știință și în parte 
artă, 

